
Συγκυβέρνηση οριστικής χρεοκοπίας 
Σε αποσύνθεση Ε.Ε. και αστικά κόμματα 

Υπό την υψηλή εποπτεία των ιμπερι¬ 
αλιστών της ΕΕ και των πιο αρπακτι- 
κών επιτελείων της ελληνικής αστικής 
τάξης, η συγκυβέρνηση των αστικών 
κομμάτων θα επιχειρήσει να υποχρεώ¬ 
σει τους εργαζόμενους, τη νεολαία, όλο 
τον ελληνικό λαό να «καταπιούν» με το 
ζόρι τη νέα Δανειακή Σύμβαση και τα 
ακόμα πιο βάρβαρα μέτρα που άμεσα 
έρχονται. 

Όμως ούτε αυτή ούτε και καμία άλλη 
αστική κυβέρνηση, ούτε η ίδια η ΕΕ, 
όσα ψευτοδιλήμματα ή εκβιασμούς κι 
αν επιστρατεύσουν, δεν πρόκειται να 
σταματήσουν τη διαλυτική κρίση του 
ελληνικού καπιταλισμού, την κρίση που 
απλώνεται σαν πυρκαγιά σ’ όλη την Ευ¬ 
ρώπη. Απέναντι σ’ αυτή την κατάρρευ¬ 
ση, στην ταπείνωση και τον εξευτελι- 
σμό μας, στην καταστροφή της ζωής 
μας, πρέπει να ξεσηκωθούμε παντού. 



► Να φύγουν όλοι όσοι ευθύνονται για την 
χρεοκοπία της χώρας. 

► Γενική Πολιτική Απεργία Διάρκειας πα¬ 
ντού, σε χώρους δουλειάς, πανεπιστήμια και 
σχολεία, για να διώξουμε τη χούντα της ΕΕ, 
του ΔΝΤ και της νέας συγκυβέρνησης. 

► Διαγραφή του Χρέους. Δεν χρωστάμε, δεν 
πληρώνουμε! Αρκετά δις άρμεξαν τραπεζί¬ 
τες, μεγαλοεπιχειρη ματιές, κερδοσκόποι. 

► Συντακτική Συνέλευση, για ν’ αποφασί¬ 
σει ο λαός για μια άλλη οργάνωση και λει¬ 
τουργία της οικονομίας, της κοινωνίας, της 
πολιτικής, που θα στηρίζεται: (α) Σε κινημα¬ 
τικές δομές και όργανα εργατικού ελέγχου 
σε κάθε επιχείρηση, συνοικία, νομό, κλάδο, 
σε Λαϊκές Συνελεύσεις στις γειτονιές ή όπου 
χρειάζεται, με όργανα εκλεγμένα και ανα¬ 
κλητά. (β) Στην κινητοποίηση των εργαζομέ¬ 
νων, των φτωχών λαϊκών στρωμάτων και της 
νεολαίας για να επιβάλουν απέναντι στην 
κρίση ένα άμεσο πρόγραμμα σωτηρίας. 



ΣΥΝΟΔΟΣ ΚΟΡΥΦΗΣ 

Συμφωνίες χωρίς 
λύση - Η Ε.Ε. σε 
τροχιά διάλυσης 

σελ. 7 

ΕΡΓΑΖΟΜΕΝΟΙ 
Η 48ωρη απεργία 
στις 19-20 
Οκτώβρη 

σελ. 10 

ΗΠΑ 
Το κίνημα 
«Καταλάβετε την 
λΥαΙΙ δΐτευί» 

σελ. 14 

ΠΟΛΥΤΕΧΝΕΙΟ 1973 

Μύθοι και αλήθειες 
για την εξέγερση 

σελ. 15 


Το ψευτοδίλημμα «Δανειακή σύμβαση ή χρεοκοπία και δραχμή» 


Μ’ αυτό το δίλημμα μας απειλούν 
συνεχώς τα δύο τελευταία χρόνια. Κι 
όμως είναι ένα ψευτοδίλημμα. Το μνη¬ 
μόνιο του Μαΐου του 2010, οι τέσσε¬ 
ρις αναθεωρήσεις του, το μεσοπρόθε¬ 
σμο πρόγραμμα και ο εφαρμοστικός 
νόμος, το πρόσφατο πολυνομοσχέδιο 
και τα διάφορα χαράτσια έχουν οδη¬ 
γήσει σε τρομακτική μείωση του βιοτι¬ 
κού μας επιπέδου, κατάρρευση της ελ¬ 
ληνικής καπιταλιστικής οικονομίας 
(με πρωτοφανή μείωση του ΑΕΠ κατά 
12% την τελευταία τριετία) και εκτίνα¬ 
ξη της ανεργίας. Τώρα, με τη νέα δα¬ 
νειακή σύμβαση και το διαρκές μνημό¬ 
νιο που τη συνοδεύει, θα υπάρξει άλλη 
μια τεράστια μείωση του βιοτικού μας 
επιπέδου, καταστροφή της υγείας, της 
παιδείας και της κοινωνικής ασφάλι¬ 
σης, ακόμα μεγαλύτερη εκτίναξη της 
ανεργίας. Αν αυτό δεν είναι η απόλυ¬ 
τη χρεοκοπία των ελλήνων εργαζομέ¬ 
νων και λαϊκών στρωμάτων, τότε τι εί¬ 
ναι χρεοκοπία; Γι’ αυτό λοιπόν το δί¬ 
λημμα «νέα δανειακή σύμβαση ή έξο¬ 


δος από το ευρώ και επιστροφή στη 
δραχμή» είναι ένα ψευτοδίλημμα. 
Η πραγματική αιτία της κόλασης που 
ζούμε -και θα χειροτερεύει συνεχώς- εί¬ 
ναι η κρίση του ελληνικού καπιταλι¬ 
σμού και η διαχείρισή του τόσα χρό¬ 
νια από τις διάφορες κυβερνήσεις. Εί¬ 
ναι από αυτό το σάπιο και καταστροφι¬ 
κό σύστημα που πρέπει ν’ απαλλαγού¬ 
με. Γι’ αυτό και κάθε κυβέρνηση «αρι¬ 
στερή», «προοδευτική», «λαϊκής εξου¬ 
σίας», «λαϊκόμετωπική» κλπ. που προ- 
τείνεται από τα κόμματα της αριστερός 
-που το μόνο που κάνουν είναι να ζη¬ 
τιανεύουν εκλογές- θα είναι απλώς δι¬ 
αχείριση ενός σάπιου και καταρρέοντας 
συστήματος, μια ακόμη προδοσία των 
συμφερόντων των εργαζομένων και λα¬ 
ϊκών στρωμάτων. 

Απέναντι στην κατάρρευση του ελ¬ 
ληνικού καπιταλισμού οι εργαζόμενοι, 
τα φτωχά λαϊκά στρώματα και η νεο¬ 
λαία πρέπει να παλέψουμε για να επι¬ 
βάλλουμε ένα άμεσο πρόγραμμα σωτη¬ 
ρίας: 


- ΔΙΑΓΡΑΦΗ ΤΟΥ ΧΡΕΟΥΣ 

- Εθνικοποίηση των τραπεζών, μεγάλων 
επιχειρήσεων και ΔΕΚΟ χωρίς αποζημί¬ 
ωση και κάτω από εργατικό έλεγχο. 

- Απαγόρευση των Απολύσεων. Σε 
κάθε επιχείρηση που κλείνει ή απολύ¬ 
ει, δήμευση της περιουσίας των ιδιοκτη¬ 
τών και λειτουργία κάτω από εργατικό 
έλεγχο. Δουλειά για όλους, με 35ωρο- 
5νθήμερο-7ωρο. 

- Κατάργηση ΦΠΑ στα είδη λαϊκής κα¬ 
τανάλωσης. Εργατικός έλεγχος τιμών. 

- Αυξήσεις μισθών-συντάξεων με στό¬ 
χο 1.400 ευρώ κατώτερο βασικό μισθό. 

- Αύξηση των κοινωνικών δαπανών, 
δημόσια και δωρεάν υγεία και παιδεία, 
πρόγραμμα οικοδόμησης σχολείων, νο¬ 
σοκομείων, εργατικών-λαϊκών κατοικι¬ 
ών και προστασίας του περιβάλλοντος. 

- Άμεση επιστροφή στα ασφαλι¬ 
στικά ταμεία όλων των κλεμμέ¬ 
νων και των οφειλών κράτους και 
εργοδοτών. Κατάργηση όλων των 
αντιασφαλιστικών νόμων. 

Να οργανώσουμε την αντίσταση 
Να οικοδομήσουμε την Ο.Κ.Δ.Ε. 
& την 4η Διεθνή 


2 Εργατική Πάλη 


Νοέμβριος 2011 



1·*ντκ ΜΜ·ι« Κ» »ι ι ΐ ·{ 


Κυκλοφορεί από τις εκδόσεις 


ΕΡΓΑΤΙΚΗ ΠΑΛΗ 


Όλοι εμείς, οι εργαζόμενοι, οι νέοι, τα φτωχά λαϊκά στρώματα, 
βιώνουμε καθημερινά την απίστευτα σκληρή επίθεση του κεφα¬ 
λαίου στα κοινωνικά και πολιτικά δικαιώματα, στις ατομικές ελευ¬ 
θερίες και την ποιότητα ζωής. Με την ιδιωτικοποίηση των δημό¬ 
σιων υπηρεσιών και των κοινωνικών αγαθών, την εμπορευματο- 
ποίηση/διάλυση των συστημάτων υγείας, παιδείας και κοινωνι¬ 
κής ασφάλισης. Τις φαραωνικές ανισότητες με τον ανεξέλεγκτο 
πλουτισμό μιας δράκας καπιταλιστών και χρυσοδάκτυλων της 
αγοράς χάρη στην υπερεκμετάλλευση και καταπίεση της εργασί¬ 
ας, στην λεηλασία της δημόσιας περιουσίας και των λαϊκών απο¬ 
ταμιεύσεων. Την καταπάτηση της ανθρώπινης αξιοπρέπειας, τον 
εκφυλισμό των ηθικών, πνευματικών και πολιτιστικών αξιών και 
συνολικά την αποσύνθεση της οικονομίας και της κοινωνίας. 

Όλοι εμείς, βλέπουμε την εξαθλίωση, την φτώχεια και την πεί¬ 
να ν' απλώνονται παντού στον πλανήτη. Την παιδική εργασία, την 
εγκληματικότητα, τον ρατσισμό, τον εθνικισμό να φουντώνουν. 
Τον πόλεμο και την καταστροφή του περιβάλλοντος να απειλούν 
την επιβίωση του ανθρώπινου γένους. Την αλόγιστη χρήση των 
ανθρώπινων και φυσικών πόρων από μια χούφτα πολυεθνικών/ 
διεθνικών επιχειρήσεων των ιμπεριαλιστικών χωρών, που επι¬ 
βάλλουν με την βία τον Νεοφιλελευθερισμό, την Παγκοσμιοποί¬ 
ηση και την Νέα Τάξη Πραγμάτων, για την σωτηρία των κερδών 
τους και του συστήματος τους από την βαθύτατη κρίση του. 

Όλοι εμείς πρέπει και μπορούμε να τους σταματήσουμε. Να 
βάλουμε τέλος στα αδιέξοδα του ατομισμού και της διαίρεσης. 
Να μετατρέψουμε με τους αγώνες και την αλληλεγγύη μας τα 
συνδικάτα και τους συλλόγους μας σε όπλα αντίστασης στον 
νεοφιλελευθερισμό, την εκμετάλλευση, την καταστολή, την κα¬ 
ταστροφή του περιβάλλοντος, τον ρατσισμό και τον πόλεμο. Να 
πετάξουμε οριστικά την «αρχαία σκουριά»: σοσιαλδημοκράτες, 
σταλινικούς, ρεφορμιστές και γραφειοκράτες συνδικαλιστές. 
Όλους αυτούς, που αφού βίασαν ιδανικά και αξίες γενιών και γε¬ 
νιών για μια καλύτερη ζωή, σήμερα έχουν περάσει στο νεοφιλε¬ 
λεύθερο στρατόπεδο ή αναπαλαιώνουν τις πολιτικές της ταξικής 
συνεργασίας, της «κεντροαριστεράς», της «λαϊκής εξουσίας», που 
μας οδήγησαν σε τραγικές ήττες. 

Όλοι εμείς πρέπει να κάνουμε μια τομή στην πολιτική μας. Να 
συγκρουστούμε με την λογική της αγοράς και του κέρδους στη 
βάση ενός αντικαπιταλιστικού προγράμματος. Να χτυπήσουμε 
το κακό στην ρίζα του, το κεφάλαιο, την Ε.Ε., τον καπιταλισμό 
και τον ιμπεριαλισμό. Να καταργήσουμε την εκμετάλλευση αν¬ 
θρώπων από άνθρωπο, να κοινωνικοποιήσουμε τις επιχειρήσεις 
σ' όλους τους τομείς-κλειδιά της οικονομίας (τράπεζες, ενέργεια, 
μέσα μεταφοράς και επικοινωνίας). Να θέσουμε όλες τις μεγάλες 
επιλογές -ενέργεια, βιομηχανία, διατροφή, περιβάλλον, πολι¬ 
τισμός- σ' ένα δημοκρατικό σχεδίασμά. Να αποδεσμεύσουμε 
την χώρα μας από την Ε.Ε. των καπιταλιστών, των κερδοσκόπων, 
του ρατσισμού και των τρομονόμων, του νεοαποικισμού και των 
ιμπεριαλιστικών επεμβάσεων. Να ανατρέψουμε την κοινοβου¬ 
λευτική δικτατορία του κεφαλαίου, να διαχωριστούμε οριστικά 
από τις σταλινικές δικτατορίες των γκούλαγκ ή τα πρότυπα του 
«ανθρώπινου καπιταλισμού» της σοσιαλδημοκρατίας και της κε¬ 
ντροαριστεράς. Να εγκαταστήσουμε μια σοσιαλιστική κοινωνία 
στην χώρα μας και την Ε.Ε, που θα έχει στο κέντρο της τις ανά¬ 
γκες του ανθρώπου, τα δημοκρατικά και κοινωνικά δικαιώματα, 
τις ατομικές ελευθερίες, τις ανθρώπινες, ηθικές και πολιτικές 
αξίες. Να εγκαθιδρύσουμε την εξουσία των εργαζομένων, που θα 
στηρίζεται σε όργανα άμεσης δημοκρατίας και αυτοδιαχείρισης, 
όπου τα δημοκρατικά, πολιτικά και ατομικά δικαιώματα και ελευ¬ 
θερίες θα ξεπερνούν κατά πολύ, ποσοτικά και ποιοτικά, εκείνα 
ακόμη και των πιο ανεπτυγμένων αστικών δημοκρατιών. 

Όλοι εμείς πρέπει να κάνουμε μια τομή στην πρακτική μας. Να 
στρατευτούμε στον αγώνα για να υπερασπιστούμε την εργασία, 
το βιοτικό επίπεδο, το δικαίωμα στην ζωή. Να βάλουμε τέλος 
στην βαρβαρότητα του νεοφιλελευθερισμού, στις πολιτικές 
των αστικών κομμάτων (Ν.Δ., ΠΑΣΟΚ) και του καπιταλισμού/ 
ιμπεριαλισμού. Να παλέψουμε για την ενότητα του κινήματος 
μέσα στους αγώνες στη βάση της ταξικής ανεξαρτησίας. Να 
δημιουργήσουμε και να στηρίξουμε συσπειρώσεις αντίστασης 
και επιτροπές αγώνα σε κάθε σωματείο, σύλλογο, τόπο δουλειάς, 
σχολείο, σχολή, γειτονιά και κοινότητα. Να οικοδομήσουμε 
μια ισχυρή αντικαπιταλιστική δύναμη μέσα στο εργατικό/ 
συνδικαλιστικό κίνημα και τα κοινωνικά κινήματα. Να χτίσουμε 
την δική μας μαζική εργατική, επαναστατική οργάνωση, πραγ¬ 
ματικό εργαλείο στην πάλη μας για την σωτηρία από τους νεοφι¬ 
λελεύθερους καπιταλιστές και ιμπεριαλιστές. Να στρατευτούμε 
στην υπόθεση της Ο.Κ.Δ.Ε. και του επαναστατικού μαρξισμού, 
στην οικοδόμηση του παγκόσμιου κόμματος της σοσιαλιστικής 
επανάστασης, την 4 η Διεθνή. 


ΑΡΙΣΤΕΡΗ ΑΝΤΙΠΟΛΙΤΕΥΣΗ 
& 4η ΑΙΕΘΝΗΣ ΣΤΗΝ ΕΛΛΑΛΛ 


Μ ΧΝΚίΙΛ ΛΙΙΟΤΟΚ ΟΛΜΤΟ 
ΙΜ II ΚΙΛΙΜΙΟΥ «η 



Αριστερή Αντιπολίτευση και 4η Διεθνής στην Ελλάδα 

Συγγραφείς: Σοφία Καρασαρλίδου, Βαγγέλης 
Σακκάτος, Φίλιππος Καλογερίδης, Μάριος 
Εμμανουηλίδης, Γιώργος Οικονομάκης, Δημήτρης 
Κατσορίδας 

Χρονολογία έκδοσης: Φεβρουάριος 2005 
Σελίδες: 118 
Τιμή: 6 ευρώ 


Στις 20-22 Ιουνίου 2003 έγινε στη Θεσσαλονί¬ 
κη η Σύνοδος Κορυφής της Ευρωπαϊκής'Ενωσης, με 
αφορμή την οποία το Ελληνικό Κοινωνικό Φόρουμ 
διοργάνωσε Αντισύνοδο στις 13-22 Ιουνίου, με 
πλήθος εκδηλώσεων και κινητοποιήσεων. Η ΟΚΔΕ 
συμμετείχε σ’ αυτές τις δραστηριότητες και οργά¬ 
νωσε δυο συζητήσεις στο Αριστοτέλειο Πανεπιστή¬ 
μιο Θεσσαλονίκης. Η μία από αυτές είχε θέμα “Αρι¬ 
στερή Αντιπολίτευση και 4η Διεθνής στην Ελλάδα. 
60 χρόνια από τον θάνατο του Π. Πουλιόπουλου”, 
με τη συμμετοχή μελετητών, ιστορικών και πλή¬ 
θους αγωνιστών. 

Αυτό το βιβλίο που κυκλοφορούν οι Εκδόσεις 
Εργατική Πάλη” είναι καρπός αυτής της εκδήλωσης 
και περιλαμβάνει τις εισηγήσεις με τη σειρά που πα¬ 


ρουσιάστηκαν. Δυστυχώς η πλούσια συζήτηση και 
οι σημαντικές παρεμβάσεις συντρόφων που ακο¬ 
λούθησαν δεν είναι δυνατόν να περιληφθούν στην 
έκδοση. Τα κείμενα που περιέχονται δεν είναι ούτε 
ιστορία, ούτε ολοκληρωμένες μελέτες για τον ρόλο 
της Αριστερής Αντιπολίτευσης, του Τροτσκισμού 
και του Π. Πουλιόπουλου στο εργατικό και συνδι¬ 
καλιστικό κίνημα. Αποτελούν, ωστόσο, σημαντική 
συμβολή και πολύτιμο υλικό για όποιον θα κατα¬ 
πιαστεί μ’ ένα έργο που παρουσιάζει μεγάλες δυ¬ 
σκολίες, καθώς σχεδόν όλοι οι παλαιοί αγωνιστές/ 
πρωταγωνιστές έχουν εγκαταλείψει την σκηνή και 
ένα μεγάλο μέρος του σχετικού υλικού καταστρά¬ 
φηκε στα δύσκολα χρόνια που προηγήθηκαν. 

Από τον Πρόλογο 



Πού θα βρείτε τις εκδόσεις 

ΕΡΓΑΤΙΚΗ ΠΑΛΗ 


Αθήνα 

Βιβλιοπωλεία: “Πρωτοπορία” Γραβιάς 3-5, “Πολιτεία” Ασκληπιού 1-3 & Ακαδημίας, 
“Εναλλακτικό Βιβλιοπωλείο” Θεμιστοκλέους 37 και σε όλα τα κεντρικά βιβλιοπωλεία. 

Θεσσαλονίκη 

Βιβλιοπωλεία: “Το Κεντρί” Δη μ. Γούναρη 22 (Ναυαρίνο), “Πρωτοπορία” Λ. Νίκης 3 

Γιάννενα 

Βιβλιοπωλεία: “Δωδώνη”, “Το βιβλιοπωλείο” στην Αβέρωφ 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 


Πού θα βρείτε την εφημερίδα 

ΕΡΓΑΤΙΚΗ ΠΑΛΗ 

Αθήνα 

Περίπτερα: Πλ. Κάνιγγος και σχεδόν σε όλα τα περίπτερα των Εξαρχείων. 

Βιβλιοπωλεία: “Εναλλακτικό Βιβλιοπωλείο” Θεμιστοκλέους 37, 

“Καινά Δαιμόνια” Σουλτάνη 8, “Εκτός των Τειχών” Γραβιάς 10-12. 

Θεσσαλονίκη 

Πολιτικό-Πολιτιστικό Στέκι "Ισκρα”: Αμύντα 12, ισόγειο 
Περίπτερα: Καμάρα, Αλεξάνδρου Σβώλου 39 
Βιβλιοπωλεία: “Το Κεντρί” Δη μ. Γούναρη 22 (Ναυαρίνο) 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 

Και στα κεντρικά πρακτορεία Αθηναϊκού τύπου σε όλη την Ελλάδα. 

Γίνε Συνδρομητής - Ενίσχυσε την ΕΡΓΑΤΙΚΗ ΠΑΛΗ 

Γράψτε μας στο ε-ηταίΠ εΓ§ίΐΙί1άρίΐ1ί@οΜε.μι- ή ταχυδρομήστε μας τα στοιχεία σας στην 
διεύθυνση Αγ. Κωσταντίνου 57, Τ.Κ. 104 37, Αθήνα. 

Ετήσια συνδρομή εσωτερικού 15 ευρώ - εξωτερικού 20 ευρώ. 

Εργατική Πάλη 3 


- Η ΠΠΟΨΠ ΜΑΣ - 

Συγκυβέρνηση ΠΑΣΟΚ-ΝΔ 
Επιστροφή των υπευθύνων 
τηςχρεοκοπίας 


Ο ι μάσκες όλων έπεσαν και η 
σαπίλα του πολιτικού σκηνι¬ 
κού προβάλει μπροστά μας. 
Το «αντιδεξιό» και «δημο¬ 
κρατικό» ΠΑΣΟΚ του «αντι- 
εξουσιαστή» Παπανδρέου συμμαχεί με την 
«επάρατη» Δεξιά για χάρη της «σωτηρίας της 
πατρίδας». Η «λαϊκή» Δεξιά του υπερπατρι- 
ώτη Σαμαρά, που μέχρι χθες υποτίθεται ότι 
ήταν ενάντια στο Μνημόνιο, τώρα δίνει όρ¬ 
κους πίστης σε Τρόικα, τραπεζίτες και κερ- 
δοσκόπους, στο νέο, χειρότερο από το προ¬ 
ηγούμενο Μνημόνιο που αποφασίστηκε στις 
26 Οκτωβρίου. Η ομάδα προθύμων, των κατ’ 
επάγγελμα «σωτήρων»-πατριωτών του Κα- 
ρατζαφέρη, των ταλιμπάν του νεοφιλελευθε¬ 
ρισμού της Μπακογιάννη και των κομπάρσων 
του Κουβέλη και των Οικολόγων-Πράσινων, 
έτρεξαν να προστεθούν στο υπηρετικό προ¬ 
σωπικό της «σωτηρίας της πατρίδας», αυτό το 
καταφύγιο όλων των απατεώνων. 

Από αυτό το καταφύγιο δεν ήταν δυνα¬ 
τόν να λείψουν τα Μ.Μ.Εξαπάτησης. Μέρα- 
νύχτα έχουν επιδοθεί σ’ ένα όργιο εκβιασμών, 
σε μια χωρίς προηγούμενο ιδεολογική τρομο¬ 
κρατία για το τι περιμένει τους εργαζόμενους, 
τα φτωχά λαϊκά στρώματα και τη νεολαία αν 
δεν πάρουμε την 6 η δόση, αν δεν υπογράψου¬ 
με τη νέα Δανειακή Συνθήκη... αν δεν υπο¬ 
γράψουμε ό,τι ζητούν κεφάλαιο, κερδοσκό- 
ποι, ΕΕ και ιμπεριαλιστές. Θα χρεοκοπήσου¬ 
με, φωνάζουν Καψής και Τρέμη και επανα¬ 
λαμβάνουν με ένα σωρό απίθανα σενάρια οι 
γνωστοί αργυρώνητοι μεγαλοδημοσιογρά- 
φοι και κήνσορες του σάπιου αστικού καθε¬ 
στώτος (θα γίνουμε σαν την Αλβανία του Χό¬ 
τζα και τη Β. Κορέα του Κιμ Ιλ Σουνγκ, δεν 
θα έχουν τα παιδιά μας γάλα και η βενζίνη θα 
έχει 2 χιλιάδες δραχμές κλπ.). Βέβαια, η πραγ¬ 
ματικότητα είναι ότι ο ελλ. καπιταλισμός -και 
αυτό το γνωρίζουν όλοι- είναι χρεοκοπημέ¬ 
νος από τις αρχές του 2010 και έκτοτε βρίσκε¬ 
ται διασωληνωμένος χωρίς καμιά δυνατότητα 
αντιστροφής από την επιθανάτια κρίση του. 
Και ακόμη το βιοτικό επίπεδο των εργαζομέ¬ 
νων και της νεολαία οδεύει με γοργά βήματα 
προς εκείνο της Αλβανίας και οι συνθήκες δι¬ 
αβίωσης και αναπαραγωγής τους μετατρέπο- 
νται ταχύτατα σε συνθήκες δουλοπάροικου. 


Όλοι αυτοί δεν έχουν καταλάβει τίποτα. 
Ότι δεν είναι μόνοι τους, ότι με τη μαύρη προ¬ 
παγάνδα και τα ανακτοβούλιά τους δεν μπο¬ 
ρούν πια να διαμορφώνουν τις πολιτικές εξε¬ 
λίξεις. Εδώ και καιρό, οι πολιτικές εξελίξεις 
καθορίζονται κυρίως από: 1) Την κρίση του 
καπιταλιστικού συστήματος στην Ελλάδα και 
φυσικά την παγκόσμια κρίση - και ειδικά της 
Ευρωζώνης/ΕΕ. 2) Τη συνολική κρίση του πο¬ 
λιτικού σκηνικού, των αστικών κομμάτων και 
θεσμών και της αστικής εξουσίας. Λίγο-πολύ 
τα ίδια ισχύουν και για την ΕΕ. 3) Το εργατικό 
και λαϊκό κίνημα, που εδώ και δυο χρόνια έχει 
περάσει στο προσκήνιο και σταδιακά έχει με- 
τεξελιχθεί σε αποφασιστικό παράγοντα. 

Οι τεράστιες, πολύμορφες και διαρκείς κι¬ 
νητοποιήσεις, αγώνες και πράξεις ανυπακο¬ 
ής των εργαζόμενων μαζών και της νεολαίας 
απονομιμοποίησαν πλήρως τις μνημονιακές/ 
αστικές πολιτικές, αποσάθρωσαν το ΠΑΣΟΚ 
και το έθεσαν σε τροχιά πτώσης. Το «κίνημα 
των πλατειών», τα «Ιουνιανά» και η γιγαντι- 
αία 48ωρη Γενική Απεργία της 19-20/10 έκα¬ 
ναν την πτώση του θέμα ημερών - αυτό έγι¬ 
νε λίγες μέρες μετά, μετά τα εξαιρετικής πο¬ 
λιτικής σημασίας γεγονότα της 28 ης Οκτω¬ 
βρίου, όπου όλοι «εκπρόσωποι» εκδιώχθη- 
καν κακήν κακώς από τους «θρόνους» τους! 
Η συναίνεση των αστικών κομμάτων (κυρί¬ 
ως των δυο μεγάλων), που αρχικά προώθη¬ 
σαν Μέρκελ και Σαρκοζί και κατόπιν υιοθέ¬ 
τησαν όλα τα αστικά επιτελεία στην Ελλάδα, 
ήταν μια ανοιχτή ομολογία ότι κανένα αστι¬ 
κό κόμμα μόνο του δεν μπορούσε να κάμψει 
το εργατικό κίνημα. Έτσι, η τωρινή συγκυ¬ 
βέρνηση ΠΑΣΟΚ-ΝΔ (με την συμπαράστα¬ 
ση και άλλων και ειδικά του ΛΑΟΣ!), είναι 
αποφασιστικό βήμα και για μελλοντικές εξε¬ 
λίξεις. Είναι μια προσπάθεια του κεφαλαίου, 


των τραπεζιτών, των κερδοσκόπων και της ΕΕ 
να εφαρμόσουν τις αποφάσεις της 26 ης Οκτω¬ 
βρίου, τη λήψη δρακόντειων μέτρων (οικονο¬ 
μικών και πολιτικών) για να σωθεί το καπιτα¬ 
λιστικό σύστημα σε Ελλάδα και ΕΕ. Αυτή η 
συγκυβέρνηση, που δεν έχει την παραμικρή 
νομιμοποίηση, είναι πέραν όλων των άλλων 
αποτέλεσμα της καταπάτησης κάθε συνταγ¬ 
ματικής, δημοκρατικής και λαϊκής διαδικασί¬ 
ας, είναι μια κυβέρνηση εντελώς αυτονομη- 
μένη από την κοινωνία και βοναπαρτιστική. 
Σαν τέτοια είναι φυσικό να έχει επικεφαλής 
τον τεχνοκράτη Λ. Παπαδήμο, έναν πράκτο¬ 
ρα του τραπεζικού κεφαλαίου. Αυτή η κυβέρ¬ 
νηση ανοίγει το δρόμο για την αντιδραστική 
μετάλλαξη του καθεστώτος, όπου κατά πάσα 
πιθανότητα θα διατηρείται το κοινοβουλευτι¬ 
κό περίβλημα αλλά θα είναι θωρακισμένο σε 
κάθε παρέμβαση στην πολιτική σκηνή του ερ¬ 
γατικού και λαϊκού κινήματος. 

Αν η άνοδος και παραμονή στην εξουσία 
του ΠΑΣΟΚ συνιστούσε ένα πολιτικό πραξι¬ 
κόπημα, πολύ μεγαλύτερο συνιστά η συγκυ¬ 
βέρνηση με τις ευλογίες και υποδείξεις των 
Μέρκελ-Σαρκοζί. Αυτό το νέο πολιτικό πρα¬ 
ξικόπημα βαρύνει πολύ περισσότερο τη ΝΔ, 
τη «λαϊκή» Δεξιά και όχι τόσο το ΠΑΣΟΚ, με 
αποτέλεσμα να υποσκάπτει σοβαρά την προ- 
σπάθειά της να εμφανιστεί αντίθετη στις μνη- 
μονιακές πολιτικές και έτσι να ανασυγκροτη¬ 
θεί, να συγκρατήσει ένα σημαντικό μέρος λαϊ¬ 
κών δυνάμεων της. Οι όποιοι ελιγμοί της ηγε¬ 
σίας της ΝΔ και του Σαμαρά για να μην χρε¬ 
ωθεί τη συγκυβέρνηση/πραξικόπημα και να 
το φορτώσει στο ΠΑΣΟΚ, εκτός του ότι είναι 
αναποτελεσματικές έχουν μεγαλώσει ακόμα 
περισσότερο την πολιτική κρίση, έχουν γελοι¬ 
οποιήσει το πολιτικό σύστημα και απομακρύ- 
νει παραπέρα απ’ αυτό τις μάζες. 


Αυτό το πραξικόπημα και η επίθεση που 
ετοιμάζεται ενάντια στους εργαζόμενους δεν 
αντιμετωπίζεται με τις εκλογές για το αστι¬ 
κό κοινοβούλιο, όπου καλεί η ρεφορμιστική 
αριστερά, ΚΚΕ και ΣΥΝ/ΣΥΡΙΖΑ. Χρειάζε¬ 
ται κατ’ αρχήν να φύγουμε από τις κοινοβου¬ 
λευτικές πρακτικές, να προχωρήσουμε στην 
εκλογή Συντακτικής Συνέλευσης, να οργα¬ 
νώσουμε τους επερχόμενους αγώνες και ν’ 
ανοίξουμε το δρόμο για την εξουσία των ερ¬ 
γαζομένων και τη Σοσιαλιστική Δημοκρα¬ 
τία. 

Η συγκυβέρνηση είναι παράλληλα μια 
ομολογία του κεφαλαίου και της ΕΕ, ότι μέ¬ 
χρι τώρα απέτυχαν όλες οι προσπάθειές τους 
να κάμψουν το εργατικό κίνημα, να επιβάλ¬ 
λουν την πολιτική τους τουλάχιστον στο βαθ¬ 
μό που χρειάζονταν. Αντίθετα, η πορεία του 
εργατικού κινήματος ήταν ανοδική, συγκρου- 
σιακή, εξεγερσιακή - αλλά και ριζοσπαστικο- 
ποίησης, πολιτικοποίησης, αναζήτησης εναλ¬ 
λακτικής λύσης έξω από το καθιερωμένο πο¬ 
λιτικό σύστημα, αν όχι και έξω από το αστι¬ 
κό σύστημα, τουλάχιστον για σημαντικά κομ¬ 
μάτια των εργαζομένων. Αναμφισβήτητα οι 
μάζες ψάχνουν λύσεις και έξω από το σύστη¬ 
μα - και δεν πρέπει να μας ξεγελά το γεγονός 
ότι πάντοτε προσωποποιούν καταστάσεις και 
πολιτικές. Όλα αυτά δείχνουν ότι το εργατικό 
κίνημα είναι ισχυροποιημένο, ακόμη περισσό¬ 
τερο μετά την πτώση ΠΑΣΟΚ. Έτσι, ανοίγει 
μια νέα περίοδος αποφασιστικής σημασίας, 
όπου η αστική τάξη με σχεδόν ενοποιημένα 
τα πολιτικά της επιτελεία κάτω από την υψη¬ 
λή εποπτεία της ΕΕ ετοιμάζεται για τις επό¬ 
μενες συγκρούσεις. Η μάχη που θα δοθεί από 
την εργατική τάξη στην Ελλάδα είναι ταυ¬ 
τόχρονα και μάχη των εργαζομένων της Ευ¬ 
ρώπης, πράγμα που εξηγεί σε μεγάλο βαθμό 
το ενδιαφέρον που προκαλεί στα παγκόσμια 
αστικά επιτελεία η έκβασή της. 

Η κρίση του ελλ. καπιταλισμού δεν είναι 
ούτε αναστρέψιμη ούτε διαχειρίσιμη. Μετά 
το ξέσπασμα της κρίσης στην Ιταλία και όπως 
όλα δείχνουν σύντομα στη Γαλλία, το πρό¬ 
βλημα της ΕΕ δεν είναι μόνο και κυρίως η κρί¬ 
ση του ελλ. καπιταλισμού αλλά η αποφυγή 
της οικονομικής κατάρρευσής της συνολικά, 
με πρώτα θύματα την Ευρωζώνη και το Ευρώ. 



Η καπιταλιστική βαρβαρότητα... 

με την γλώσσα των αριθμών 


Τ ο κόστος χρηματοδότησης του κο¬ 
λοσσιαίου χρέους της Ιταλίας αυ¬ 
ξήθηκε περαιτέρω κατά την έκδο¬ 
ση βραχυπρόθεσμων και μακροπρό¬ 
θεσμων ομολόγων ύψους 7,935 δις ευρώ, παρά 
την συμφωνία της 26/10, ανακοίνωσε η Τρά¬ 
πεζα της Ιταλίας. Κατά την έκδοση αυτή, που 
θεωρείται ένα τεστ εμπιστοσύνης των αγορών 
απέναντι στην Ιταλία, τα επιτόκια των εντόκων 
γραμματίων του Δημοσίου που λήγουν το 2022 
ξεπέρασαν το συμβολικό όριο των 6% καταγρά¬ 
φοντας ένα επίπεδο ρεκόρ 6,06% έναντι 5,86% 
στις 29 Σεπτεμβρίου, ημερομηνία της τελευταί¬ 
ας παρόμοιας έκδοσης. Τα επιτόκια των τίτλων 
που λήγουν το 2014 αυξήθηκαν σε 4,93% ένα¬ 
ντι 4,68%. Το ιταλικό δημόσιο, το οποίο εξέδω¬ 
σε επίσης τίτλους που λήγουν το 2017 και το 
2019, δεν προσεγγίζει διόλου τον στόχο συγκέ¬ 
ντρωσης χρημάτων, ενώ σκοπεύει να εκδώσει 
ομόλογα ύψους από 5,25 έως 8,25 δισεκατομ¬ 
μύρια ευρώ. 


Τ ους 23.264.000 έφτασαν οι άνερ¬ 
γοι το Σεπτέμβρη του 2011 στα 27 
κράτη-μέλη της Ευρωπαϊκής Ενω¬ 
σης (ποσοστό 10,2%), αυξανόμε¬ 
νοι κατά 215.000 σε σχέση με τον αντίστοι¬ 
χο μήνα του 2010 (ποσοστό 9,7%). Τα πρώτα 
θύματα της ανεργίας είναι οι νέοι κάτω των 
25 ετών, οι οποίοι έφτασαν τα 5,3 εκατομμύ¬ 
ρια (ποσοστό 21,4%). Μάλιστα, τα μεγαλύ¬ 
τερα ποσοστά ανεργίας τους εμφανίζονται 
στην Ισπανία (48%) και στην Ελλάδα (43,5% 
τον Ιούλη του 2011) - δηλαδή ένας στους δύο 
νέους κάτω των 25 ετών σ’ αυτές τις χώρες 
είναι άνεργος! Μεταξύ των κρατών-μελών, 
σύμφωνα με τη Γιούροστατ τα μεγαλύτερα 
ποσοστά ανεργίας εμφανίζονται στην Ισπα¬ 
νία (22,6%), στην Ελλάδα (17,6% τον Ιούλη 
του 2011) και στη Λετονία (16,1% το δεύτε¬ 
ρο τρίμηνο του 2011. Το συνολικό ποσοστό 
ανεργίας των ανδρών είναι στο 9,5% και των 
γυναικών στο 9,9%. Τέλος, το Σεπτέμβρη του 
2011 το ποσοστό ανεργίας στις ΗΠΑ ήταν 
στο 9,1% και στην Ιαπωνία στο 4,3%. 


Α πό έρευνα σε 3.944 μαθητές από 
306 σχολικές μονάδες, παρατη- 
ρείται πως ο αριθμός των άχρο¬ 
νων μαθητών που κάνουν χρή¬ 
ση κάνναβης έχει αυξηθεί σταδιακά τα τε¬ 
λευταία χρόνια και αυτό εγείρει ανησυχίες, 
λαμβάνοντας υπόψη ότι η Ελλάδα συγκα¬ 
ταλεγόταν έως πρόσφατα (έρευνα ΕδΡΑΌ 
2007) στις ευρωπαϊκές χώρες με τα χαμη¬ 
λότερα ποσοστά χρήσης. Συγκεκριμένα, 
χρήση κάνναβης έχουν κάνει το 7,2% των 
15χρονων (10,6% των αγοριών και 3,7% 
των κοριτσιών), ενώ τα 2/3 έχουν επανα- 
λάβει τη χρήση τρεις ή περισσότερες φο¬ 
ρές. Διαχρονικά, καταγράφεται σημαντική 
αύξηση στη χρήση κάνναβης στους άχρο¬ 
νους από 3,7% το 2006 στο 7,2% το 2010. 
Χρήση κάποιας παράνομης ουσίας, εκτός 
κάνναβης και έκσταση, έχουν κάνει του¬ 
λάχιστον μια φορά το 3,1% των 15χρονων, 
χρήση εισπνεόμενων ουσιών τουλάχιστον 
μια φορά το 8%, χρήση ηρεμιστικών/υπνω- 
τικών φαρμάκων (χωρίς τη σύσταση για¬ 
τρού) το 3%. 

Προσχέδιο Προϋπολογισμού 2012 

Αρπαγή, Λεηλασία Καταστροφή 



Σ τις 3/10 η κυβέρνηση του ΠΑΣΟΚ 
ανακοίνωσε το προσχέδιο του προ¬ 
ϋπολογισμού του 2012. Η σαρωτι- 
κή επίθεση ενάντια στους εργαζό¬ 
μενους που εμπεριέχεται σ’ αυτό, 
θα γίνει ακόμα χειρότερη με την 
απόφαση της 26ης Οκτωβρίου αλλά και γιατί η κα¬ 
τάρρευση του ελληνικού καπιταλισμού αρχίζει να 
παίρνει ανεξέλεγκτους ρυθμούς. Έτσι, όχι μόνο 
χρειάζεται διαρκής καταιγίδα νέων μέτρων για να 
μειωθεί το έλλειμμα στο 1% μέχρι το 2015, αλλά 
καταστρέφεται πλήρως η ζωή των εργαζομένων, 
της νεολαίας, των λαϊκών στρωμάτων. 

Η παγκόσμια κρίση φαίνεται ότι υποτροπιάζει. 
Το παγκόσμιο ΑΕΠ το 2009 αυξήθηκε μόλις κατά 
0,9%, το 2010 5,1%, το 2011 4% - και το 2012 προ- 
βλέπεται να σταθεροποιηθεί στο 4% και μάλλον θα 
συρρικνωθεί. Ακόμη χειρότερα, στην ΕΕ το ΑΕΠ 
το 2009 αυξήθηκε μόλις κατά 0,2%, το 2010 0,7%, 
το 2011 1,7% (υποτίθεται χρονιά εξόδου από την 
κρίση) - αλλά το 2012 προβλέπεται αύξηση μόνο 
1 %. 

Μέσα σ’ αυτό το διεθνές περιβάλλον, η κρί¬ 
ση στην Ελλάδα θα είναι χειρότερη από την μείω¬ 
ση του ΑΕΠ κατά 2,5%, που προβλέπεται στο προ¬ 
σχέδιο. Ακόμη κι έτσι, η αθροιστική μείωση του 
ελληνικού ΑΕΠ την τετραετία 2009-12 θα είναι 
πάνω από 15%, η μείωση των επενδύσεων (δη¬ 
μόσιων και ιδιωτικών) πάνω από 60%. Η κατάρ¬ 
ρευση αυτή εξηγεί γιατί και η ανεργία (από 8% το 
2008) θα υπερδιπλασιαστεί το 2012 στο 16,4% - και 
αυτό με βάση μόνο τα επίσημα στοιχεία, που για 
φέτος (Σεπτέμβριος) υπολόγιζαν 811.000 άνεργους 
ενώ η ΓΣΕΕ τους υπολογίζει πάνω από 1,2 εκ. Πρέ¬ 
πει να προσθέσουμε και τις πάνω από 800.000 μι- 
σοαπασχολούμενους, προσωρινής εργασίας, εκ πε¬ 
ριτροπής εργασίας κ.α. 

Από το Μεσοπρόθεσμο στα νέα μέτρα 

Έτσι, δεν προκαλεί έκπληξη το γεγονός ότι τρεις 
μήνες μετά την ψήφιση του «σωτήριου» Μεσοπρό¬ 
θεσμου η κυβέρνηση ανακοίνωσε την ενίσχυσή του 
με νέα μέτρα (το λεγόμενο πολυνομοσχέδιο - βλ. 
σχετικό άρθρο). Έκτοτε και μέχρι την πτώση της 
ανακοινώνει και από ένα μέτρο σχεδόν κάθε μέρα 
- και το αποκορύφωμα, δηλαδή το τελειωτικό χτύ¬ 
πημα, θα είναι η νέα δανειακή σύμβαση και τα μέ¬ 
τρα που την συνοδεύουν και που σχεδιάζει να ψη¬ 
φίσει η νέα κυβέρνηση συνεργασίας ΠΑΣΟΚ-ΝΔ. 

Το Μεσοπρόθεσμο καθόριζε μέτρα συνολικού 
ύψους 26,2 δις - απ’ αυτά 6 δις μέσα στο τελευ¬ 
ταίο τετράμηνο του 2011, άλλα 6 δις το 2012 και τα 
υπόλοιπα 14,5 δις μέσα την τριετία 2013-15. Τα μέ¬ 
χρι στιγμής επιπρόσθετα μέτρα (πολυνομοσχέδιο, 
χαράτσια κ.α.) υπολογίζονται σε 7,1 δις - απ’ αυτά 
2,1 δις μέσα στο τελευταίο τετράμηνο του 2011 και 
5 δις για το 2012. 


Έτσι, τους τελευταίους μήνες του 2011 και 
μέσα στο 2012 (σύμφωνα με το προσχέδιο προ¬ 
ϋπολογισμού 2012) σχεδιάζουν να μας αρπάξουν 
19,1 δις! 

- 8,3 δις από μείωση των δαπανών (μείωση μι¬ 
σθών με το νέο μισθολόγιο, μείωση συντάξεων και 
ιδιαίτερα των επικουρικών, εργασιακή εφεδρεία, 
απολύσεις συμβασιούχων, καταργήσεις/συγχωνεύ- 
σεις σχολείων, φορέων, νοσοκομείων κλπ., επιβο¬ 
λή εισιτηρίου στα νοσοκομεία για μετανάστες και 
ανασφάλιστους, περιορισμός στα χορηγούμενα 
φάρμακα, μείωση υπηρεσιών ΟΤΑ, μείωση επιχο¬ 
ρήγησης ασφαλιστικών ταμείων κ.α.). 

- 10,8 δις από την φορολογική επιδρομή και τα 
διάφορα χαράτσια (στα ακίνητα μέσω λογαρια¬ 
σμών της ΔΕΗ, κατάργηση φοροαπαλλαγών, μεί¬ 
ωση αφορολόγητου στις 5.000, αύξηση ειδικού φό¬ 
ρου κατανάλωσης στο πετρέλαιο θέρμανσης, «ει¬ 
σφορά αλληλεγγύης», αύξηση τεκμηρίων διαβίω¬ 
σης κ.α.). 

Φόροι, φόροι, φόροι... 

και κατεδάφιση κοινωνικών υπηρεσιών 

Τα έσοδα του προϋπολογισμού του 2012 προ- 
βλέπονται να ανέλθουν σε 54 δις (αύξηση 5% σε 
σχέση με το 2011). Από αυτά: 

- Αμεσοι φόροι 23,6 δις (αύξηση 14% σε σχέση με 
το 2011). Ειδικά οι φόροι των φυσικών προσώπων 
θα ανέβουν στα 10,6 δις (αύξηση 27,5%), οι φόροι 
στην περιουσία σε 3,6 δις (αύξηση 217%!), ενώ οι 
φόροι των επιχειρήσεων θα είναι μόνο 2,1 δις, δη¬ 
λαδή θα μειωθούν κατά 22% σε σχέση με το 2011. 
-Έμμεσοι φόροι 29 δις (ΦΠΑ, φόροι κατανάλωσης 
κ.α.), όσοι περίπου και το 2011, παρόλη την περαι¬ 
τέρω μείωση της κατανάλωσης λόγω της κρίσης. 

Οι δαπάνες του προϋπολογισμού προβλέπο- 
νται στα 70,4 δις, δηλαδή θα μειωθούν κατά 2,5% 
(συνυπολογίζοντας και τον πληθωρισμό). Η μεί¬ 
ωση θα αφορά κυρίως δαπάνες για μισθούς (υπο¬ 
λογίζονται σε 13,4 δις, μείωση 13,5%), συντάξεις 
(υπολογίζονται σε 6,5 δις, μείωση 1%), κοινωνική 
ασφάλιση-περίθαλψη (υπολογίζονται σε 15,9 δις, 
μείωση 11%). 

Έτσι ο προϋπολογισμό σημαίνει: 
α) Κατεδάφιση των μισθών όχι μόνο των δημο¬ 
σίων υπαλλήλων αλλά και των εργαζομένων του 
ιδιωτικού τομέα (ήδη έχουν καταργηθεί οι κλαδι¬ 
κές συμβάσεις και τώρα τίθεται θέμα και του κατώ- 
τατου βασικού μισθού, που «θα πρέπει να κατέβει 
κάτω από τα 560 ευρώ της Πορτογαλίας»). 

β) Φορολογική λεηλασία των μισθωτών και φτω¬ 
χών λαϊκών στρωμάτων, κάνοντας πραγματικότη¬ 
τα το πιο διεστραμμένο όνειρο των νεοφιλελεύθε¬ 
ρων φασιστών της αγοράς, δηλαδή όσο πιο φτωχός 
είσαι, όσο περισσότερα βάρη έχεις, τόσο περισσό¬ 
τερους φόρους θα πληρώνεις! Οι έμμεσοι και άμε¬ 
σοι φόροι που θα πληρώνει πλέον ένας μισθωτός 
θα αντιστοιχούν στο μισό του εισοδήματος του!!! 

γ) Αύξηση χρέους και ελλειμμάτων. Ήδη οι τό¬ 
κοι για το 2012 αναμένεται να φθάσουν τα 18 δις 
(8,3% του ΑΕΠ), διπλάσιοι σε σχέση με το 2007. 
Έτσι, οι τόκοι του δημόσιου χρέους θα καταπίνουν 
το ένα τρίτο των κρατικών εσόδων - αυτό είναι 
όχι μόνο αδιανόητο αλλά και συνώνυμο της πλή¬ 
ρους χρεοκοπίας. Το χρέος της γενικής κυβέρνη¬ 
σης (χρέος κεντρικής κυβέρνησης και κρατικών 
φορέων) αναμένεται να φθάσει τα 371 δις το 2012 
(172,7% του ΑΕΠ). 

Με άλλα λόγια, τα μνημόνια επιταχύνουν την 
κατάρρευση και δεν αποτελούν καμία σωτηρία 
όπως ισχυρίζονται η Τρόικα και οι παπαγάλοι της, 
μόνο και μόνο για να μας «κουρέψουν» κατά 50%, 
να κόψουν τη ζωή μας στο μισό. 


επίκαιρα... 

Όχι στον «Καλλικράτη» των ΑΕΙ-ΤΕΙ 

Με επιστολές της προς τους πρυτάνεις, η υπουργός 
Παιδείας Άννα Διαμαντοπούλου έθεσε σε εφαρμογή 
τον «Καλλικράτη» στην τριτοβάθμια εκπαίδευση. Δη¬ 
λαδή την γρήγορη συγχώνευση και κατάργηση όσων 
σχολών δεν προσφέρονται για άμεση εκμετάλλευση 
από το ιδιωτικό κεφάλαιο. Στο στόχαστρο αρχικά έχουν 
μπει τα ΤΕΙ Ιχθυοκαλλιεργειών, Βιολογικών Καλλιερ¬ 
γειών και Τουρισμού διαφόρων πόλεων. Άμεσος στό¬ 
χος του υπουργείου είναι η συγχώνευση των τμημάτων 
στο ελάχιστο δυνατό. Συγκεκριμένα ζητάει από τα τμή¬ 
ματα βιολογικών και αγροτικών καλλιεργειών των ΤΕΙ 
Κρήτης, Ιονίων Νήσων, Καλαμάτας και Μεσολογγίου 
να συγχωνευτούν σε ένα. Από τα ΤΕΙ Θεσσαλονίκης, 
Ηπείρου και Μεσολογγίου ζητείται να συγχωνευθούν 
σε ένα τα τμήματα ιχθυοκαλλιεργειών. Από τα τμήμα¬ 
τα τουριστικών σπουδών των ΤΕΙ Αθήνας, Θεσσαλο¬ 
νίκης, Ηπείρου, Κρήτης, Λάρισας, Πάτρας και Πει¬ 
ραιά ζητείται η συγχώνευση σε τρία τμήματα. Αυτό εί¬ 
ναι μόνο το πρώτο βήμα προς αυτή την κατεύθυνση. Αν 
το υπουργείο καταφέρει να εκπληρώσει αυτό το κατα¬ 
στροφικό έργο, εγκαταστάσεις δισεκατομμυρίων θα ξε¬ 
πουληθούν για ένα κομμάτι ψωμί, χιλιάδες εργαζόμε¬ 
νοι θα μείνουν στο δρόμο, ολόκληρες περιοχές που ζουν 
από την παρουσία των φοιτητών θα ερημώσουν, η δι¬ 
άλυση της εκπαίδευσης θα προχωρήσει ταχύτατα. Το 
φοιτητικό κίνημα, μαζί με τους εργαζόμενους στο πανε¬ 
πιστήμιο (καθηγητές, διοικητικό προσωπικό, ιδιωτικοί 
υπάλληλοι), την τοπική κοινωνία και όλους τους εργα¬ 
ζόμενους πρέπει ν’ ανακόψουν αυτή την επίθεση. 

Κατακόρυφη μείωση της κατανάλωσης 

Η παγκόσμια, διαδικτυακή έρευνα της εταιρίας 
Νίεΐκεη για τη μέτρηση της Καταναλωτικής Εμπιστοσύ¬ 
νης που διεξήχθη από 30 Αυγούστου έως 15 Σεπτεμβρί¬ 
ου 2011 και στην οποία συμμετείχαν πάνω από 31.000 
καταναλωτές 56 χωρών, από την Ευρώπη, την Ασία, την 
Ωκεανία, την Αμερική και τη Μέση Ανατολή, δείχνει 
πως το 88% Ελλήνων αναγκάστηκε ν’ αλλάξει τις αγο¬ 
ραστικές του συνήθειες εξαιτίας της συνεχιζόμενης κρί¬ 
σης, με τη μεγάλη πλειοψηφία να έχει μειώσει τα χρή¬ 
ματα που δαπανά για διασκέδαση εκτός σπιτιού (74%), 
για φαγητό από έξω (64%) και για νέα ρούχα (64%). Το 
63% στρέφεται σε φθηνότερα καταναλωτικά προϊόντα 
για να τα βγάλει πέρα. Ο δείκτης Καταναλωτικής Εμπι¬ 
στοσύνης, που βασίζεται στην ασφάλεια που νιώθουν 
οι καταναλωτές στην αγορά εργασίας, στην κατάσταση 
των οικονομικών τους και στη διαθεσιμότητα ρευστού 
χρήματος, έπεσε στις 88 μονάδες, φτάνοντας στα χαμη¬ 
λότερα επίπεδα της τελευταία διετίας. 

Στρατός ανέργων και εξαθλιωμένων 

Τα στοιχεία που δημοσίευσε πρόσφατα η ΕΛΣΤΑΤ 
δείχνουν ότι μέσα σ’ έναν χρόνο (Ιούλιος 2010 - Ιούλιος 
2011) οι άνεργοι αυξήθηκαν κατά 213.241 άτομα, φτά¬ 
νοντας τους 820.276. Πιο συγκεκριμένα, μέσα σ’ έναν 
χρόνο (Ιούλιος 2010 - Ιούλιος 2011) καταστράφηκαν 
300.000 θέσεις απασχόλησης. Τα στοιχεία της ΕΛΣΤΑΤ 
δείχνουν ότι το ποσοστό ανεργίας σχηματίζεται κατά τα 
2/3 από την απώλεια θέσεων απασχόλησης και κατά το 
1/3 από «νεοεισερχόμενους», δηλαδή άτομα που δεν 
έχουν καταφέρει να βρουν ποτέ οποιαδήποτε δουλειά. 

Αυτό αποτυπώνεται και στην κατανομή του ποσο¬ 
στού ανεργίας κατά ομάδες ηλικιών. Έτσι, εκτός από το 
ιδιαίτερα υψηλό ποσοστό ανεργίας (42,4%) στους νέους 
15-24 ετών, όπου κυρίως ανήκουν οι «νεοεισερχόμενοι» 
άνεργοι, τα ποσοστά ανεργίας για τις λοιπές ηλικιακές 
ομάδες φαίνεται ότι έχουν αυξηθεί μέσα σ’ έναν χρό¬ 
νο από το 60% έως και 100%. Επίσης, σύμφωνα με την 
τελευταία έρευνα του Ινστιτούτου Μελετών της ΓΣΕ- 
ΒΕΕ, οι προβλέψεις των πολύ μικρών και μικρών επι¬ 
χειρήσεων τόσο για τη γενικότερη πορεία τους όσο και 
για κάθε επιμέρους μέγεθος (τζίρος, ρευστότητα, επεν¬ 
δύσεις κλπ.) παραμένουν ιδιαίτερα απαισιόδοξες. Ειδι¬ 
κότερα, εκτιμάται ότι 183.000 επιχειρήσεις κινδυνεύ¬ 
ουν να κλείσουν μέχρι το καλοκαίρι του 2012, με ενδε¬ 
χόμενο να χαθούν ακόμα 250.000 θέσεις απασχόλησης. 

Νέο Μισθολόγιο Δημοσίων Υπαλλήλων 

Ολοταχώς προς ρισθούς-φίλοδωρήιιαια 


Σ το λεγόμενο πολυνομοσχέδιο 
που ψήφισε η κυβέρνηση του 
ΠΑΣΟΚ εν μέσω 48ωρης Γε¬ 
νικής Απεργίας και τη Βουλή 
μέσα σε κλοιό εκατοντάδων χιλιάδων δι¬ 
αδηλωτών, περιλαμβάνεται και το «νέο 
μισθολόγιο» των δημοσίων υπαλλήλων. 
Με αυτό οι μισθοί τους μειώνονται σε τέ¬ 
τοιο βαθμό που, μαζί με τις προηγούμενες 
μειώσεις καθώς και τα χαράτσια, απειλεί¬ 
ται με δραματική πτώση το βιοτικό τους 
επίπεδο. Οι μειώσεις φτάνουν έως και το 
50%, για τις κατηγορίες υπαλλήλων που 
είχαν πολλά επιδόματα, ενώ περισσότερο 
πλήττονται οι χαμηλόμισθοι υπάλληλοι 
Υποχρεωτικής και Δευτεροβάθμιας Εκ¬ 
παίδευσης. 

Τα επιδόματα αποτελούσαν μεγάλο 
τμήμα του μισθού και δίνονταν από τις 
κυβερνήσεις για να μη δώσουν αυξήσεις 
στους βασικούς μισθούς. Η επιδοματική 
πολιτική αποτελούσε έναν τρόπο για να 
μειώνονται οι συντάξεις και τα δώρα (κα¬ 
θώς τα επιδόματα δεν συμμετείχαν στον 
υπολογισμό τους) και για να καλλιεργού¬ 
νται αντιθέσεις ανάμεσα στους δημόσι¬ 
ους υπαλλήλους, ενώ η συνδικαλιστική 
γραφειοκρατία με τον άκρατο συντεχνια- 
σμό και το κυνήγι των επιδομάτων εξυπη¬ 
ρετούσε την παραπάνω πολιτική. Με το 
«νέο μισθολόγιο» καταργούνται όλα τα 


επιδόματα εκτός από αυτά των «τέκνων», 
«επικίνδυνης και ανθυγιεινής εργασίας» 
(που το ποιοι θα το παίρνουν θα ορίζε¬ 
ται με υπουργικές αποφάσεις), «απομα¬ 
κρυσμένων και παραμεθόριων περιοχών» 
και «θέσης». 

Ο μεικτός μισθός του νεοεισερχόμε- 
νου υπαλλήλου Υποχρεωτικής Εκπαί¬ 
δευσης (Υ.Ε.) διαμορφώνεται στα 780 
ευρώ και ο καταληκτικός στα 1.135, του 
υπαλλήλου Δευτεροβάθμιας Εκπαίδευ¬ 
σης (Δ.Ε.) στα 858 και 1.496 αντίστοιχα, 
του υπαλλήλου Τεχνολογικής Εκπαίδευ¬ 
σης (Τ.Ε.) 1.037 και 1.992 αντίστοιχα και 
του υπαλλήλου Πανεπιστημιακής Εκπαί¬ 
δευσης (Π.Ε.) 1.092 και 2.097. Είναι φα¬ 
νερό ότι οι «νέοι» μισθοί είναι κατά πολύ 
μικρότεροι από τους ισχύοντες μέχρι σή¬ 
μερα στο σύνολό τους, δηλαδή βασικός 
μισθός συν επιδόματα. 

Εισάγεται επίσης το βαθμολόγιο και η 
αξιολόγηση. Οι βαθμοί γίνονται έξι (ΣΤ' 
έως Α') και η εξέλιξη από βαθμό σε βαθ¬ 
μό θα γίνεται κατόπιν αξιολόγησης του 
υπαλλήλου για το κατά πόσο πετυχαί¬ 
νει τους στόχους της υπηρεσίας και για 
τη συμπεριφορά του, αλλά και με ποσό¬ 
στωση. Με αυτό τον τρόπο οι παραπά¬ 
νω μισθοί κάθε άλλο παρά δεδομένοι εί¬ 
ναι. Οι συμπληγάδες της αξιολόγησης και 
της ποσόστωσης θα μειώνουν το κόστος 


της μισθοδοσίας, θα επιβάλουν εξοντω¬ 
τικούς ρυθμούς δουλειάς και θα χτυπή¬ 
σουν το συνδικαλισμό και την αντίστα¬ 
ση των δημοσίων υπαλλήλων. Οι υπάλ¬ 
ληλοι θα «αξιολογούνται» για το αν θα 
εφαρμόζουν την πολιτική της διάλυσης 
και ιδιωτικοποίησης των υπηρεσιών προς 
τους πολίτες, όπως για παράδειγμα για το 
αν θα βρίσκουν έσοδα από τους εργαζό¬ 
μενους και τα φτωχά λαϊκά στρώματα για 
να λειτουργούν σχολεία και νοσοκομεία, 
για το αν θα κυνηγούν και θα εισπράτ¬ 
τουν τα αλλεπάλληλα χαράτσια κ.α. 

Ο νεοεισερχόμενος υπάλληλος θα εί¬ 
ναι δόκιμος για δύο χρόνια και μετά από 
αξιολόγηση θα μονιμοποιείται. Σε περί¬ 
πτωση που κριθεί μη ικανός θα απολύε¬ 
ται. Η εξέλιξη από βαθμό σε βαθμό θα γί¬ 
νεται μόνο με αξιολόγηση και ποσόστω¬ 
ση ως εξής: από το βαθμό ΣΤ' στον Ε’ με 
ποσοστό έως και 100%, από τον Ε’ στον 
Δ' έως 90%, από τον Δ' στον Γ' έως 80%, 
από τον Γ' στον Β' έως 60%, από τον Β' 
στον Α' έως 30%. Αν δεν κρίνεται ικανός, 
ο υπάλληλος θα παραμένει στον ίδιο βαθ¬ 
μό και μισθό. Ακόμα και για τη χορήγηση 
Μισθολογικών Κλιμακίων μέσα στον ίδιο 
βαθμό θα απαιτείται η κατά 50% τουλάχι¬ 
στον επίτευξη των στόχων για δύο χρό¬ 
νια. Τα μισθολογικά κλιμάκια θα φέρνουν 
αύξηση μόλις 2% ανά δύο χρόνια και ανά 


τρία για τους υπαλλήλους των βαθμών 
Α' και Β'. Η εξέλιξη από το βαθμό ΣΤ' 
στον Ε' θα επιφέρει αύξηση 10%, από τον 
Ε’ στον Δ’ 15%, από τον Δ’ στον Γ' 15%, 
από τον Γ' στον Β' 20%, από τον Β' στον 
Α' αύξηση 10%. 

Ο ελάχιστος χρόνος που απαιτείται 
για την προαγωγή από βαθμό σε βαθμό 
είναι μεγάλος, κυρίως για τους υπαλλή¬ 
λους Υ.Ε. και Δ.Ε., που θα μένουν στον 
ίδιο μισθό έως και δέκα χρόνια. Την ίδια 
τύχη θα έχουν και όσοι υπάλληλοι δεν 
προάγονται ή είναι έξω από την ποσό¬ 
στωση, οπότε θα «ξαναπροσπαθήσουν». 

Η συνδικαλιστική ηγεσία με πρωτο¬ 
στάτη την ΠΑΣΚΕ διέσπειρε αυταπά¬ 
τες και κοινά ψέματα και καλλιέργησε το 
συντεχνιασμό, π.χ. οι εκπαιδευτικοί θα 
έπαιρναν υποτίθεται αυξήσεις γιατί ήταν 
χαμηλόμισθοι. Οι εργαζόμενοι στο δη¬ 
μόσιο δεν έχουν να περιμένουν τίποτε 
από αυτή την άθλια ηγεσία. Παίρνοντας 
την υπόθεση των αγώνων στα χέρια τους 
πρέπει να παλέψουν με ενότητα και ρι¬ 
ζοσπαστικές μορφές πάλης (καταλήψεις 
υπουργείων, δημοσίων υπηρεσιών, απερ¬ 
γίες, διαδηλώσεις) για να καταργηθεί το 
πολυνομοσχέδιο, για να πέσει η κυβέρνη¬ 
ση του ΠΑΣΟΚ ή όποια άλλη κυβέρνηση 
προκύψει, για άμεση διαγραφή του χρέ¬ 
ους και 1.400 ευρώ βασικό μισθό. 


Πολυνομοσχέδιο - έκτρωμα 

Πάνω από 230.000 απολύσεις Δηυοσίων Υπαλλήλων 


Κ ατά τη διάρκεια των μεγαλύ¬ 
τερων απεργιακών διαδηλώ¬ 
σεων των τελευταίων δεκα¬ 
ετιών σε όλη την Ελλάδα, η 
χουντική κυβέρνηση του ΠΑΣΟΚ ψήφι¬ 
σε το πολυνομοσχέδιο-έκτρωμα, συνεχίζο¬ 
ντας την καταιγίδα των πρωτόγνωρα βάρ¬ 
βαρων αντεργατικών μέτρων του Μνημο¬ 
νίου και του Μεσοπρόθεσμου. 

Τα επαίσχυντα μέτρα που προβλέπει το 
πολυνομοσχέδιο είναι: Μείωση του αφο¬ 
ρολόγητου ορίου στα 5000 ευρώ και πε- 
τσόκομμα στο 10% των φοροαπαλλαγών. 
Μείωση κατά 20% των συντάξεων, για το 
ποσό που υπερβαίνει τα 1200 ευρώ, καθώς 
και μείωση κατά 40% για συνταξιούχους 
κάτω των 55 ετών, για το ποσό που υπερ¬ 
βαίνει τα 1000 ευρώ. Μείωση από 15% έως 
50% όλων των επικουρικών συντάξεων, 
για το ποσό άνω των 150 ευρώ. Επιπλέον 
μείωση από 15% έως 25% στο εφάπαξ των 
υπαλλήλων του δημοσίου και των ΔΕΚΟ 
που υπέβαλαν αίτηση συνταξιοδότησης 
από 1/1/2010. Δραματική μείωση των μι¬ 
σθών στο στενό και ευρύτερο δημόσιο το¬ 
μέα, με το νέο μισθολόγιο-βαθμολόγιο. 
Αναστολή για μία τριετία (ουσιαστικά μό¬ 
νιμα) στον ιδιωτικό τομέα της επέκτασης 
των κλαδικών συμβάσεων και κατάργηση 
της ρήτρας της ευνοϊκότερης σύμβασης. 

Επιπλέον αποφασίστηκαν απολύσεις 
30.000 δημοσίων υπαλλήλων έως το τέλος 
του 2011, μέσω της εργασιακής εφεδρεί¬ 
ας. Ο αριθμός αυτός θα προελθεί από τους 
υπαλλήλους αορίστου χρόνου στο δημό¬ 
σιο, στους ΟΤΑ, στα ΝΠΔΔ και ΝΠΙΔ, 
που είναι από 51 έως 53 ετών και έχουν 31 
έως 33 έτη ασφάλισης αντίστοιχα ή έχουν 


από ένα έως τέσσερα χρόνια ακόμη για να 
συνταξιοδοτηθούν, και από τους μόνιμους 
υπαλλήλους στο δημόσιο, στους ΟΤΑ και 
τα ΝΠΔΔ, που επίσης έχουν ένα έως τέσ¬ 
σερα χρόνια για να συνταξιοδοτηθούν. Οι 
δύο αυτές κατηγορίες υπολογίζονται σε 
22.000 εργαζόμενους. 

Παράλληλα, από τους συγχωνευόμε- 
νους ή καταργούμενους φορείς προτάσ¬ 
σονται για εφεδρεία όσοι έχουν μικρότερη 
προϋπηρεσία από τους υπαλλήλους Δευ¬ 
τεροβάθμιας Εκπαίδευσης (ΔΕ) και Υπο¬ 
χρεωτικής Εκπαίδευσης (ΥΕ). Οι 7.000 
υπάλληλοι αορίστου χρόνου των 49 φορέ¬ 
ων που είναι υπό κατάργηση ή συγχώνευ¬ 
ση, εάν δεν απορροφηθούν στους φορείς 
υποδοχής μέχρι τα τέλη Νοέμβρη, θα τε¬ 
θούν σε εφεδρεία. Τα διοικητικά συμβού¬ 
λια των φορέων υποδοχής θα πρέπει μέχρι 
τα τέλη Νοέμβρη να θέσουν σε εφεδρεία 
υπαλλήλους ΥΕ και ΔΕ και αν δεν το κά¬ 
νουν τότε το σύνολο των υπαλλήλων ΥΕ 
και ΔΕ θα τεθεί σε εφεδρεία. Το ΑΣΕΠ θα 
αναλάβει να εποπτεύει την παραπάνω δι¬ 
αδικασία και η συντριπτική πλειοψηφία 
των εργαζομένων αυτών θα οδηγηθούν σε 
προγράμματα επανακατάρτισης και στις 
λίστες ανεργίας. Σε αυτούς θα προστε¬ 
θούν οι εργαζόμενοι σε υπηρεσίες της κε¬ 
ντρικής κυβέρνησης που δεν χρειάζονται ή 
έχουν πλεονάζον προσωπικό και με ταχείς 
διαδικασίες και πάντα με την εποπτεία του 
ΑΣΕΠ θα καταργηθούν. 

Το παραπάνω προσωπικό των ΝΠΙΔ 
που εντάσσεται στο καθεστώς εργασια¬ 
κής εφεδρείας θα λαμβάνει για δώδεκα μή¬ 
νες αποδοχές ίσες με το 60% του βασικού 
μισθού που λάμβανε κατά το χρόνο εισό¬ 


δου του στην εφεδρεία. Στις ρυθμίσεις που 
αφορούν την εφεδρεία αναφέρεται επί¬ 
σης ότι: «Η ένταξη στο καθεστώς εργασια¬ 
κής εφεδρείας λογίζεται ως προαναγγελία 
απόλυσης για κάθε έννομη συνέπεια και 
οι αποδοχές που καταβάλλονται στο προ¬ 
σωπικό που εντάσσεται σε αυτή, συμψη¬ 
φίζονται με την αποζημίωση λόγω απόλυ¬ 
σης που τυχόν οφείλεται κατά τη λήξη του 
χρόνου της εργασιακής εφεδρείας». Με 
άλλα λόγια, οι αποδοχές του υπαλλήλου 
κατά το διάστημα της εφεδρείας είναι το 
σύνολο της αποζημίωσης απόλυσής του! 

Η εργασιακή εφεδρεία στο στενό 
και ευρύτερο δημόσιο τομέα ονομάζεται 
«προσυνταξιοδοτική διαθεσιμότητα» και 
προβλέπει αποδοχές στο 60% του βασικού 
μισθού για δύο χρόνια και κατάργηση των 
οργανικών θέσεων των εφέδρων. 

Ακόμα, η κυβέρνηση αποφάσισε για 
τα έτη 2012 και 2013 την απόλυση περί¬ 
που 200.000 δημοσίων υπαλλήλων. Με την 
αμέριστη συνδρομή εμπειρογνωμόνων της 
Ε.Ε. και του Ο.Ο.Σ.Α. θα περάσει σε «δια¬ 
δικασία αξιολόγησης της διάρθρωσης, των 
αρμοδιοτήτων και του προσωπικού των 
δημοσίων υπηρεσιών», με στόχο τη μείω¬ 
ση κατά 30% των υπηρεσιακών μονάδων 
του δημοσίου. Το προσωπικό που δεν μπο¬ 
ρεί να απορροφηθεί σε άλλες θέσεις του 
δημοσίου θα τεθεί σε εργασιακή εφεδρεί- 
α-απόλυση. 

Η κυβέρνηση του ΠΑΣΟΚ περνά σε 
απολύσεις στο στενό και ευρύτερο δημό¬ 
σιο τομέα επιστρατεύοντας άθλια προπα¬ 
γάνδα. Αυτή τη φορά τα κυβερνητικά στε¬ 
λέχη αναλώθηκαν στα ψέματα περί τερά¬ 
στιου δημόσιου τομέα, που είναι αντιπα- 


ραγωγικός και ακριβός, λόγω των παχυ¬ 
λών μισθών που απολαμβάνουν οι δημόσι¬ 
οι υπάλληλοι, που είναι ένα ασήκωτο βά¬ 
ρος για το σύνολο του λαού. Πίσω όμως 
από αυτή την προπαγάνδα δύσκολα μπο¬ 
ρούν να κρυφτούν οι πραγματικοί στόχοι 
της κυβέρνησης-τρόικας, που είναι να χτυ¬ 
πηθούν και να διαλυθούν οι σταθερές ερ¬ 
γασιακές σχέσεις και τα ασφαλιστικά δι¬ 
καιώματα, να πέσουν ακόμη περισσότερο 
οι μισθοί. Το μόνο που κάνει άλλωστε η 
κυβέρνηση-τρόικα είναι να μεγαλώνει δι¬ 
αρκώς τη στρατιά των ανέργων, προσθέ¬ 
τοντας σε αυτή και τις εκατοντάδες χιλιά¬ 
δες των δημοσίων υπαλλήλων. Οι επιπτώ¬ 
σεις από τα παραπάνω μέτρα για το σύνο¬ 
λο των εργαζομένων και των φτωχών λα¬ 
ϊκών στρωμάτων θα είναι τραγικές. Οι το¬ 
μείς του δημοσίου που θα συρρικνωθούν 
είναι κυρίως οι τομείς του κράτους πρόνοι¬ 
ας. 

Οι δημόσιοι υπάλληλοι, ξεπερνώντας 
τις ατελείωτες διαιρέσεις και το συντεχνι- 
ασμό, που χρόνια τώρα καλλιεργεί η συν¬ 
δικαλιστική τους ηγεσία, πρέπει να περά¬ 
σουν στην αντεπίθεση με έναν αγώνα δι¬ 
άρκειας. Με πανδημοσιοϋπαλληλικές 
απεργίες, καταλήψεις υπουργείων να απο¬ 
τρέψουν τις απολύσεις. Μαζί με την ερ¬ 
γατική τάξη και το σύνολο των εργαζο¬ 
μένων, να σταματήσουν τη συρρίκνωση 
και κατάργηση του κράτους πρόνοιας και 
την καταστροφή των υποδομών της χώ¬ 
ρας, με Γενική Πολιτική Απεργία Διάρκει¬ 
ας, διεκδικώντας τη διαγραφή του χρέους, 
την πτώση της κυβέρνησης και την απομά¬ 
κρυνση της τρόικας. 

Α πό τον Νοέμβρη 
του 1973 έως τον 
φετινό Νοέμβρη 
του 2011, πέρα¬ 
σαν 38 ολόκληρα 
χρόνια, η μεγά¬ 
λη ιστορική περίοδος της μεταπολί¬ 
τευσης - και ενώ έχουν αλλάξει τόσα 
πολλά για το εργατικό κίνημα και όλη 
την ελληνική κοινωνία, από την άλλη 
πολλά δείχνουν όμοια. 

Με την πρώτη ματιά, μπορούμε να 
δούμε στο ένα άκρο αυτής της ιστορι¬ 
κής περιόδου το Νοέμβρη του 1973, 
που είχε για πρωταγωνιστές τους ερ¬ 
γάτες, τους φοιτητές, τις λαϊκές μά¬ 
ζες γενικά και την ενεργό συμμετοχή 
τους στην δράση, δηλαδή στην πολιτι¬ 
κή, όπου μέσα από ριζοσπαστικές μορ¬ 
φές αγώνα οδηγήθηκαν στην εξέγερ¬ 
ση, δηλαδή στη συλλογικότερη και αν¬ 
θρωπινότερη πράξη του ανθρώπινου 
γένους. Στο άλλο άκρο, το Νοέμβρη 
του 2011, κάποιοι θέλουν να φαίνεται 
ότι πρωταγωνιστούν ο Παπανδρέου, 
ο Βενιζέλος, ο Σαμαράς, η Μέρκελ, ο 
Σαρκοζί κ.α. - δηλαδή ένας απίστευτα 
γελοίος αλλά και επικίνδυνος θίασος, 
που με τα διαδοχικά μνημόνια έχει κη¬ 
ρύξει ανοιχτό πόλεμο εδώ και 2 χρόνια 
ενάντια στη συντριπτική πλειοψηφία 
της ελληνικής κοινωνίας, στους εργα¬ 
ζόμενους, τους νέους, τα φτωχά λαϊκά 
στρώματα. Όλοι αυτοί, με προμετωπί¬ 
δα την «πατρίδα», το «εθνικό συμφέ¬ 
ρον», τη «σωτηρία της ίδιας της Ευρω¬ 
παϊκής Ένωσης» κλπ. έχουν λυσσάξει 
και προσπαθούν να αρπάξουν, να ξε¬ 
σκίσουν τη δημόσια αλλά και ιδιωτι¬ 
κή περιουσία, το βιοτικό επίπεδο των 
εργαζομένων και των λαϊκών στρωμά¬ 
των, τις κοινωνικές κατακτήσεις δεκα¬ 
ετιών. 

Τις τελευταίες μέρες, με όσα κωμι¬ 
κοτραγικά συμβαίνουν μέσα στον «ορ¬ 
νιθώνα της αστικής τάξης», το κοινο¬ 
βούλιο, ΠΑΣΟΚ, ΝΔ, ΛΑΟΣ και «ει¬ 
δικοί», «τεχνοκράτες» κ.α. κάτω από 
τις επιταγές της ΕΕ και του ΔΝΤ ψά¬ 
χνουν να βρουν εναγωνίως μια κυβέρ¬ 
νηση συνεργασίας, μια νέα χούντα, 
ώστε χωρίς να μας ρωτήσουν, να μας 
επιβάλλουν τη νέα δανειακή σύμβαση 
- δηλαδή την θανατική μας καταδίκη. 

ΝΑ ΜΗΝ ΨΗΦΙΣΤΕΙ Η 
ΔΑΝΕΙΑΚΗ ΣΥΜΒΑΣΗ 

Η ΕΕ στη Σύνοδο Κορυφής της 
26ης Οκτωβρίου αποφάσισε να κηρύ¬ 
ξει τον πόλεμο ενάντια στους ευρω- 
παίους εργαζόμενους για ν’ αντιμετω¬ 
πίσει τη βαθύτατη κρίση του ευρωπαϊ¬ 
κού καπιταλισμού, την χρεοκοπία των 
ευρωπαϊκών τραπεζών και κυρίως τον 
θανάσιμο ανταγωνισμό από τις νεοα- 
ναδυόμενες οικονομίες (Κίνα, Βραζι¬ 
λία, Ινδία κ.α.). Αυτό σημαίνουν οι λε¬ 
γόμενοι «ισοσκελισμένοι προϋπολο¬ 
γισμοί», η «συνταγματικά κατοχυρω¬ 
μένη απαγόρευση ελλειμμάτων στον 


προϋπολογισμό» κλπ. 

Η δοσίλογη κυβέρνηση του Παπαν¬ 
δρέου θριαμβολογεί μαζί με τα παπα¬ 
γαλάκια της για τη νέα δανειακή σύμ¬ 
βαση και την υποτιθέμενη ελάφρυνση 
του χρέους κατά 100 δις, που υποτίθε¬ 
ται θα πραγματοποιηθεί με το κούρεμα 
των ελληνικών ομολόγων κατά 50%. 
Είναι η ίδια που μερικές μέρες πριν αρ- 
νιόταν ακόμη και να αναφέρει τη λέξη 
«κούρεμα», γιατί όπως έλεγε θα ήταν 
«μια καταστροφή για τη χώρα». 

Όμως το κούρεμα των ελληνικών 
ομολόγων κατά 50% σημαίνει: κούρε¬ 
μα κατά 50% όλων των αξιών της ελ¬ 
ληνικής οικονομίας, πτώση κατά 50% 
της αξίας της ατομικής περιουσίας, των 
καταθέσεων, των σπιτιών, των δημόσι¬ 
ων επιχειρήσεων και ακινήτων, της αξί¬ 
ας της εργατικής δύναμης (μισθοί, επι¬ 
δόματα, συντάξεις, εργασιακές σχέσεις 
κ.α.). Ότι θα συρρικνωθεί στο μισό η 
υγεία, η παιδεία και η κοινωνική ασφά¬ 
λιση, ενώ μετά από τα ήδη υπάρχοντα 
μνημόνια και τα μεσοπρόθεσμα της τε¬ 
λευταίας διετίας έχουν πέσει στο μισό 
σε σχέση με πριν από δύο χρόνια. Το 
κούρεμα των ελληνικών ομολόγων 
κατά 50% σημαίνει ακόμη ότι ολόκλη¬ 
ρη η δημόσια περιουσία (δημόσιες επι¬ 
χειρήσεις, οργανισμοί, λιμάνια, δρόμοι, 
δάση, λίμνες, μνημεία κ.α.) θα βγει στο 
σφυρί για ένα κομμάτι ψωμί. 

Η χώρα, δηλαδή οι εργαζόμενοι και 
τα λαϊκά στρώματα, θα μπουν κάτω 
από την αποικιακή εποπτεία της Τρό¬ 
ικας για πολλές δεκαετίες. Οι επίτρο¬ 
ποι θα είναι οι νέοι κυβερνήτες που θα 
αποφασίζουν για τα πάντα και που χω¬ 
ρίς την άδειά τους δεν θα γίνεται τίπο¬ 
τα. Θα είναι επίσης αυτοί που θα που¬ 
λάνε τη δημόσια περιουσία και θα ει¬ 
σπράττουν τα έσοδα. 

Τέλος, το κούρεμα των ελληνικών 
ομολόγων δεν σημαίνει ελάφρυνση 
του χρέους κατά 100 δις, όπως ψευδώς 
διατυμπανίζουν η κυβέρνηση αλλά και 
η ΝΔ, το ΛΑΟΣ, η Δημοκρατική Συμ- 
μαχία και τα ΜΜΕ. Όλη αυτή η απάτη, 
που βασίζεται στους πολύπλοκους τε¬ 
χνικούς όρους της συμφωνίας του κου¬ 
ρέματος (που ακόμα παζαρεύονται), 
έχει χρησιμοποιηθεί και στην περίπτω¬ 
ση άλλων χωρών και «στήθηκε» μόνο 
και μόνο για να παρουσιάσουν «ευ¬ 
αίσθητους» τους δανειστές τοκογλύ¬ 


φους και τους ευρωπαίους «εταίρους» 
μας, ώστε να μας αποσπάσουν και την 
τελευταία σταγόνα αίματος που μπο¬ 
ρούν να μας στραγγίζουν. 

Με το ψευτοδίλημμα: δανειακή 
σύμβαση ή χρεοκοπία και επιστρο¬ 
φή στη δραχμή μας απειλούν συνε¬ 
χώς τα δύο τελευταία χρόνια. Όμως 
με το Μνημόνιο του Μαΐου του 2010, 
τις τέσσερις αναθεωρήσεις του, το με¬ 
σοπρόθεσμο πρόγραμμα και τον εφαρ- 
μοστικό νόμο, το πρόσφατο πολυνο- 
μοσχέδιο και τα διάφορα χαράτσια, 
μας έχουν ήδη οδηγήσει σε τρομακτική 
μείωση του βιοτικού μας επιπέδου, κα¬ 
τάρρευση της ελληνικής καπιταλιστι¬ 
κής οικονομίας (με πρωτοφανή μείωση 
του ΑΕΠ κατά 12% την τελευταία τρι¬ 
ετία) και εκτίναξη της ανεργίας. Τώρα, 
με τη νέα δανειακή σύμβαση και το δι¬ 
αρκές μνημόνιο που τη συνοδεύει, θα 
υπάρξει νέα τεράστια μείωση του βιο¬ 
τικού μας επιπέδου, καταστροφή της 
υγείας, της παιδείας και της κοινωνι¬ 
κής ασφάλισης και ακόμα μεγαλύτερη 
εκτίναξη της ανεργίας. Αν αυτό δεν εί¬ 
ναι η απόλυτη χρεοκοπία των εργα¬ 
ζομένων και των λαϊκών στρωμάτων, 
τότε τι είναι χρεοκοπία; Γι’ αυτό λοι¬ 
πόν δεν πρέπει να έχουμε απολύτως 
κανένα δίλλημα, ο μόνος δρόμος που 
μας απομένει είναι αυτός του Νοέμβρη 
του 1973. 

Μια μόνο διέξοδος: 

- ΕΞΕΓΕΡΣΗ ΠΑΝΤΟΥ 

- ΝΑ ΑΠΟΤΕΛΕΙΩΣΟΥΜΕ 
ΤΗΝ ΚΥΒΕΡΝΗΣΗ 
ΠΑΠΑΝΔΡΕΟΥ 

ΝΑ ΑΠΟΤΡΕΨΟΥΜΕ ΜΙΑ 
ΚΥΒΕΡΝΗΣΗ ΣΥΝΕΡΓΑΣΙΑΣ 

Όλος αυτός ο θίασος, με τα απί¬ 
στευτα καραγκιοζιλίκια του, δείχνει 
τον πανικό του και ταυτόχρονα προ¬ 
σπαθεί να εγκλωβίσει ή να σταματήσει 
τις μεγαλειώδεις αντιστάσεις και αντι¬ 
δράσεις της συντριπτικής πλειοψηφίας 
της κοινωνίας. Την μεγαλύτερη απερ¬ 
γία της μεταπολίτευσης (στις 19-20 
Οκτώβρη), τις καθολικές αντιδράσεις 
στις παρελάσεις, ακόμα και στα γήπε¬ 
δα, την ανυπακοή στα χαράτσια κ.α. 
που όλα κατευθύνονται ενάντια στα 
παλιά και νέα Μνημόνιά τους. 

Από μια δεύτερη ματιά λοιπόν, το 
Νοέμβρη του 1973 και τον φετινό του 


2011, κάποια πράγματα είναι ακρι¬ 
βώς ίδια. Κατά πρώτο από την πλευρά 
της ύπαρξης μιας Χούντας - και κατά 
δεύτερο, ίσως το σημαντικότερο, από 
την πλευρά του ότι και σήμερα πλέ¬ 
ον οι πραγματικοί πρωταγωνιστές εί¬ 
ναι, όπως και τότε, οι εργάτες, οι νέοι, 
οι λαϊκές μάζες γενικά με την ενεργό 
συμμετοχή τους στα γεγονότα. 

Όμως ο αγώνας αυτός θα είναι 
μακρύς, δύσκολος, σκληρός. Γιατί η 
πραγματική αιτία της κόλασης που 
ζούμε -και που θα χειροτερεύει συνε¬ 
χώς- είναι η κρίση του ελληνικού κα¬ 
πιταλισμού και η διαχείρισή του τόσα 
χρόνια απ’ αυτές τις πολιτικές δυνά¬ 
μεις. Είναι αυτό το ίδιο το σάπιο και 
καταστροφικό σύστημα από το οποίο 
πρέπει να απαλλαγούμε. Γι’ αυτό και 
κάθε κυβέρνηση «αριστερή», «προο¬ 
δευτική», «λαϊκής εξουσίας», «λαϊκο- 
μετωπική» κ.α. που προτείνεται από τα 
κόμματα της αριστεράς -που το μόνο 
που κάνουν είναι να ζητιανεύουν εκλο¬ 
γές- θα είναι απλώς διαχείριση ενός 
σάπιου και καταρρέοντος συστήμα¬ 
τος, μια ακόμη προδοσία των συμφε¬ 
ρόντων των ελλήνων εργαζομένων και 
λαϊκών στρωμάτων. 

Απέναντι στην κατάρρευση του ελ¬ 
ληνικού καπιταλισμού, στην ταπείνω¬ 
ση και τον εξευτελισμό μας, στην κα¬ 
ταστροφή της ζωής μας, θα πρέπει να 
παλέψουμε για: 

1) Να φύγουν όλοι όσοι ευθύνο- 
νται για την χρεοκοπία της χώρας. 

2) Γενική (Πολιτική) Απεργία Δι¬ 
άρκειας παντού, στους χώρους δου¬ 
λειάς, στα πανεπιστήμια, στα σχολεία 
κ.α. για να διώξουμε τη χούντα της 
Τρόικας και της κυβέρνησης του ΠΑ¬ 
ΣΟΚ ή μιας κυβέρνησης συνεργασίας. 

3) Συντακτική Συνέλευση για ν’ 
αποφασίσει ο ελληνικός λαός για μια 
άλλη οργάνωση και λειτουργία της οι¬ 
κονομίας, της κοινωνίας, της πολιτι¬ 
κής, που θα στηρίζεται: (α) Σε κινη¬ 
ματικές δομές και όργανα εργατικού 
ελέγχου σε κάθε επιχείρηση, συνοι¬ 
κία, νομό, βιομηχανικό κλάδο, σε Λα¬ 
ϊκές Συνελεύσεις στις γειτονιές ή όπου 
αλλού χρειάζεται, με όλα τα όργανα 
εκλεγμένα και ανακλητά, (β) Στην κι¬ 
νητοποίηση των εργαζομένων, των 
φτωχών λαϊκών στρωμάτων και της 
νεολαίας για να επιβάλουν απένα¬ 
ντι στην κρίση ένα άμεσο πρόγραμμα 
σωτηρίας με πρωταρχικά μέτρα τη δι¬ 
αγραφή του χρέους, την εθνικοποίη¬ 
ση όλων των τραπεζών, μεγάλων επι¬ 
χειρήσεων και ΔΕΚΟ χωρίς αποζημίω¬ 
ση και κάτω από εργατικό έλεγχο, την 
απαγόρευση των απολύσεων. 

4) Να ανοίξουμε τον δρόμο σε μια 
άλλη κοινωνία, δημοκρατική, ριζοσπα¬ 
στική, σοσιαλιστική 

Ο.Κ.Δ.Ε. 

4 / 11/2011 

Εργατική Πάλη 7 


Σύνοδος Κορυφής 

Συμφωνίες χωρίς λύση - II σε τροχιά διάλυσης 




Σύνοδος 
Κορυφής 
που κατέλη¬ 
ξε στις απο¬ 
φάσεις της 
26 ι|ς Οκτω¬ 
βρίου θα μείνει στην ιστορία, όχι 
βέβαια επειδή έδωσε κάποια βι¬ 
ώσιμη λύση στη λεγάμενη «κρί¬ 
ση χρέους» της Ευρωζώνης, αλλά 
επειδή ακριβώς έδειξε οριστικά 
την αδυναμία να βρεθεί οποιαδή¬ 
ποτε τέτοια λύση. 


Για την Ελλάδα προβλέπεται: 

1) «Κούρεμα» 50% στα ομό¬ 
λογα που κατέχει ο ιδιωτικός το¬ 
μέας, κυρίως τράπεζες και ασφα¬ 
λιστικά ταμεία (εξαιρείται π.χ. το 
δάνειο των 110 δις από ΕΕ-ΔΝΤ 
με το πρώτο Μνημόνιο). Αυτά 
ανέρχονται περίπου σε 205 δις, 
οπότε εμφανίζεται προπαγανδι¬ 
στικά μια ελάφρυνση του χρέους 
περίπου κατά 100 δις (πράγμα 
που δεν ισχύει - βλ. παρακάτω). 

2) Τα ασφαλιστικά ταμεία 
χάνουν από το «κούρεμα» πε¬ 
ρίπου 13 δις. Με δεδομένη την 
έλλειψη εσόδων τους, που έχει 
γιγαντωθεί λόγω της ανεργί¬ 
ας, ανασφάλιστης εργασίας κλπ. 
οδηγούμαστε μαθηματικά σε κα¬ 
τάργηση του εφάπαξ, νέες δρα¬ 
ματικές μειώσεις των συντάξεων 
(θα γίνουν μια ελεημοσύνη των 
100-150 ευρώ) και σύντομα σε 
στάση πληρωμών, δηλαδή διακο¬ 
πή της καταβολής τους. 

3) Νέο δάνειο 130 δις στην 
Ελλάδα: 100 δις για τις ανάγκες 
μέχρι το 2014, 30 δις για εγγυή¬ 
σεις στις τράπεζες που θα συμμε- 
τάσχουν στο «κούρεμα». 

4) Νέα Δανειακή Σύμβαση, 
δηλαδή νέο Μνημόνιο Διάρκει¬ 
ας και ατέλειωτα βάρβαρα μέ¬ 
τρα (μειώσεις μισθών, απολύ¬ 
σεις δημοσίων υπαλλήλων, χαρά¬ 
τσια κλπ.). Οι ελεγκτές της Τρό¬ 
ικας θα εγκατασταθούν μόνιμα 
στην Αθήνα και ο ελληνικός λαός 
μπαίνει κάτω από την αποικιακή 
εποπτεία της ΕΕ. 

Υποτίθεται ότι με τα παραπά¬ 
νω το χρέος θα πέσει στο 120% 
του ΑΕΠ το... 2020. Μια «πρό¬ 
βλεψη» χωρίς νόημα, που γίνε¬ 
ται μόνο για να δοθεί μια επίφα¬ 
ση χρησιμότητας στις αποφάσεις. 


Με την καταστροφική πορεία του 
ελληνικού καπιταλισμού, το 2020 
το ΑΕΠ θα έχει ουσιαστικά εκμη¬ 
δενιστεί, ενώ κανείς από τους ευ- 
ρωπαίους «ηγέτες» δεν ξέρει πώς 
θα εξελιχθούν τα πράγματα στην 
ΕΕ και παγκόσμια όχι τα επόμε¬ 
να 8 χρόνια αλλά τις επόμενες 8 
μέρες! 

Οι ελληνικές τράπεζες δεν 
μπορούν να καλύψουν τις απώ¬ 
λειες με δικά τους κεφάλαια. Θα 
χρειαστούν περίπου 30 δις, ενώ 
δανειζόμενες και πουλώντας πε¬ 
ριουσιακά στοιχεία (οι βαλκα¬ 
νικές θυγατρικές τους βγαίνουν 
ήδη στο σφυρί) συγκεντρώνουν 
το πολύ 5 δις. Απομένει λοιπόν 
να πέσουν στη στοργική αγκα¬ 
λιά του αστικού κράτους (στο ελ¬ 
ληνικό Ταμείο Χρηματοπιστωτι¬ 
κής Σταθερότητας ή στον ευρω¬ 
παϊκό μηχανισμό ΕΕ5Ε), δίνοντας 
σε αντάλλαγμα μετοχές. Αυτή η 
«κρατικοποίηση» (οι λεπτομέρει¬ 
ες δεν έχουν ξεκαθαριστεί), για 
την οποία τόσο εμφανίζονται ν’ 
ανησυχούν τραπεζίτες και ΜΜΕ, 
θα είναι επανάληψη του γνωστού 
έργου κρατικοποίησης των ζη¬ 
μιών του ιδιωτικού τομέα, στέλ¬ 
νοντας το λογαριασμό στον ελ¬ 
ληνικό λαό. Πράγμα που δεν πρό¬ 
κειται βέβαια να εξασφαλίσει τις 
καταθέσεις του κοσμάκη, σε μια 
επόμενη φάση της κρίσης! 

Απάτη η «ελάφρυνση» 
του χρέους 

Αν υποθέσουμε ότι υπάρχει 
ωφέλεια 100 δις (δεν είναι κα¬ 
θόλου έτσι), πρέπει απ’ αυτή να 
αφαιρεθούν το νέο δάνειο των 
130 δις και η κάλυψη των απωλει¬ 
ών των ελληνικών τραπεζών και 
ασφαλιστικών ταμείων. Βέβαια, 
κυβέρνηση και ΕΕ, ευρωπαϊκό κε¬ 
φάλαιο και ελληνική αστική τάξη 
απλά σκοπεύουν ν’ αφήσουν τα 
τελευταία να καταρρεύσουν! 

Η συμμετοχή των τραπεζών 
στο «κούρεμα» - ή μάλλον στην 
ανταλλαγή ομολόγων - είναι εθε¬ 
λοντική και η διαπραγμάτευση 
για τους όρους του μόλις τώρα 
ξεκινά, σχεδόν από το μηδέν και 
με άδηλο αποτέλεσμα. Για να μην 
υπάρχει καμία παρανόηση για τις 


προτεραιότητες των αστικών κυ¬ 
βερνήσεων και επιτελείων της ΕΕ, 
αυτή θα αρχίσει μόνο αφού πρώ¬ 
τα το ΙΙΓ (ένα διεθνές «συντονι¬ 
στικό» των μεγαλύτερων τραπε¬ 
ζών, με εκπρόσωπο τον Τσαρλς 
Νταλάρα) καθορίσει τους όρους 
των τραπεζιτών. Είναι άγνωστο τι 
ανταλλάγματα θα ζητήσουν και 
το επιθυμητό ποσοστό συμμετο¬ 
χής τους. ΓΓ αυτό άλλωστε ναυ¬ 
άγησε και η συμφωνία της 21 ης 
Ιουλίου, όπου χρειάστηκαν μήνες 
διαπραγματεύσεων για να φτά¬ 
σει η συμμετοχή στο «κούρεμα» 
(ύψους 21%) στο επιθυμητό πο¬ 
σοστό των ιδιωτών. 

Όσο για την ουσία της «διευ¬ 
κόλυνσης»: αν ένα ομόλογο που 
λήγει π.χ. το 2011 «κουρευτεί» 
κατά 50%, τότε η Ελλάδα θα πρέ¬ 
πει κατά τη λήξη του να πληρώσει 
τα μισά από τα οφειλόμενα (αρ¬ 
χικό κεφάλαιο + τόκοι). Αν όμως 
τα υπόλοιπα οφειλόμενα δεν δια- 
γραφούν αλλά «ανταλλαχθούν», 
μ’ ένα νέο ομόλογο που λήγει αρ¬ 
γότερα και ειδικά αν αυτό έχει λη¬ 
στρικό επιτόκιο (λόγω της χρεο¬ 
κοπίας όπου έχει περιέλθει η Ελ¬ 
λάδα), τότε το χρέος μπορεί όχι 
μόνο να μη μειώνεται αλλά ακό¬ 
μα και να αυξάνεται! Μόνο τον 
Ιανουάριο του 2012, μετά την 
ολοκλήρωση(;) των διαπραγμα¬ 
τεύσεων με τις τράπεζες κλπ. θα 
μπορούσε ίσως να διαμορφωθεί 
μια σαφής εικόνα για την «ελά¬ 
φρυνση» του χρέους - αλλά ποιος 
ξέρει τι θα έχει ισχύσει και τι θα 
γίνεται μέχρι τότε! 

Με απλά λόγια, αν μας 
«απαλλάσσουν» από ένα χρέος 
τώρα, μας το ξαναφορτώνουν 
στο ακέραιο ή πολλαπλάσιο! Με 
μόνο σχέδιο να μη χάσουν λεφτά 
τα κοράκια του χρηματοπιστωτι¬ 
κού συστήματος. ΓΓ αυτό και αυ¬ 
τές οι συμφωνίες δεν λύνουν την 
«κρίση χρέους», απλά μεταθέ¬ 
τουν την οριστική έκρηξή της σ’ 
ένα όλο και πιο κοντινό και αβέ¬ 
βαιο μέλλον. 

Γερμανικό «γήπεδο» 

η ΕΕ - αλλά για πόσο; 

Η κρίση ξεφεύγει πλέον από 
κάθε έλεγχο, βάζοντας το ευρώ 
και την ίδια την ΕΕ σε τροχιά δι¬ 
άλυσης. Ο λόγος δεν είναι βέβαια 
το απονενοημένο διάβημα του 
Παπανδρέου για δημοψήφισμα, 
αλλά η κρίση του ευρωπαϊκού 
καπιταλισμού, με τις ευρωπαϊκές 
τράπεζες να ακροβατούν στο 
χείλος της αβύσσου, απειλώντας 
να συμπαρασύρουν όλη την οικο¬ 
νομία. Στη Σύνοδο αποφασίστη- 
κε η ενίσχυση του ΕΓδΕ ώστε τα 
κεφάλαιά του να φτάσουν στο 1,1 
τρις ευρώ (μετά τα χρήματα που 
δανείστηκαν σε Ελλάδα, Ιρλαν¬ 
δία, Πορτογαλία, τα διαθέσιμά 
του έχουν πέσει στα 290 δις). Απ’ 
αυτά θα πρέπει να «ανακεφαλαι- 
οποιηθούν» οι ευρωπαϊκές τρά¬ 


πεζες, δηλαδή να καλύψουν τις 
ζημιές τους από το όποιο «κούρε¬ 
μα», που με βάση την 26 η Οκτω¬ 
βρίου εκτιμώνται περίπου στα 
110 δις ευρώ (μια εκτίμηση εξαι¬ 
ρετικά χαμηλή). Και μετά; Κανείς 
δεν ξέρει... Είναι χαρακτηριστικό 
ότι οι ΗΠΑ, καλώντας για σταθε¬ 
ρότητα στην Ευρώπη, είχαν ζητή¬ 
σει «δύναμη πυρός» του ΕΓδΕ 2 
τρις ευρώ. Ούτε όμως και τα 1,1 
τρις υπάρχουν και η ΕΕ απευθύ¬ 
νεται σε Κίνα, Βραζιλία και άλλες 
«νεοαναδυόμενες» χώρες ώστε 
να προσελκύσει κεφάλαια - μια 
προσπάθεια με αμφίβολη κατά¬ 
ληξη αλλά και που σηματοδοτεί 
μεγάλες ανατροπές συσχετισμών 
σε βάρος των ευρωπαίων ιμπερι¬ 
αλιστών. 

Η σωτηρία των τραπεζών θα 
γίνει έτσι το επίκεντρο σφοδρό¬ 
τατων συγκρούσεων των ευρω¬ 
παίων ιμπεριαλιστών. Οι αποφά¬ 
σεις της 26 ης Οκτωβρίου μιλά¬ 
νε μεν για ενίσχυσή τους μέσω 
του ΕΓδΕ (αν αυτές δεν πιάνουν 
τους ορισμένους δείκτες κεφα¬ 
λαιακής επάρκειας), αλλά μόνο 
αν πιο μπροστά δεν έχουν κατα¬ 
φέρει να συγκεντρώσουν οι ίδιες 
κεφάλαια ή να τις διασώσουν οι 
κυβερνήσεις «τους». Ούτε το ένα 
ούτε το άλλο είναι δυνατό στις 
σημερινές συνθήκες. Τότε όμως 
ποιος θα πρωτοπάρει «σωσί¬ 
βιο»; Το παγκάρι του ΕΓδΕ θα γί¬ 
νει μια αρένα σύγκρουσης τερά¬ 
στιων συμφερόντων - τελικά θα 
αποδειχθεί ότι είναι αδύνατο να 
βρεθούν λεφτά για να σωθούν οι 
ευρωπαϊκές τράπεζες. Ένα μεγά¬ 
λο μέρος τους, ακόμα και από τις 
μεγαλύτερες, πρέπει να θεωρεί¬ 
ται προγραμμένο. Η ύφεση που 
θα ακολουθήσει τέτοιες τραπεζι¬ 
κές καταρρεύσεις θα είναι χωρίς 
προηγούμενο. 

Ταυτόχρονα οξύνεται η πο¬ 
λιτική κρίση, η κρίση επιτελείων 
και ηγεσίας της ΕΕ - και επομέ¬ 
νως της κατεύθυνσής της. Η Γαλ¬ 
λία αποδείχτηκε στη Σύνοδο ότι 
είναι σε πορεία σημαντικής υπο- 
βάθμισης της ισχύος της (ήθε¬ 
λε περιορισμό του «κουρέματος» 
στο 40%, για να μειωθούν οι απώ¬ 
λειες των γαλλικών τραπεζών, 
που είναι από τις πιο ευάλωτες), 
ενώ αντίθετα η Γερμανία επέβαλε 
πλήρως την ατζέντα της (εκβίασε 
για ακόμα μεγαλύτερο «κούρε¬ 
μα» 60%). Η Γερμανία προσπα¬ 
θεί πλέον ανοιχτά να μετατρέψει 
την ΕΕ σε αυλή της, προωθώντας 
την αλλαγή όλων των συνθηκών 
της σε μια άκρως αντιδημοκρατι- 
κή κατεύθυνση και μάλιστα αρκε¬ 
τά σύντομα (η σχετική «συζήτη¬ 
ση» ξεκινάει το Δεκέμβριο). Σύμ¬ 
φωνα με τη Μέρκελ, «οι αλλαγές 
δεν πρέπει να είναι ταμπού» και 
μάλιστα «η νομική τάξη πραγμά¬ 
των πρέπει να ευθυγραμμιστεί με 
την πραγματική»! 

Στη Σύνοδο εγκρίθηκαν ήδη 


τα εξής: (1) Μέχρι το τέλος του 
2012, κάθε χώρα της Ευρωζώνης 
υποχρεώνεται σε συνταγματική 
(ή νομικά ισοδύναμη) πρόβλεψη 
για ισοσκελισμένους προϋπολο¬ 
γισμούς - δηλαδή σε διαρκή μνη¬ 
μόνια. (2) Οι χώρες με υπερβολι¬ 
κό έλλειμμα μπαίνουν κάτω από 
αυστηρή επιτήρηση. Οι προϋπο¬ 
λογισμοί και όλες οι σημαντικές 
οικονομικές αποφάσεις τους θα 
εγκρίνονται πρώτα από την ΕΕ. 
Συζητούνται δε και ακόμα πιο αυ¬ 
ταρχικές δομές: μηχανισμός αυ¬ 
τόματων κυρώσεων όταν ξεπερ- 
νιούνται τα όρια ελλείμματος/ 
χρέους, θέση Υπουργού Οικονο¬ 
μικών ή «υπερεπιτρόπου» της Ευ¬ 
ρωζώνης με αυξημένες αρμοδιό¬ 
τητες, τα «απείθαρχα κράτη» να 
οδηγούνται στο Ευρωπαϊκό Δι¬ 
καστήριο ή και να διώχνονται 
από την Ευρωζώνη. Δεν μένει 
παρά να αναφωνήσουμε: Ζήτω η 
ευρωπαϊκή «δημοκρατία», η νέα 
Βαστίλη των λαών! 

Όμως αυτή η αλλαγή στη 
δομή της ΕΕ, πέρα από τα δει¬ 
νά που φέρνει για τους εργαζό¬ 
μενους και τους λαούς, πολύ δύ¬ 
σκολα μπορεί να περπατήσει. Η 
προσπάθεια να ισορροπήσουν εν 
μέσω κρίσης όλα τα αντικρουό- 
μενα συμφέροντα μοιάζει πιο δύ¬ 
σκολη κι από τον τετραγωνισμό 
του κύκλου. Να υποθέσει κανείς 
ότι οι υπόλοιποι ευρωπαίοι ιμπε¬ 
ριαλιστές αποδέχονται όχι απλά 
μια πρωτοκαθεδρία αλλά μια 
ανοιχτή ηγεμονία της Γερμανίας 
δεν είναι καθόλου εύκολο, ούτε 
για την Ιταλία, ούτε για τη Βρε¬ 
τανία (δεν είναι τυχαίο ότι τις μέ¬ 
ρες της Συνόδου εκδηλώθηκε κί¬ 
νηση 80 βουλευτών για δημοψή¬ 
φισμα για την παραμονή της χώ¬ 
ρας στην ΕΕ), ούτε βέβαια για τη 
Γαλλία, όσο αδυνατισμένη κι αν 
είναι. Αλλά ακόμα και με την ΕΕ 
κάτω από γερμανική «μπότα» εί¬ 
ναι απίθανο να μπορέσει τελικά 
να ελεγχθεί η κρίση. Μόνο το μέ¬ 
γεθος της επερχόμενης χρεοκοπί¬ 
ας της Ιταλίας τα λέει όλα. 

ΓΓ αυτό και η Σύνοδος και οι 
αποφάσεις της 26 ης Οκτωβρίου 
δεν αποκλείεται να αποδειχτούν 
η ύστατη προσπάθεια της Γερ¬ 
μανίας να διατηρηθεί η Ευρω¬ 
ζώνη - που αν αποτύχει πάμε σε 
άλλα σενάρια και λύσεις. Μέσα 
σ’ αυτό το τοπίο, η αποπομπή 
κάποια στιγμή της Ελλάδας από 
το ευρώ πρέπει να θεωρείται βέ¬ 
βαιη. Όχι μόνο λοιπόν δεν υπάρ¬ 
χει φως στο ευρωπαϊκό «τούνελ», 
όχι μόνο δεν προσφέρει η ΕΕ κα¬ 
μία ασφάλεια για το μέλλον (για 
ευημερία ούτε λόγος...), αλλά οι 
ισχυροί της Ευρώπης, κεφάλαιο 
και ιμπεριαλιστές, μπαίνουν σε 
όλο και πιο ζοφερούς δρόμους, 
που εγκυμονούν θανάσιμους κιν¬ 
δύνους για τα κοινωνικά και πο¬ 
λιτικά δικαιώματα των λαών της 
Ευρώπης. 

Φάκελος: 18η Συνδιάσκεψη Ο.Κ.Δ.Ε. 

18η Συνδιάσκεψη της Ο.Κ.Δ.Ε 


Ανασυγκροτούμε ίο εργατικό κίνημα 


Το διήμερο 28-29 Οκτωβρίου 
πραγματοποιήθηκε η 18 η 
Συνδιάσκεψη της Ο.Κ.Δ.Ε. στο 
θέατρο Αργώ, στον Κεραμεικό, 
μόλις ενάμιση χρόνο μετά 
την 17 η Συνδιάσκεψη (Φεβρ. 
2010) εξαιτίας των ραγδαίων 
οικονομικο-πολιτικών 
εξελίξεων στην χώρα μας και 
διεθνώς. Κατατέθηκαν και 
ψηφίστηκαν τρία Ντοκουμέντα 
(Πολιτικό, Οικοδόμηση, 4 η 
Διεθνής) κι ένα συνοδευτικό 
(Μεταναστευτικό). Τις 
εισηγήσεις ακολούθησαν 
πολλές τοποθετήσεις παλιών 
και κυρίως νέων συντρόφων, 
που μετέφεραν τις εμπειρίες 
από τους εργατικούς χώρους 
και τους αγώνες και έθεσαν 
ως βασικούς στόχους την 
Ανασυγκρότηση-Ανασύνθεση 
του συνδικαλιστικού και 
εργατικού κινήματος και την 
οικοδόμηση της Ο.Κ.Δ.Ε. 
μέσα στην εργατική τάξη. 
Παραθέτουμε στο παρόν 
φύλλο της Ε.Π. σύνοψη από το 
Πολιτικό Ντοκουμέντο και το 
Ντοκουμέντο Οικοδόμησης. 



Πολιτική Απόφαση 

Α) Παγκόσμια Οικονομική και Πολι¬ 
τική Κατάσταση 

1. Η επιδείνωση της κρίσης του παγκόσμι¬ 
ου καπιταλιστικού συστήματος [...] συνεχί¬ 
ζεται και οξύνεται [...], η λεγάμενη χρημα¬ 
τοπιστωτική κρίση (όλες οι κρίσεις στο σύγ¬ 
χρονο καπιταλισμό αρχίζουν από τον χρη¬ 
ματοπιστωτικό τομέα) εξελίχθηκε γρήγο¬ 
ρα σε κρίση ελλειμμάτων και χρέους συνο¬ 
λικά της καπιταλιστικής οικονομίας [...] Σή¬ 
μερα, τα κρατικά χρέη όλων των κρατών εί¬ 
ναι κοντά στο 100% του παγκόσμιου ΑΕΠ 
(60-65 τρις δολ.) με αυξητική τάση. Το κρα¬ 
τικό χρέος των ανεπτυγμένων καπιταλιστι¬ 
κών χωρών υπολογίζεται ότι ως το 2015 να 
ξεπεράσει το 110% του ΑΕΠ τους, ενώ πριν 
την επιδείνωση της κρίσης (2007) ήταν περί¬ 
που στο70%. [...] 

3. Η κρίση [...] και ιδιαίτερα όπως εκφρά¬ 
ζεται τα τελευταία 20-25 [...] χτυπά κυρίως 
τα δυο ιμπεριαλιστικά κέντρα και την Ιαπω¬ 
νία, έχει προκαλέσει πολύ σημαντικές αλλα¬ 
γές στον παγκόσμιο καταμερισμό της εργα¬ 
σίας, στον παγκόσμιο ανταγωνισμό και στον 
παγκόσμιο συσχετισμό δύναμης, που χω¬ 
ρίς αμφιβολία κινούνται σε βάρος των πα¬ 
λιών ιμπεριαλιστών. Οι λεγάμενες αναδυό- 
μενες οικονομίες [...] η Κίνα, η Ινδία, η Βρα¬ 
ζιλία και η Ρωσία κατέχουν ένα σημαντικό 
κομμάτι του παγκόσμιου ΑΕΠ, διεκδικούν 
ένα ακόμη μεγαλύτερο και μάλιστα σε βά¬ 
ρος των παλιών ιμπεριαλιστικών δυνάμε¬ 
ων και αυξάνουν διαρκώς την παραγωγική 
βάση της οικονομίας τους. [...] 

4. Όλες οι βασικές στρατηγικές επιλογές 
των ιμπεριαλιστών (Νεοφιλελευθερισμός, 
Παγκοσμιοποίηση, Νέα Τάξη - πόλεμος) με 
τις οποίες προσπάθησαν να ανακάμψουν οι¬ 
κονομικά, να ελέγξουν την παγκόσμια οι¬ 
κονομία, να υπερεκμεταλλευτούν τον Τρί¬ 
το Κόσμο [...] βρίσκονται σε κρίση ή έχουν 
αποτύχει πλήρως. [...] 

Η «ακαμψία» και επιμονή στον νεοφιλελευ¬ 
θερισμό, παρά την αυξανόμενη αμφισβήτη¬ 
σή του από τις εργαζόμενες μάζες, δεν οφεί¬ 
λεται μόνο στο γεγονός ότι είναι ένα ερωτη¬ 
ματικό κατά πόσο είναι δυνατή με τη σημε¬ 
ρινή κατάσταση των οικονομιών (βουνά από 
χρέη, ελλείμματα κλπ.) η υιοθέτηση πολιτι¬ 
κών κεϊνσιανισμού. Οφείλεται [...] στη συρ¬ 
ρίκνωση της παραγωγικής βάσης της οικο¬ 
νομίας, στη διόγκωση του χρηματοπιστωτι¬ 
κού τομέα ιδίως στις ιμπεριαλιστικές χώρες, 
που και τα δυο έχουν σαν αποτέλεσμα ση¬ 
μαντικές αλλαγές στο εσωτερικό της αστι¬ 
κής τάξης και των μικροαστικών στρωμάτων 
προς όφελος κομματιών που δεν σχετίζονται 
με την παραγωγή (που είναι κυρίως μια οι- 
κονομικο-πολιτική ελίτ), που δεν ενδιαφέ- 
ρονται για την σχέση κατανάλωσης-μισθών, 
που έχουν όχι μόνο αυτονομηθεί από την 
παραγωγή αλλά και παρασιτούν σε βάρος 
της, που έχουν αντικαταστήσει την έννοια 
του καπιταλιστικού κέρδους με την πρόσο¬ 
δο και έχουν ταυτίσει την έννοια της μισθω¬ 
τής εργασίας με την έννοια της εργασίας του 
δουλοπάροικου και σταδιακά προχωρούν 
στην πρακτική εφαρμογή της. [...] 

5. Η κρίση της παγκόσμιας αστικής εξουσίας 
επιδεινώνεται [...]και συμβαδίζει με την κρί¬ 
ση του παγκόσμιου καπιταλιστικού συστή¬ 
ματος. [...] 


6. Όμως δεν είναι μονάχα η κρίση του καπι¬ 
ταλιστικού συστήματος που είναι μια θανά¬ 
σιμη απειλή για την ανθρωπότητα. Για πρώ¬ 
τη φορά στην ιστορία έχουμε [...] και μια τε¬ 
ράστια οικολογική κρίση και ακόμη μια δι¬ 
ατροφική κρίση. [...] Αυτά τα τραγικά αδι¬ 
έξοδα [...] που έχει δημιουργήσει ο Καπιτα¬ 
λισμός, επιδεινώνονται από τον τεράστιο 
κίνδυνο [...] της πυρηνικής ενέργειας όπως 
έδειξε και το τελευταίο μεγάλο πυρηνικό 
«ατύχημα» στη Φουκοσίμα της Ιαπωνίας και 
φυσικά η εξάπλωση και η εξέλιξη των όπλων 
μαζικής καταστροφής και ιδιαίτερα των πυ¬ 
ρηνικών οπλικών συστημάτων. 

Β) Εργατικό και επαναστατικό κίνημα 

7. [...]Τα επαναστατικά γεγονότα που βρί¬ 
σκονται [...] σε εξέλιξη στη Β. Αφρική και 
τη Μ. Ανατολή σφραγίζουν την περίοδο και 
ασφαλώς μαζί με τις επαναστατικές εξελίξεις 
της περασμένης δεκαετίας στη Λ. Αμερική, 
είναι τα πιο σημαντικά γεγονότα μετά τις 
δυσμενείς εξελίξεις (του 1989-90) [...] Ακόμη 
δημιουργούν νέους ταξικούς συσχετισμούς 
υπέρ των πληβειακών και προλεταριακών 
μαζών σ’ αυτή την τεράστια περιοχή και ευ¬ 
ρύτερα, μια περιοχή πολύ μεγάλης γεωοικο- 
νομικής (πετρέλαιο και φυσικό αέριο), γεω¬ 
πολιτικής και γεωστρατηγικής σημασίας [...] 

8. Στην Ευρώπη έχουμε πολλούς αγώνες σε 
Γαλλία, Αγγλία, Γερμανία, Ιταλία κλπ. (πολ¬ 
λοί από αυτούς έχουν βίαια και «άγρια» χα¬ 
ρακτηριστικά), ιδιαίτερα στην Πορτογαλία, 
Ισπανία και πάνω απ’ όλα στην Ελλάδα. [...] 
Αυτοί [...] σηματοδοτούν ότι μάλλον έχου¬ 
με μπει σε μια νέα ανοδική φάση των αγώ¬ 
νων. [...] Αυτοί οι λόγοι, σε γενικές γραμ¬ 
μές, είναι που γέννησαν το λεγόμενο κίνη¬ 
μα των «αγανακτισμένων», που περιλαμβά¬ 
νει όλους τους «από κάτω» και κυρίως τη νε¬ 
ολαία «σκουπίδι». [...] 

Γ) Οικονομική και πολιτική 
κατάσταση στην Ελλάδα 
Η κρίση του ελληνικού καπιταλισμού δεν 
είναι αναστρέψιμη και δεν είναι και διαχει- 
ρίσιμη. 

9. Η κρίση δεν είναι αναστρέψιμη. Ο ελλ. 
καπιταλισμός είναι βασικά χρεοκοπημένος 
[...] από τα τέλη 2009 και ουσιαστικά (παρα¬ 
γωγικοί τομείς και ζωντανοί δείκτες της οι¬ 
κονομίας) από πολύ νωρίτερα. Με τις απο¬ 
φάσεις [...] στις 21/7/11 ανακοινώθηκε και 
η τυπική χρεοκοπία του, ανεξάρτητα από το 
πως την παρουσίασαν. [...] 

10. [...] Η κρίση του ελλ. καπιταλισμού δεν 
είναι αναστρέψιμη, η οικονομία δεν μπορεί 
να ανακάμψει και το χρέος (συνολικά της οι¬ 


κονομίας και όχι μόνο του κράτους) δεν εί¬ 
ναι βιώσιμο [...] (Πολύ περισσότερο που) 
[...] τα πράγματα δείχνουν ότι πηγαίνου¬ 
με ολοταχώς σε μια νέα επιδείνωση της κρί¬ 
σης σε παγκόσμια κλίμακα και ιδιαίτερα στα 
ιμπεριαλιστικά κέντρα (ΗΠΑ, ΕΕ) και την 
Ιαπωνία. [...] 

12. Η κρίση στην ΕΕ. Η οικονομική κατά¬ 
σταση της ΕΕ είναι ουσιαστικά το τερά¬ 
στιο πρόβλημα που αντιμετωπίζει η ευρω¬ 
παϊκή μπουρζουαζία και όχι μόνο η χρεο¬ 
κοπία της Ελλάδας ή ακόμη και [...] της Ιρ¬ 
λανδίας και της Πορτογαλίας. [...] Στα πρό¬ 
θυρα της χρεοκοπίας βρίσκονται η Ισπανία 
και η Ιταλία, [...] που για τη σωτηρία τους 
χρειάζονται αρκετά τρισεκατομμύρια ευρώ, 
ποσά που δεν υπάρχουν. Φυσικά το πρόβλη¬ 
μα δεν σταματάει εδώ, εξελίσσεται σε ντό¬ 
μινο με πρώτα υποψήφια θύματα το Βέλγιο 
και τη Γαλλία. 

Το τραπεζικό σύστημα στη ΕΕ βρίσκεται σε 
βαθιά κρίση και για τη σωτηρία του -αν σώ¬ 
ζεται- θα χρειάζοντα τεράστια ποσά. [...] 

15. Η κρίση δεν είναι και διαχειρίσιμη.[...] 

16. Οι πολιτικές μετατοπίσεις και αλλαγές 
στις μάζες επιταχύνουν την κρίση του πολι¬ 
τικού σκηνικού, την πολιτική κρίση και την 
κρίση των πολιτικών κομμάτων, που έτσι και 
αλλιώς αντιμετώπιζαν σοβαρά προβλήματα: 
αναποτελεσματικότητα των επιλογών τους, 
χαλάρωση των δεσμών τους με τις μάζες, 
κρίση αντιπροσώπευσης των μαζών, σήψη, 
σκάνδαλα, διαφθορά κλπ. [...] Όλα αυτά 
όμως θα εξαρτηθούν από την πορεία της τα¬ 
ξικής πάλης και όχι από [...] σχεδιασμούς και 
«παλατιανού» τύπου συνομωσίες. [...] 

17. Το κίνημα 25 Μάη προκάλεσε [...] σοβα¬ 
ρές αλλαγές και κρίσεις στο πολιτικό αστικό 
σύστημα και στο κράτος, που βέβαια αντιμε¬ 
τώπιζαν σοβαρά προβλήματα αμφισβήτησης 
λόγω της δομικής κρίσης του ελληνικού κα¬ 
πιταλισμού. [...] 

18. Ο Βοναπαρτισμός [...] η προσπάθεια με¬ 
τάλλαξης του καθεστώτος δεν είναι σχέδιο 
ελληνικό, είναι μια κατάσταση και ένα σχέ¬ 
διο ευρωπαϊκό ή και παγκόσμιο. Άλλωστε 
η «Ευρωσυνθήκη» (δηλαδή το παλιό «Ευ- 
ρωσύνταγμα») [...] είναι ένα αυταρχικό και 
ολοκληρωτικό έκτρωμα, μια καθεστωτική 
μετάλλαξη με ολέθριες συνέπειες για τα δη¬ 
μοκρατικά, πολιτικά, συνδικαλιστικά δικαι¬ 
ώματα και τις ατομικές ελευθερίες. [...] 

Δ) Συνδικαλιστικό και εργατικό κίνημα, οι 
αγώνες των εργαζομένων και της νεολαίας 

19. Κάνοντας έναν μικρό απολογισμό των 
αγώνων[...] ιδιαίτερα από την ανακοίνωση 
των αντεργατικών και αντιλαϊκών μέτρων 

Εργατική Πάλη 9 


ι - Οικοδομούμε ίο επανασιαιικό κόμμα 


από την κυβέρνηση αρχικά και κατόπιν από την κυβέρνη- 
ση-τρόικα [...] πρόκειται για το μεγαλύτερο κύμα απεργιών 
και κινητοποιήσεων, σε έκταση, χρονική διάρκεια και πολιτι¬ 
κό βάθος, τουλάχιστον από τη μεταπολίτευση και μετά. [...] 
Το κίνημα 25 Μάη και [...] τα «Ιουνιανά» αποτελούν μια 
τομή όχι μόνο στις κινητοποιήσεις αυτού του ενάμιση χρό¬ 
νου αλλά τουλάχιστον από τη μεταπολίτευση και μετά [...] 
ήταν μια ανώτερη φάση στον παρατεταμένο κοινωνικό πό¬ 
λεμο που ξεκίνησε πριν ενάμιση χρόνο και κυρίως μετά το 
Μνημόνιο [... ] ήταν η κορύφωση αυτής της νέας φάσης και 
μάλλον το τέλος αυτής της συγκεκριμένης εξεγερσιακής 
περιόδου. [...] 

23. Η γενικευμένη κρίση του συστήματος επηρεάζει [...] και 
τα ρεφορμιστικά κόμματα [...] (και) την Άκρα Αριστερά. 
[..·] 

25. Οι καπιταλιστικές κυβερνήσεις της ΕΕ προκειμένου να 
σώσουν τις τράπεζες, τις μεγάλες επιχειρήσεις, τους χρημα¬ 
τοπιστωτικούς ομίλους κλπ. φόρτωσαν με τεράστια χρέη το 
δημόσιο και τους κρατικούς προϋπολογισμούς και τώρα πα¬ 
ρουσιάζουν στους λαούς το λογαριασμό)...] Το ίδιο γίνεται 
και στη χώρα μας[...] Βέβαια, αυτό δεν είναι καθόλου εύκο¬ 
λο. Ωστόσο, η προσπάθεια της κυβέρνηση-τρόικας να πει¬ 
θαναγκάσει τον ελλ. λαό να ξεπληρώσει το χρέος, σημαίνει 
απλά να τον πειθαναγκάσει να ζει υπό συνθήκες δουλοπά¬ 
ροικου. [...] 

26. Όλα δείχνουν ότι το διαλυμένο και αποσαθρωμένο ΠΑ- 
ΣΟΚ είναι αδύνατο να διαχειριστεί την κρίση αλλά και το ερ¬ 
γατικό και λαϊκό κίνημα, γι’ αυτό, με τον ένα ή τον άλλο τρό¬ 
πο, θα οδηγηθεί σε κατάρρευση και μάλιστα πολύ σύντομα. 
Ωστόσο, δεν πρέπει να ξεχνάμε ότι η κυβέρνηση του Παπαν- 
δρέου είναι μια άκρως επικίνδυνη κυβέρνηση. [...] Όμως, 
είναι αδύνατον να διαχειριστεί την κρίση [...] και οποιοδή- 
ποτε άλλο μονοκομματικό ή «συναινετικό» αστικό επιτελείο 
που θα προκύψει μετά από τις επερχόμενες εκλογές ή όπως 
αλλιώς προκύψει [...] ανοίγεται μπροστά μας μια κατάσταση 
παρατεταμένης πολιτικής αστάθειας, πράγμα που σε συν¬ 
δυασμό με την όλο και οξύτερη οικονομική και κοινωνική 
κρίση σημαίνει ότι μπαίνουμε με γοργά βήματα σε προεπα¬ 
ναστατική περίοδο. [...] 

Ε) Ο χαρακτήρας της πάλης των εργαζομένων και 
τι πρέπει να κάνουμε 

29. Η περίοδος του παρατεταμένου κοινωνικού πολέμου 
που άρχισε πριν από ενάμιση χρόνο [...] θα συνεχιστεί [...] 
λόγω από τη μια μεριά της χωρίς προηγούμενο επίθεσης του 
κεφαλαίου, της ΕΕ και του ΔΝΤ και από την άλλη της αντί¬ 
στασης των εργαζομένων και της νεολαίας. [...] Η επέμβα¬ 
ση της οργάνωσής μας πρέπει να έχει σαν βασικούς στόχους 
[...] την Ανασυγκρότηση-Ανασύνθεση του συνδικαλιστικού 
και εργατικού κινήματος και την οικοδόμησή της μέσα στην 
εργατική τάξη. [...] 

30. Ο αγώνας που δίνουν σήμερα οι εργαζόμενοι, τα φτωχά 
λαϊκά στρώματα και η νεολαία δεν είναι απλά για να περισώ¬ 
σουν κάτι [...] αλλά κυριολεκτικά [...] για την επιβίωση και 
αναπαραγωγή με σύγχρονους όρους και όχι με όρους δου¬ 
λοπάροικου. [...] Το πρόγραμμά μας πρέπει να αποτυπώνε- 
ται και στην πολιτική, τακτική και επέμβασή μας, οι βασικοί 
πυλώνες της οποίας είναι: 

α) Ενωτική πολιτική [...], β) Ανασυγκρότηση-ανασύνθεση 
του κινήματος [...], γ) Προώθηση, χωρίς δισταγμό αλλά και 
με ευελιξία, του προγράμματος μας, της στρατηγικής και τα¬ 
κτικής μας για την ανατροπή του καπιταλιστικού συστήμα¬ 
τος και την εγκαθίδρυση του Σοσιαλισμού. [...] 

31. [...] Πρέπει να επικεντρώσουμε την παρέμβασή μας σε 
4 άξονες, οι οποίοι ανάλογα με τις πολιτικές εξελίξεις και 
τους ταξικούς και πολιτικούς συσχετισμούς μπορεί να αλλά¬ 
ξουν, να διαμορφωθούν διαφορετικά, να αποκτάει μεγαλύ¬ 
τερη βαρύτητα ο ένας ή ο άλλος κλπ.: 1) Διαγραφή του χρέ¬ 
ους]...], 2) Να φύγουν όλοι όσοι ευθύνονται για την χρεο¬ 
κοπία της χώρας [...], 3) Γενική (Πολιτική) Απεργία Διάρκει¬ 
ας [...], 4) Συντακτική Συνέλευση, για να αποφασίσει ο ελλη¬ 
νικός λαός μια άλλη οργάνωση και λειτουργία της οικονομί¬ 
ας, της κοινωνίας, της πολιτικής [...]. 


Να κάνουμε ένα ααοφασιστικό βήμα εμπρός 

Κείμενο για την Οικοδόμηση της ΟΚΔΕ 


Τ ο βάθεμα της κρίσης 
του καπιταλιστικού 
συστήματος, η χρε¬ 
οκοπία/κατάρρευση 
του ελληνικού καπιτα¬ 
λισμού, ο άγριος κοινωνικός πόλεμος 
ενάντια στους εργαζόμενους, τα λαϊ¬ 
κά στρώματα και τη νεολαία, οι κοι¬ 
νωνικές και πολιτικές ανακατατάξεις, 
η νέα φάση ανόδου των αντιστάσε¬ 
ων και των αγώνων, έχουν μεταμορ¬ 
φώσει (και συνεχίζουν να μεταβάλ¬ 
λουν διαρκώς) το περιβάλλον μέσα 
στο οποίο διεξάγεται η ταξική πάλη. 
Οι επαναστάτες μαρξιστές και ιδιαί¬ 
τερα η οργάνωσή μας έρχονται επι¬ 
τακτικά αντιμέτωποι με νέα και πιο 
σύνθετα καθήκοντα [...]. 

Οι αρχές και οι κατακτήσεις του επα¬ 
ναστατικού μαρξισμού και ιδιαίτερα 
της οργάνωσής μας είναι η βάση για 
την απάντηση [...]. Σήμερα [...] δεν 
αρκούν μόνο οι προηγούμενες φόρ¬ 
μουλες και δομές, που έχουμε ανα¬ 
πτύξει και χρησιμοποιήσει είτε για 
την ανασυγκρότηση-ανασύνθεση 
του κινήματος είτε για την οικοδόμη¬ 
ση της οργάνωσης [...]. 

Απολογισμός από τη 17η 
Συνδιάσκεψη 

[...] Κάνοντας έναν συνοπτικό απο¬ 
λογισμό, μπορούμε να πούμε ότι κα¬ 
ταφέραμε σ’ ένα πρώτο επίπεδο να 
κάνουμε την απαραίτητη «στροφή», 
να πετύχουμε μια πρώτη προσαρμο¬ 
γή της οργάνωσης στη νέα κατάστα¬ 
ση: 

- με την ενεργή συμμετοχή μας στο 
κίνημα και στους αγώνες, μάλιστα 
πολλές φορές από την πρώτη γραμ¬ 
μή και δημιουργώντας σημαντικά γε¬ 
γονότα με δική μας πρωτοβουλία ή 
δικό μας καθοριστικό ρόλο (Βπηηιιεί, 
απεργία πείνας μεταναστών, δημι¬ 
ουργία και δράση μαθητικής ομάδας, 
απεργίες και δράσεις σωματείων, επι¬ 
τροπές για συγχωνεύσεις σχολείων, 
κίνημα των πλατειών κ.α.) 

- με την ανεξάρτητη πολιτική εμφάνι¬ 
σή μας στις δημοτικές εκλογές ([...] 
μετά από πολλά χρόνια), [...] και με 
καλά αποτελέσματα, 

- με τη βελτίωση της διακίνησης και 
της ποιότητας της Εργατικής Πάλης, 
- με την οριοθέτηση των σχέσεών 
μας με το χώρο της άκρας αριστεράς, 
- με την ενεργοποίηση μέσα σ’ αυτή 
την πορεία ενός μεγαλύτερου αριθ¬ 
μού συντρόφων [...]. 

Όλα τα παραπάνω πρέπει όμως να τα 
δούμε με ειλικρίνεια στα πραγματικά 
τους όρια και διαστάσεις, κάνοντας 
και την απαραίτητη σοβαρή αυτοκρι¬ 
τική, ιδιαίτερα μέσα σε μια περίοδο 


εξαιρετικά κρίσιμη, [...] όπου κάθε 
άλλο παρά μπορούμε να επαναπαυ¬ 
τούμε στα πρώτα δείγματα που έχου¬ 
με ότι η δουλειά μας βελτιώνεται σε 
ποσότητα και ποιότητα [...]. 

(Α) Να αντιμετωπίσουμε συλλο¬ 
γικά τις επιπτώσεις της κρίσης 

Οι άγριες επιπτώσεις της κρίσης, η 
κάθετη μείωση του εισοδήματος και 
του βιοτικού επιπέδου, η διάλυση 
των κοινωνικών υπηρεσιών, η εξά- 
πλωση όχι μόνο της ανεργίας αλλά 
και της φτώχειας, της εξαθλίωσης ή 
και της πείνας, είναι ήδη η ζοφερή 
πραγματικότητα για πλατιά κομμά¬ 
τια των εργαζόμενων και λαϊκών μα¬ 
ζών και η άμεση προοπτική για ακό¬ 
μα μεγαλύτερα [...]. 

Η δοκιμασία δεν είναι σκληρότατη 
μόνο για τις μάζες αλλά και για τους 
αγωνιστές, για την επαναστατική 
πρωτοπορία [...]. 

Για ν’ αντιμετωπίσουμε αυτούς τους 
κινδύνους, πρέπει να ξεκινήσου¬ 
με από τα πιο επείγοντα προβλήμα¬ 
τα που δημιουργεί γύρω μας η κρίση, 
πρώτα πρώτα στον πιο άμεσο και κο¬ 
ντινό μας χώρο, στην ίδια την οργά¬ 
νωση, τους αγωνιστές και τον περί¬ 
γυρό της (και επεκτείνοντας στο μέ¬ 
τρο των δυνάμεών μας αυτή την πρα¬ 
κτική σε επίπεδο μαζών και κινήμα¬ 
τος) [...] στον καπιταλιστικό γκρε¬ 
μό, στήνουμε όρθια την οργάνωση 
μας μέσα στα χτυπήματα της κρίσης. 

(Β) Συνείδηση, Αγώνες, 
Ριζοσπαστικοποίηση, Μορφές 
Αυτοοργάνωσης στην 
προεπαναστατική περίοδο 

Η διαμόρφωση της κατάστασης που 
εξελίσσεται με γοργά βήματα σε προ¬ 
επαναστατική χαρακτηρίζεται μετα¬ 
ξύ άλλων: πρώτο, από το γεγονός ότι 
οι αγώνες θα τείνουν να γίνονται όλο 
και πιο οξείς, δεύτερο, από το ότι οι 
μορφές αυτοοργάνωσης θα τείνουν 
να εξαπλωθούν σε ακόμα μεγαλύτε¬ 
ρη κλίμακα από ό,τι γνωρίσαμε μέ¬ 
χρι τώρα. 

Όπως έχουμε επανειλημμένα σημει¬ 
ώσει, αυτή δεν είναι μια ευθύγραμμη 
διαδικασία. Οι μάζες δεν βρίσκονται 
ακόμα σε μια οργανική ρήξη με το 
καπιταλιστικό σύστημα [...]. Ωστό¬ 
σο, σε γενικές γραμμές, τα μεγάλα 
γεγονότα των τελευταίων δύο χρό¬ 
νων με αποκορύφωμα τα «Ιουνιανά» 
δείχνουν ότι ο βασικός άξονας αυτής 
της συνείδησης και πρακτικής μετα¬ 
τοπίζεται ολοένα προς μια πιο ενερ¬ 
γητική, αγωνιστική ή και επιθετι¬ 
κή αντιμετώπιση των προβλημάτων, 


των συνεπειών της κρίσης, του καθε¬ 
στώτος, ακόμα και βασικών πλευρών 
του ίδιου του καπιταλιστικού συστή¬ 
ματος (όπως αυτό λειτουργεί σήμε¬ 
ρα, δεν θα μπορούσαν φυσικά οι μά¬ 
ζες να αποδυθούν καταρχάς σε μια 
ιδεολογικού τύπου κριτική και απόρ¬ 
ριψη). [...] 

Τα παραπάνω επιτάσσουν την κα¬ 
τανόηση και εφαρμογή δύο βασι¬ 
κών κατευθύνσεων για την επέμβα¬ 
σή μας: 

- Χρειάζεται να τολμάμε να παίρνου¬ 
με υπολογισμένα ρίσκα, ώστε «να δη¬ 
μιουργούμε σήμερα τα γεγονότα του 
αύριο», δηλαδή οι αγώνες να προχω- 
ράνε όσο το δυνατόν πιο μακριά σε 
μορφή και περιεχόμενο, να βοηθάμε 
ώστε να διευρύνεται όλο και περισ¬ 
σότερο το ρήγμα ανάμεσα στη «νέα» 
συνείδηση και πρακτική των μαζών 
και στο καπιταλιστικό σύστη μα [... ]. 

- Όπως έχουμε πολλές φορές επανα- 
λάβει, η ανάπτυξη των μορφών αυτο¬ 
οργάνωσης είναι κομβικό σημείο του 
στρατηγικού σχεδίου για την επανά¬ 
σταση .. .Την επόμενη περίοδο, το πιο 
πιθανό είναι να δούμε μια εξάπλωση 
τέτοιων μορφών, στις οποίες η οργά¬ 
νωσή μας έχει σταθερά προσανατο¬ 
λισμένη την προσοχή της και μεγά¬ 
λο μέρος της επέμβασής της και στις 
οποίες πρέπει να εμπλακούμε ακόμα 
πιο ενεργητικά και αποφασιστικά. 
Ένα παράδειγμα μπορούν να είναι 
δομές όπως οι Λαϊκές Συνελεύσεις. 
Ένα άλλο σημείο όπου θα μπορού¬ 
σαμε να επιχειρήσουμε να εμφανι¬ 
στούν περισσότερα πράγματα είναι 
πχ. οι απεργιακές επιτροπές ή επιτρο¬ 
πές δράσης νέων στην εκπαίδευση. 
Στις επεμβάσεις μας, πρέπει να προ¬ 
σπαθούμε διαρκώς να διευρύνουμε 
την εμφάνιση τέτοιων μορφών, όπου 
είναι δυνατόν ακόμα να τις «ξεγεννή¬ 
σουμε» [...]. 

ΜΕ ΣΤΑΘΕΡΟΤΗΤΑ ΚΑΙ 
ΤΟΛΜΗ ΣΤΗ ΝΕΑ ΠΕΡΙΟΔΟ 

[...] Τέτοιες καταστάσεις η οργάνω¬ 
σή μας αλλά και κάθε σύντροφος ξε¬ 
χωριστά πρέπει να αποδείξει στην 
πράξη ότι έχει την ωριμότητα να τις 
διαχειριστεί, πάντα όμως μέσα σε μια 
πορεία που η συνολική της στράτευ¬ 
ση, συγκρότηση και δύναμη κρού¬ 
σης πρέπει να αυξάνεται - και μάλι¬ 
στα γρήγορα. 

[...] Ο δρόμος θα έχει πολλές στρο¬ 
φές, αλλά είναι στο δικό μας χέρι να 
τον πάμε μέχρι τέλους, να βγούμε νι¬ 
κητές. Εμπρός να κάνουμε ένα απο¬ 
φασιστικό βήμα για την ενίσχυση της 
οργάνωσής μας, για την οικοδόμηση 
του επαναστατικού κόμματος! 






















10 Εργατική Πάλη 


ΕΡΓΑΖΟΜΕΝΟΙ 


Νοέμβριος 2011 


Η 48ωρη Απεργία 19-20 ΟκτώΡρη 


Η 48ωρη πανεργατική 
πανελλαδική απερ¬ 
γία στις 19 και 20 
Οκτωβρίου ήταν μια 
από τις τρεις κορυφαίες κινητο¬ 
ποιήσεις των εργαζομένων, των 
λαϊκών στρωμάτων και της νεο¬ 
λαίας στον παρατεταμένο κοινω¬ 
νικό πόλεμο που ξεκίνησε πριν 
από δυο περίπου χρόνια και ιδι¬ 
αίτερα από τότε που άρχισαν να 
εφαρμόζονται οι μνημονιακές πο¬ 
λιτικές, το Μάη του 2010. Μάλι¬ 
στα, ίσως ήταν η κορυφαία και πά¬ 
ντως δημιούργησε όλες τις προϋ¬ 
ποθέσεις για την πτώση της κατο¬ 
χικής κυβέρνησης. 

1. Η συμμετοχή των εργαζο¬ 
μένων στην 48ωρη απεργία ήταν 
πρωτοφανής και σίγουρα η μεγα¬ 
λύτερη από την Μεταπολίτευση 
και μετά. Το ίδιο τεράστια ήταν και 
η συμμετοχή στις συγκεντρώσεις 
και διαδηλώσεις σ’ όλες τις πόλεις 
της χώρας και ιδιαίτερα στην Αθή¬ 
να, κυρίως την πρώτη μέρα, όπου 
η μαζικότητα ήταν πρωτοφανής 
(κοντά στο 1.000.000), συγκρινό- 
μενη μόνο με τις δυο πρώτες δια¬ 
δηλώσεις για την επέτειο της εξέ¬ 
γερσης του «Πολυτεχνείου». 

2. Της 48ωρης απεργίας εί¬ 
χαν προηγηθεί πολλά σημάδια 
που έδειχναν ότι αυτή η απεργία 
θα άφηνε ανεξίτηλα τα ίχνη της 
στην ιστορία του εργατικού κινή¬ 
ματος. Δεν ήταν μόνο το «κίνη¬ 
μα των πλατειών» και τα «Ιουνια- 


νά», ήταν επίσης όλες οι πολύμορ¬ 
φες και προωθημένες μορφές πά¬ 
λης και ανυπακοής που συνέβαι- 
ναν εκείνες τις μέρες: εργαζόμενοι 
στους Δήμους, φοιτητές, ταξιτζή¬ 
δες και κυρίως οι καταλήψεις των 
Υπουργείων, Υπηρεσιών και Ορ¬ 
γανισμών, Δημαρχείων κλπ. Ιδιαί¬ 
τερα οι καταλήψεις των Υπουργεί¬ 
ων, η έκταση που πήραν και η χρο¬ 
νική διάρκειά τους, είναι γεγονό¬ 
τα πρωτοφανέρωτα και τεράστιας 
πολιτικής σημασίας, που επιπλέ¬ 
ον δείχνουν με τον καλύτερο τρό¬ 
πο την αγωνιστικότητα και μαχη¬ 
τικότητα των δημοσίων υπαλλή¬ 
λων, οι οποίοι ασφαλώς δεν είναι 
και από τα πιο μαχητικά κομμάτια 
των εργαζομένων. 

3. Στην απεργιακή κινητοποί¬ 
ηση συμμετείχαν για πρώτη φορά 
σε τέτοια έκταση, εκτός από τις 
περιόδους της κατοχής και απε¬ 
λευθέρωσης της χώρας, παλαιά 
και νέα μικροαστικά στρώμα¬ 
τα (μικρομεσαίοι επαγγελματίες, 
έμποροι, δικηγόροι, γιατροί κλπ.). 
Ήταν έτσι η δεύτερη φορά μετά 
την πανελλαδική απεργία της 5ης 
Μάη 2010 που είχαμε μια προσέγ¬ 
γιση της εργατικής τάξης με τα 
μικροαστικά στρώματα, βέβαια 
αυτή τη φορά πολύ πιο αναβαθμι¬ 
σμένη ποσοτικά και ποιοτικά. 

4. Τα συνθήματα ήταν κυρίως 
πολιτικά: να φύγει η κυβέρνηση 
και η τρόικα, να διαγράφει το δη¬ 
μόσιο χρέος, να μην πληρωθούν 


τα χαράτσια κλπ. Αυτό μετέτρεψε 
την 48ωρη Γενική Απεργία σε πο¬ 
λιτική απεργία για το διώξιμο της 
κατοχικής κυβέρνησης. Η συμ¬ 
μετοχή τεράστιων μαζών και στη 
δεύτερη μέρα της απεργίας δεί¬ 
χνει ότι αυτή μπορούσε κάλλιστα 
να μετατραπεί σε Πολιτική Απερ¬ 
γία Διάρκειας, πράγμα που με βε¬ 
βαιότητα θα οδηγούσε στην πτώ¬ 
ση της κυβέρνησης άμεσα - και όχι 
έμμεσα και μετά από τα γεγονότα 
της 28ης Οκτωβρίου και τη φαεινή 
ιδέα του Βοναπάρτη- Παπανδρέ- 
ου για Δημοψήφισμα γύρω από 
τη νέα Δανειακή Σύμβαση, που 
έστρεψε εναντίον του όλους εκεί¬ 
νους που τον στήριζαν τόσο και¬ 
ρό (κεφάλαιο, τραπεζίτες, κερδο- 
σκόποι, οικονομικοπολιτική ελίτ, 
ιμπεριαλιστές κλπ.). 

5. Όπως το «κίνημα των πλα¬ 
τειών» και τα «Ιουνιανά» δεν κα¬ 
τόρθωσαν να εκπληρώσουν τον 
άμεσο στόχο τους, την αποτροπή 
της ψήφισης του Μεσοπρόθεσμου 
Προγράμματος, έτσι και η ιστο¬ 
ρικών διαστάσεων Γενική Απερ¬ 
γία της 19-20 Οκτωβρίου δεν κα¬ 
τόρθωσε να αποτρέψει την ψήφι¬ 
ση του Πολυνομοσχεδίου. Ωστό¬ 
σο, αυτή η σχετική αποτυχία -την 
οποία δεν πρέπει να υποτιμάμε 
γιατί το Πολυνομοσχέδιο όπως 
και το Μεσοπρόθεσμο έχουν τε¬ 
ράστιες επιπτώσεις στο βιοτικό 
επίπεδο των εργαζομένων, στους 
μισθούς και στις συντάξεις, στις 



εργασιακές σχέσεις κλπ.- πάει 
μαζί, συνυπάρχει με την πλήρη 
απονομιμοποίηση των αστικών- 
μνημονιακών πολιτικών, με την 
ενεργό συμμετοχή των εργαζομέ¬ 
νων και της νεολαίας στην πολι¬ 
τική και στην πολιτική σκηνή, με 
τον εξευτελισμό των αστικών θε¬ 
σμών και του «ορνιθώνα της αστι¬ 
κής τάξης», την υπόσκαψη του 
βασικού πυλώνα της μεταπολιτευ¬ 
τικής αστικής ιδεολογίας περί «ευ¬ 
ρωπαϊκής πορείας της χώρας, ευ¬ 
ρωζώνης και ευρώ», την αποσύν¬ 
θεση του ΠΑΣΟΚ, το άνοιγμα του 
δρόμου για την πτώση της κατοχι¬ 
κής κυβέρνησης.. .την όλο και με¬ 
γαλύτερη δυσκολία να λειτουργή¬ 
σει το αστικό πολιτικό σύστημα, 
δηλαδή να «ικανοποιεί»/παγιδεύ- 
ει τις εργαζόμενες και λαϊκές μά¬ 
ζες απλά και εύκολα σε μια εκλο¬ 
γική λύση/διέξοδο. 

6. Αυτός ο παρατεταμένος 
κοινωνικός πόλεμος που ξεκίνησε 
από τις αρχές του 2010 με κορυ¬ 
φαίους σταθμούς τη Γενική απερ¬ 
γία στις 5/5/10, το «κίνημα των 
πλατειών» και τα «Ιουνιανά», τη 
48ωρη Γενική Απεργία στις 19-20 


Οκτωβρίου 2011, είναι ταυτόχρο¬ 
να και μια τεράστια ανορθωτική- 
ανανεωτική διαδικασία των εργα¬ 
ζόμενων μαζών, που μαζί με τα εξε- 
γερσιακά και συγκρουσιακό στοι¬ 
χεία της έχει και στοιχεία αναζήτη¬ 
σης εναλλακτικών λύσεων και δι¬ 
εξόδων. Το σχολείο των αγώνων, 
των κινητοποιήσεων, της δράσης 
και γενικά της ταξικής πάλης για 
ακόμη μια φορά αποδεικνύεται 
αναντικατάστατο και δημιουρ¬ 
γός της Ιστορίας. 

Αυτός ο παρατεταμένος κοι¬ 
νωνικός πόλεμος, πέρα όλων των 
άλλων, έχει όμως αναδείξει και 
τις μεγάλες αδυναμίες του ελλη¬ 
νικού εργατικού κινήματος, ιδιαί¬ 
τερα σ’ αυτή την κρίσιμη περίο¬ 
δο. Κυρίαρχη είναι η έλλειψη μιας 
επαναστατικής πολιτικής και του 
επαναστατικού φορέα της, για 
να δώσει ένα πρόγραμμα διεξό¬ 
δου από την κρίση και ένα σχέδιο 
αγώνων για τη συντριβή του αστι¬ 
κού κράτους και την εγκαθίδρυση 
της αυτοδιαχειριζόμενης σοσιαλι¬ 
στικής κοινωνίας. 

Σ.Π. 


Ανακοίνωση της 0.01. για την Απεργία και τα γεγονότα στις 19-20/10 


1. Η ΟΚΔΕ χαιρετίζει τους εκατοντά¬ 
δες χιλιάδες απεργούς και διαδηλωτές 
που επί δυο μέρες στις 19-20 Οκτώβρη 
πλημμύρισαν τους δρόμους και τις πλα¬ 
τείες της Αθήνας και των άλλων πόλεων 
της χώρας, ζητώντας να μην περάσουν τα 
βάρβαρα μέτρα και να φύγουν η κατοχι¬ 
κή κυβέρνηση Παπανδρέου, η Τρόικα και 
το ΔΝΤ. Η συμμετοχή της εργατικής τά¬ 
ξης, των φτωχών λαϊκών στρωμάτων και 
της νεολαίας στη 48ωρη απεργία και στις 
κινητοποιήσεις-διαδηλώσεις ήταν χω¬ 
ρίς προηγούμενο. Ήταν μια συνέχεια και 
ένας μεγαλειώδης σταθμός στην ιστο¬ 
ρία του εργατικού κινήματος της χώρας 
μας, του παρατεταμένου κοινωνικού πο¬ 
λέμου που ξεκίνησε πριν από περίπου δυο 
χρόνια ενάντια στις μνημονιακές πολιτι¬ 
κές της καταστροφής των εργατικών και 
λαϊκών δικαιωμάτων, του κινήματος των 
πλατειών και των «Ιουνιανών», του αγώ¬ 
να φοιτητών-μαθητών, των καταλήψεων 
των Υπουργείων, του ηρωικού αγώνα των 
εργαζομένων στους Δήμους... των αμέ¬ 
τρητων μικρών και μεγάλων απεργιών, 
κινητοποιήσεων και αντιστάσεων. Πάνω 
απ’ όλα όμως οι εργαζόμενες μάζες έδει¬ 
ξαν τη διάθεση και τη θέλησή τους να συ- 
νεχίσουν τον αγώνα και ότι είναι έτοιμες 
να κατέβουν σε Γενική Απεργία Διάρκει¬ 
ας για να συντρίψουν την Κυβέρνηση της 
συμφοράς και της καταστροφής, την Τρό¬ 
ικα και όλους τους ντόπιους και ξένους 
γκαουλάιτερ. 

Είναι βέβαιο ότι οι εργαζόμενες μάζες 
θα θάψουν γρήγορα το άταφο πτώμα της 
κυβέρνησης του ΠΑΣΟΚ, ακόμη και στην 


περίπτωση που οι γραφειοκρατικές ηγε¬ 
σίες των ΓΣΕΕ-ΑΔΕΔΥ αδιαφορήσουν γι’ 
αυτό το καθολικό αίτημα των εργαζόμε¬ 
νων και της νεολαίας. 

2. Η ΟΚΔΕ καταγγέλλει την κρατι¬ 
κή βαρβαρότητα των μηχανισμών κατα¬ 
στολής, που για ακόμη μια φορά επιτέθη¬ 
καν με μανία και τόνους χημικών ενάντια 
στους εκατοντάδες χιλιάδες διαδηλωτές 
στην πλατεία Συντάγματος και τους γύρω 
δρόμους. Η τραγική κατάληξη αυτής της 
βαρβαρότητας ήταν ο θάνατος του οικο¬ 
δόμου, μέλους του ΠΑΜΕ, κάτι που ήταν 
αναμενόμενο και που μόνο από «τύχη» 
δεν είχε συμβεί μέχρι τώρα. Η ΟΚΔΕ για 
τον άδικο χαμό του συνδικαλιστή Δημή- 
τρη Κοτζαρίδη, γραμματέα του Παραρτή¬ 
ματος Βύρωνα του Συνδικάτου Οικοδό¬ 
μων, εκφράζει τα ειλικρινή και βαθιά συλ¬ 
λυπητήριά της στην οικογένεια και στους 
συντρόφους του. 

3. Η ΟΚΔΕ, πιστή στις αρχές του επα¬ 
ναστατικού μαρξισμού και τις παραδόσεις 
του εργατικού κινήματος, δεν μπορεί να 
μην στηλιτεύσει και όλα τ’ άλλα που συ- 
νέβησαν στην πλατεία Συντάγματος κατά 
τις δυο ημέρες 19-20/10 και προκάλεσαν 
ζημιά στο εργατικό κίνημα και ως έναν 
ορισμένο βαθμό επίσπευσαν την προσχε- 
διασμένη επίθεση των μηχανισμών κατα¬ 
στολής, διευκόλυναν την αστική τάξη και 
τους ιμπεριαλιστές να προχωρήσουν σε 
κατασυκοφάντηση του εργατικού κινή¬ 
ματος. 

Α) Δεν υπάρχει η παραμικρή αμφιβο¬ 
λία ότι το ΚΚΕ-ΠΑΜΕ δεν περικύκλω¬ 
σε τη Βουλή. Αυτό που έκανε ήταν να την 


περιφρουρήσει από τους αγανακτισμέ- 
νους διαδηλωτές και να μην αφήσει κανέ¬ 
να να πλησιάσει. Όσο και αν φωνάζει ότι 
δήθεν προστάτευσε το λαϊκό και εργατι¬ 
κό κίνημα, δεν μπορεί να πείσει κανέναν 
και να κάνει το άσπρο-μαύρο.Έκανε ακρι¬ 
βώς το αντίθετο, προστάτευσε τη Βου¬ 
λή, αυτό τον «ορνιθώνα της αστικής τά¬ 
ξης» από την οργή των εργατικών και λα¬ 
ϊκών μαζών, από τα εκατοντάδες εργατι¬ 
κά σωματεία. Όλοι οι εργαζόμενοι και τις 
δυο μέρες είδαν και κατάλαβαν καλά το 
ρόλο και τις ενέργειες του ΚΚΕ-ΠΑΜΕ. 
Οι σταλινικές αποκλειστικότητές τους 
ότι δήθεν αυτοί «εκπροσωπούν το εργα¬ 
τικό κίνημα», ότι είναι ο «μοναδικός τα¬ 
ξικός πόλος» κλπ. που συνοδεύονται από 
τόνους συκοφαντίας και λάσπης ενάντια 
σε άλλες τάσεις και αγωνιστές του κινή¬ 
ματος, προκαλούν οργή και αγανάκτηση 
στη συντριπτική πλειοψηφία των εργαζο¬ 
μένων και δεν έχουν καμιά πέραση. Την 
ίδια πρακτική επανέλαβαν και σε άλλες 
πόλεις (πχ. Γιάννενα), προκαλώντας την 
οργή διαδηλωτών. 

Β) Αυτή η εξοργιστική στάση του 
ΚΚΕ-ΠΑΜΕ δεν δικαιολογεί τη βάρβαρη 
επίθεση ενάντια στα μπλοκ του από ομά¬ 
δες ροπαλοφόρων, που η σύνθεσή τους 
και η πολιτική τους είναι αρκετά περίεργη 
και επιλήψιμη. Το αναρχοαυτόνομο ρεύ¬ 
μα έχει τεράστια ευθύνη για την επίθεση 
ενάντια στο ΚΚΕ-ΠΑΜΕ και για το γε¬ 
γονός ότι δεν μπορεί να προστατεύσει τις 
γραμμές του από προβοκάτορες και όργα¬ 
να της Αστυνομίας. Για τους επαναστάτες 
μαρξιστές, η σύγκρουση με την προδοτι¬ 


κή πολιτική των ρεφορμιστών (του ΚΚΕ ή 
όποιου άλλου χώρου) σημαίνει πάνω απ’ 
όλα την πάλη για την ανάπτυξη της αυ¬ 
τοοργάνωσης και της ριζοσπαστικοποίη- 
σης των εργαζομένων, για την οικοδόμη¬ 
ση μιας μαζικής επαναστατικής δύναμης. 

Γ) Οι ανακοινώσεις του ΣΥΝ/ΣΥ- 
ΡΙΖΑ και ιδιαίτερα της ΑΝΤΑΡΣΥΑ εί¬ 
ναι κατάπτυστες. Προκαλεί «κατάπλη¬ 
ξη» το γεγονός ότι το ρόλο του ΚΚΕ- 
ΠΑΜΕ, που είδαν όλοι οι εργαζόμενοι, 
δεν «μπόρεσαν» να τον δουν αυτοί. Πρό¬ 
κειται μόνο για συσκότιση και παραπλη¬ 
ροφόρηση ως προς τα γεγονότα; Ασφα¬ 
λώς όχι μόνο αυτό. Πρόκειται, ειδικά για 
την ΑΝΤΑΡΣΥΑ, για μια τάση εξωραϊ- 
σμού του ΚΚΕ και φαντασιακής πολιτι¬ 
κής προσέγγισής του, που και τα δυο εί¬ 
ναι καταστρεπτικά για το εργατικό κίνη¬ 
μα, ειδικά όταν αυτός ο ίδιος χώρος έχει 
επανειλημμένα δεχτεί κάθε είδους επιθέ¬ 
σεις από την ηγεσία και το μηχανισμό του 
ΚΚΕ. Τέλος, προκαλούν πολλά ερωτημα¬ 
τικά οι αλυσίδες (άραγε μαζί με μέλη του 
ΚΚΕ-ΠΑΜΕ;) και το πανό της ΑΝΤΑΡ¬ 
ΣΥΑ στη συμβολή των οδών Όθωνος και 
Αμαλίας και θα χρειαζόταν μια επίσημη 
ανακοίνωση εκ μέρους της για το τι ακρι¬ 
βώς έκανε εκεί. 

4. Εμπρός να δώσουμε το τελευταίο 
χτύπημα στη δοσίλογη κυβέρνηση του 
Παπανδρέου. Όλοι μαζί στηριγμένοι στις 
δυνάμεις μας, με Γενική Απεργία Διάρ¬ 
κειας, για ν’ ανοίξουμε τον δρόμο για μια 
άλλη κοινωνία, δημοκρατική, ριζοσπα¬ 
στική, σοσιαλιστική. 

Ο.Κ.Δ.Ε, 22.11.2011 

Εργατική Πάλη 11 


ΠΑΡΑΚΑΤΑΘΗΚΗ η απεργία στους Δήμους 


Τα κύρια χαρακτηριστικά του απεργι- 
ακού αγώνα των εργαζομένων στους δή¬ 
μους ήταν η θεαματικά υψηλή συμμετοχή, 
η διάρκεια, η αποφασιστικότητα και η μα¬ 
χητικότητα, παρά τους τόνους λάσπης από 
την πλευρά της κυβέρνησης και των αργυ¬ 
ρώνητων κονδυλοφόρων της, παρά το όρ¬ 
γιο εκφοβισμού και καταστολής. Πράγμα¬ 
τι, στις 21 μέρες που κράτησε ο συγκεκρι¬ 
μένος αγώνας η συμμετοχή των εργαζομέ¬ 
νων ξεπέρασε κάθε προηγούμενο, καταδει¬ 
κνύοντας από την πρώτη στιγμή ότι ο έλεγ¬ 
χος είχε ξεφύγει από την ηγεσία της συν¬ 
δικαλιστικής γραφειοκρατίας. Στον αγώνα 
αυτό, κάτω από την πίεση των εργαζομέ¬ 
νων, χρησιμοποιήθηκαν όλες οι μορφές πά¬ 
λης, απεργίες, αποχή από την υπερωριακή 
εργασία, στάσεις εργασίας, συγκεντρώσεις 
διαμαρτυρίας, πορείες, καταλήψεις δημαρ¬ 
χείων και περιφερειών. 

Η κυβέρνηση ΠΑΣΟΚ χρησιμοποίη¬ 
σε κάθε μέσο για να καταπνίξει την απερ¬ 
γία, μιας και αποτελούσε επικίνδυνο αγωνι¬ 
στικό παράδειγμα για την υπόλοιπη εργα¬ 
τική τάξη. Δεν πρέπει να μας διαφεύγει ότι 
ο τρόπος καταστολής της απεργίας αποτε¬ 
λεί οδηγό για την εφαρμογή των βάρβαρων 
μέτρων του μνημονίου και του μεσοπρό¬ 
θεσμου. Το συντονισμένο σχέδιο της κυ¬ 
βέρνησης για να σπάσει η απεργία θα αρ¬ 
χίσει να ξετυλίγεται από το Σάββατο 15/10, 
όταν η τυφλή αστική δικαιοσύνη θα ανοίξει 
τα δικαστήρια για να εκδικαστεί η αγωγή 
του δημάρχου Αθηναίων για να κριθεί πα¬ 
ράνομη και καταχρηστική η αποχή των ερ¬ 
γαζομένων από την υπερωριακή εργασία το 
Σαββατοκύριακο καθώς και η 48ωρη απερ¬ 
γία τους στις 17-18/10. Μάλιστα ο Καμίνης 
ζητούσε με αγωγή του να κηρυχθεί παράνο¬ 


μη και καταχρηστική ακόμη και η συμμετο¬ 
χή των εργαζομένων στη 48ωρη Γενική Πα¬ 
νεργατική Απεργία! Θα ακολουθήσει ξημε¬ 
ρώματα της 16/10 το άνοιγμα του ΧΥΤΑ 
της Φυλής από τις δυνάμεις των ΜΑΤ και 
τους εισαγγελείς. Είχε προηγηθεί την προ¬ 
ηγούμενη μέρα από το Λοβέρδο η έκδο¬ 
ση υγειονομικής διάταξης βάσει του νό¬ 
μου 2520 του 1940 απειλώντας με αυτόφω¬ 
ρο, φυλάκιση και χρηματικά πρόστιμα αν δε 
γινόταν άμεσα η αποκομιδή και μεταφορά 
των σκουπιδιών στο συγκεκριμένο ΧΥΤΑ. 
Ταυτόχρονα η κυβέρνηση, μέσω του υφυ¬ 
πουργού Εσωτερικών Κουκουλόπουλου, δι- 
έρρεε ότι προωθεί άμεσα την ιδιωτικοποί¬ 
ηση των τομέων καθαριότητας στους δή¬ 
μους του Λεκανοπεδίου και της Θεσσαλο¬ 
νίκης και την κατάργηση των οργανικών 
θέσεων (απόλυση όλων των εργαζομένων) 
μέσω Προεδρικών Διαταγμάτων για να αρ¬ 
θούν τα νομικά κολλήματα. 

Εκμεταλλευόμενος την έκδοση της 
υγειονομικής διάταξης, ο περιφερειάρχης 
Αττικής Σγουρός θα αναθέσει σε 3 ιδιωτι¬ 
κές εταιρείες την αποκομιδή των σκουπι- 
διών, ενώ παράλληλα θα ζητήσει από τους 
επόπτες δημόσιας υγείας της περιφέρειάς 
του να προβούν σε μηνύσεις κατά παντός 
υπευθύνου, ένα ρόλο που με υπερβάλλοντα 
ζήλο θα παίξει και η πλειοψηφία της Πανελ¬ 
λήνιας Ένωσης Υγείας. Η απάντηση των ερ¬ 
γαζομένων θα είναι άμεση με τη δημιουρ¬ 
γία απεργιακών φρουρών σε κάθε γειτονιά 
όπου ήταν δυνατόν, μπλοκάροντας μαζί με 
κατοίκους την αποκομιδή των σκουπιδιών 
από ιδιωτικές εταιρείες, καταγγέλλοντας 
ότι χρησιμοποιούνται ακατάλληλα οχήμα¬ 
τα και ανασφάλιστοι μετανάστες εργάτες. 
Αξίζει να σημειωθεί ότι μετά από παρέμβα¬ 


ση των απεργών εργαζομένων, μεταναστευ- 
τικών κοινοτήτων και ντόπιων φιλομετανα- 
στευτικών συλλογικοτήτων, δεκάδες μετα¬ 
νάστες αποχώρησαν από τις ιδιωτικές εται¬ 
ρείες, αρνούμενοι να παίξουν το ρόλο του 
απεργοσπάστη. 

Είναι φανερό ότι η κυβέρνηση δεν μπο¬ 
ρούσε πριν τη 48ωρη Γενική Απεργία και 
το κλίμα που επικρατούσε να δημιουργή¬ 
σει αντανακλαστικά «κοινωνικού αυτο¬ 
ματισμού» αλλά ούτε και να τρομοκρατή¬ 
σει τους απεργούς. Μέσα στον πανικό και 
το φόβο της θα προχωρήσει στο ακραίο μέ¬ 
τρο της πολιτικής επιστράτευσης των οδη¬ 
γών και την επίταξη των απορριμματοφό¬ 
ρων και φορτηγών των ΟΤΑ. Είναι η φάση 
του αγώνα όπου η κυβέρνηση του ΠΑΣΟΚ 
θα χρησιμοποιήσει ακόμη και τον στρατό 
για να σπάσει την απεργία. 

Κάπου εδώ θα ξεκινήσουν και οι παλι¬ 
νωδίες της συνδικαλιστικής γραφειοκρατί¬ 
ας της ΠΟΕ-ΟΤΑ, όπου κυριαρχούν οι δυ¬ 
νάμεις των ΠΑΣΚΕ και ΔΑΚΕ. Ενώ οι απερ¬ 
γοί στην Αθήνα κωλυσιεργούν να πάρουν 
τα φύλλα επίταξης και σταματούν τις ιδι¬ 
ωτικές εταιρείες, ενώ στη Θεσσαλονίκη οι 
απεργοί μπλοκάρουν τη διαδικασία επίτα¬ 
ξης με κατάληψη της περιφέρειας Κεντρικής 
Μακεδονίας, ο πρόεδρος της ΠΟΕ-ΟΤΑ 
δηλώνει ότι «οι εργαζόμενοι που θα πάρουν 
τα φύλλα επίταξης είναι υποχρεωμένοι να 
πάνε στη δουλειά τους». Ακόμη χειρότερα, 
ενώ η ΠΟΕ-ΟΤΑ έχει ανακοινώσει 24ωρη 
απεργία στις 21/10 για όσους εργαζόμε¬ 
νους δεν έχουν λάβει φύλλα επίταξης, θα 
δεχτεί να συναντηθεί με τον υπουργό Κα- 
στανίδη (διαμεσολαβητές της συνάντησης 
ήταν ο μηνυτής δήμαρχος Αθηναίων και η 
κατάπτυστη ηγεσία της ΑΔΕΔΥ). Αποτέλε¬ 


σμα της συνάντησης ήταν στις 22/10 η ΠΟ¬ 
Ε-ΟΤΑ με μια αιφνίδια ανακοίνωσή της να 
λήξει τον αγώνα, κάνοντας λόγο ότι έτσι θα 
αρθεί η επιστράτευση, θα αποχωρήσουν τα 
ΜΑΤ από το ΧΥΤΑ της Φυλής και θα απο¬ 
μακρυνθούν οι ιδιωτικές εταιρείες. Στην 
ανακοίνωσή της η ΠΟΕ-ΟΤΑ, αφού πρώ¬ 
τα αναφέρει ότι ο αγώνας «σταματάει προ¬ 
σωρινά βρίσκοντας τους εργαζόμενους με 
ψηλά το κεφάλι», επιχειρεί να αιτιολογήσει 
το κλείσιμό του με τους εξής λόγους: α) Για 
την προστασία των επιστρατευμένων συνα¬ 
δέλφων. β) Ότι απόμειναν να παλεύουν μό¬ 
νοι, μια που «η πολυαναμενόμενη συγκρό¬ 
τηση ενιαίου μετώπου είτε με άλλους κλά¬ 
δους του δημοσίου ή ακόμη και με κοινωνι¬ 
κούς φορείς και κινήματα αποδείχθηκαν ευ¬ 
χολόγια και ευσεβείς πόθοι», γ) Γιατί «κάθε 
απεργιακή κινητοποίηση έχει αρχή και τέ¬ 
λος». δ) Η ΠΟΕ-ΟΤΑ ποτέ δεν είχε εξαγγεί¬ 
λει «πολιτική απεργία»..., η λήψη των απο¬ 
φάσεων γίνεται πάντοτε με «γνώμονα τη 
λογική», την «υπευθυνότητα και τους στό¬ 
χους και όχι με το συναίσθημα». 

Είναι φανερό ότι η ηγεσία της ΠΟ¬ 
Ε-ΟΤΑ την πιο κρίσιμη στιγμή του αγώνα 
παρέδωσε τα «όπλα» ουσιαστικά ξεπουλώ¬ 
ντας τον. Το αγωνιστικό κλίμα στους εργα¬ 
ζόμενους των δήμων ήταν ψηλό και είναι σί¬ 
γουρο ότι αν συνεχιζόταν η απεργία, με το 
κλίμα που είχε δημιουργηθεί μετά την πε¬ 
τυχημένη 48ωρη Πανεργατική Απεργία και 
τα γεγονότα στις παρελάσεις, όλη η κοι¬ 
νωνία θα συμπαρατασσόταν στο πλευ¬ 
ρό των απεργών ενώ οι πιέσεις για αγωνι¬ 
στικές αποφάσεις, τουλάχιστον στις ηγεσί¬ 
ες της ΑΔΕΔΥ και των συνδικάτων του δη¬ 
μοσίου, θα ήταν ασφυκτικές. Οι εργαζόμε¬ 
νοι στους δήμους και αλλού θα πρέπει να 
πετάξουν στα σκουπίδια της ιστορίας αυτές 
τις άθλιες ηγεσίες, προετοιμάζοντας τους 
κοινούς αγώνες ζωής ή θανάτου που έχουν 
μπροστά τους. 


ΔΗΜΟΣΙΟ 

θερμό Φθινόπωρο 



Μ ε την ανακοίνωση μέσα στο 
καλοκαίρι της συγχώνευ- 
σης-κλεισίματος δεκάδων 
οργανισμών του δημοσίου 
(αφορά 151 οργανισμούς), του ενιαίου μι¬ 
σθολογίου και της «εργασιακής εφεδρείας»- 
απόλυσης οι εργαζόμενοι στο δημόσιο βρέ¬ 
θηκαν μπροστά σε μία άνευ προηγουμένου 
επίθεση στα δικαιώματα και τις κατακτή¬ 
σεις τους. Η θύελλα αυτή των μέτρων συ¬ 
νοδεύτηκε και από μια εκστρατεία κατασυ¬ 
κοφάντησης των δημοσίων υπαλλήλων, δι¬ 
αίρεσής τους και προσπάθειας να στραφεί η 
υπόλοιπη κοινωνία εναντίον τους, με δηλώ¬ 
σεις τύπου Λοβέρδου όπως ότι «οι δημόσι¬ 
οι υπάλληλοι «συντηρούνται» από τα άλλα 
δέκα εκατομμύρια της ελληνικής κοινωνίας, 
τα οποία μάλιστα «απομυζούνται» και «τα¬ 
λαιπωρούνται» απ’ αυτούς». 

Το λεγόμενο νέο μισθολόγιο ισοπεδώνει 
τις αποδοχές των εργαζομένων σε ολόκλη¬ 
ρο το Δημόσιο, στις πρώην ΔΕΚΟ και στους 
Οργανισμούς Τοπικής Αυτοδιοίκησης. 
Επιφέρει πρωτοφανή μείωση στις αποδο¬ 
χές, σε ποσοστά που φτάνουν μέχρι και 
50%, λόγω κατάργησης δεκάδων επιδομά¬ 
των, μεγαλύτερων φορολογικών επιβαρύν¬ 
σεων και πρόσθετων περικοπών. Η εργα¬ 
σιακή εφεδρεία-ανεργία θα αφορά 30.000 
υπαλλήλους φέτος και άλλους 70.000 το 
2012. Οι «τυχεροί» που θα μείνουν για ένα 
χρόνο στην εργασιακή εφεδρεία θα παίρ¬ 
νουν το 60% του βασικού τους μισθού και 
μετά θα απολυθούν ως «περιττοί». 


Μπροστά σε αυτή την κατάσταση, ήδη 
από τα τέλη Σεπτέμβρη οι εργαζόμενοι υιο¬ 
θέτησαν μια νέα μορφή πάλης, τις καταλή¬ 
ψεις δημόσιων υπηρεσιών και υπουργείων, 
που πήραν μορφή χιονοστιβάδας. Το πρώτο 
κύμα καταλήψεων ξεκίνησε στις 29/9, ενό- 
ψει της συνάντησης Βενιζέλου με την τρόι¬ 
κα, ο οποίος αναγκάστηκε να πραγματοποι¬ 
ήσει τις διαπραγματεύσεις αυτές στο κτήριο 
της αντιπροεδρίας της κυβέρνησης. 

Κύμα καταλήψεων πραγματοποιήθηκε 
και ενόψει της απεργίας της ΑΔΕΔΥ στις 5 
Οκτώβρη και πριν την πανεργατική 48ωρη 
απεργία ΓΣΕΕ-ΑΔΕΔΥ στις 19-20 Οκτώ¬ 
βρη. Το υπουργείο Υγείας καταλήφθη¬ 
κε στις 20-23/9 και το υπουργείο Παιδείας 
στις 7/10. Σε κατάληψη βρέθηκαν και αρ¬ 
κετά άλλα υπουργεία όπως Οικονομικών, 
Δικαιοσύνης, Αγροτικής Ανάπτυξης, Πε¬ 
ριβάλλοντος, Πολιτισμού, Εργασίας, Ανά¬ 
πτυξης Ανταγωνιστικότητας και Ναυτιλίας, 
Εσωτερικών, Τουρισμού, καθώς και το τμή¬ 
μα μισθοδοσίας του Γενικού Λογιστηρίου 
του Κράτους. Οι καταλήψεις σε πολλές πε¬ 
ριπτώσεις συνοδεύτηκαν από γενικές συνε¬ 
λεύσεις των εργαζομένων, ενώ δημιουργή- 
θηκε και ένα συντονιστικό των υπό συγχώ¬ 
νευση οργανισμών. 

Οι καταλήψεις προετοίμασαν το έδαφος 
για την έκρηξη της συμμετοχής στην απερ¬ 
γία της 5/10 (περίπου 50.000 διαδηλωτές 
στην Αθήνα) και της 48ωρης στις 19-20/10 
(σχεδόν 1 εκατ. στην Αθήνα την πρώτη ημέ¬ 
ρα και εκατοντάδες χιλιάδες τη δεύτερη). 


Οι καταλήψεις υπουργείων έφεραν τη χου¬ 
ντική κυβέρνηση ΠΑΣΟΚ σε δύσκολη κα¬ 
τάσταση και μεγαλύτερη αποσύνθεση, κα¬ 
θώς δεν μπόρεσε να τις αντιμετωπίσει και 
παρέμεινε σε δηλώσεις φασιστικής έμπνευ¬ 
σης, όπως του κυβερνητικού εκπροσώπου 
Μόσιαλου: «Οι καταλήψεις δημοσίων κτη¬ 
ρίων ως μορφή συνδικαλιστικής κινητοποί¬ 
ησης, με απόφαση ή κάλυψη συνδικαλιστι¬ 
κών οργανώσεων, θεωρούνται απεργίες, οι 
οποίες είναι προφανώς παράνομες και κα¬ 
ταχρηστικές. Η παράνομη και καταχρηστι¬ 
κή απεργία συνεπάγεται αντίστοιχη περι¬ 
κοπή αποδοχών». Δεν είναι υπερβολή ότι 
τους τελευταίους μήνες, με τον κοινωνικό 
αναβρασμό και τις συνεχείς κινητοποιήσεις 
πολλών κοινωνικών στρωμάτων, η κυβέρ¬ 
νηση περιορίζεται στην προστασία του κοι¬ 
νοβουλίου. Η κατάληψη των υπουργείων 
δεν είναι απλή κινητοποίηση ή διαμαρτυ¬ 
ρία. Αποτελεί μια κατάληψη - έστω βραχυ¬ 
πρόθεσμη - του κρατικού μηχανισμού και 
μπλοκάρισμα της ομαλής λειτουργίας του. 

Ωστόσο η μορφή πάλης, όσο προωθη¬ 
μένη κι αν είναι, δεν μπορεί μόνη της να λύ¬ 
σει το πρόβλημα που παραμένει: ο αγώνας 
να βρίσκεται στα χέρια των εργαζομένων, οι 


καταλήψεις να αποτελούν ένα κέντρο αγώ¬ 
να που να οργανώνει τον αγώνα ενάντια σε 
κυβέρνηση-τρόικα και να συσπειρώνει ευ¬ 
ρύτερα στρώματα της κοινωνίας πάνω σε 
αυτό τον σκοπό, να υπάρξει ένα απλό σχέ¬ 
διο συντονισμού και κλιμάκωσης του αγώ¬ 
να, να υιοθετηθούν μερικά απλά πολιτικά 
αιτήματα που να ενοποιούν αυτή την πάλη. 

Ας σημειώσουμε ότι, ενώ είχε προγραμ¬ 
ματιστεί γενική απεργία ΓΣΕΕ-ΑΔΕΔΥ για 
τις 19/10, μετά από πίεση των εργαζομένων 
και με το όπλο και των καταλήψεων στα χέ¬ 
ρια τους η πλειοψηφία της ΑΔΕΔΥ αναγκά¬ 
στηκε να προτείνει 48ωρη γενική απεργία, 
όπως και έγινε. Επιπλέον, η απόφαση για 
την απεργία στις 19/10 πάρθηκε στις 21/9, 
δηλαδή ένα μήνα μετά την ανακοίνωση των 
μέτρων, ενώ προκηρύχτηκε απεργία μόνο 
στο δημόσιο τομέα στις 5/10, με τη σύμφω¬ 
νη γνώμη ΠΑΣΚΈ-ΔΑΚΕ-ΠΑΜΕ. Η στά¬ 
ση της συνδικαλιστικής γραφειοκρατίας 
σε κάθε περίπτωση σε όλες αυτές τις κινη¬ 
τοποιήσεις είχε ένα διαιρετικό χαρακτήρα 
(«να μην συγχωνευθεί ο δικός μας οργανι¬ 
σμός») και προφανώς απούσιαζε ένα σχέδιο 
συντονισμού γύρω από ένα κέντρο αγώνα 
και κλιμάκωσης των κινητοποιήσεων. 

ΗΠΑ 

Το κίνημη «Καταλάβετε τη Γοαόλ Στρητ» 


Τ ο κίνημα Καταλάβετε τη Γουόλ Στρητ 
(Οιχαργ \\ώ11 δΐτεεΐ, ΟλΥΒ), το χρη¬ 
ματιστηριακό κέντρο της Ν. Υόρκης, 
ή όπως ονομάστηκε κατά την εξέλι¬ 
ξή του «Είμαστε το 99%», δυναμώνει 
και μαζικοποιείται μέρα με τη μέρα 
όχι μόνο στη Ν. Υόρκη αλλά και σ’ εκατοντάδες άλ¬ 
λες πόλεις των ΗΠΑ (Όστιν, Τενεσί, Σικάγο, Ντένβερ, 
Καλιφόρνια, Φλόριδα, Βοστόνη, Ουάσιγκτον, Όκλαντ, 
Χιούστον, Σικάγο, Σαν Φρανσίσκο κ.α.). Η αρχή έγινε 
στις 12 Μα'ίου 2011, όταν 20.000 διαδήλωναν μπροστά 
από τη Γουόλ Στρητ εναντίον των τραπεζών και των 
μειώσεων των μισθών των δημοσίων υπαλλήλων. Στις 
17 Σεπτέμβρη, η επόμενη ημερομηνία-σταθμός, έγινε 
κάλεσμα για κατάληψη της Γουόλ Στρητ, μεταξύ άλλων 
από τους «Ανώνυμους» (ένα διαδικτυακό «αντάρτικο», 
που επιτίθεται σε κρατικούς και καπιταλιστικούς στό¬ 
χους, εκθέτοντας δεδομένα τους στο διαδίκτυο ή κα- 
ταστρέφοντας ιστοσελίδες τους) και από την εναλλα¬ 
κτική ομάδα «ΑάΒαδίετδ» από τον Καναδά (που στοχο- 
ποιεί τον άκρατο καταναλωτισμό μέσα από την τροπο¬ 
ποίηση συμβόλων του, λογότυπων εταιρειών κλπ. και 
άλλες δράσεις). Την κατάληψη υποστήριξε η ιστοσε¬ 
λίδα ΥΥίΕίΙεαΕδ, με παρουσία του βαν της ήδη από την 
πρώτη μέρα, η «Γενική Συνέλευση της Νέας Υόρκης» 
και η ομάδα «ΗΠΑ - Μέρα Οργής». 

Η σύνθεση του 0\Υδ είναι ως επί το πλείστον εξα¬ 
θλιωμένες μάζες, άνεργοι, ελαστικά εργαζόμενοι, ακτι- 
βιστές, καλλιτέχνες, φοιτητές, χαμηλόμισθοι που πετά¬ 
γονται έξω από τα σπίτια τους, δεν έχουν ιατροφαρ¬ 
μακευτική περίθαλψη και δεν μπορούν να επιβιώσουν 
λόγω χρεών σε ασφαλιστικές εταιρίες και σε τράπεζες. 

Στα καλέσματα ανταποκρίθηκαν μεγάλα συνδι¬ 
κάτα (δάσκαλοι, μεταφορές της Ν. Υόρκης, υγεία, με¬ 
ταλλουργία, οικοδομές, αυτοκινητοβιομηχανία), ακό¬ 
μα και μέλη της μεγαλύτερης συνδικαλιστικής συνο¬ 
μοσπονδίας ΑΕΕ-ΘΕΟ. Η πίεση της βάσης -που σωστά 
είδε μια ευκαιρία να βγάλει στο προσκήνιο την εργα¬ 
τική «ατζέντα» και να χτίσει μια αγωνιστική συμμαχία 
με άλλα πληττόμενα στρώματα, όσα δηλ. δεν μπορεί 
να κάνει με την πολιτική της συνδικαλιστικής γραφειο¬ 
κρατίας, που εξαντλείται στην άσκηση πίεσης στο Δη¬ 
μοκρατικό Κόμμα- ήταν καθοριστική ώστε τα συνδικά¬ 
τα να υποστηρίξουν το κίνημα. 

Οι αμερικάνοι «αγανακτισμένοι» δηλώνουν ότι εκ¬ 
φράζουν το 99% των πολιτών, που δεν αντέχουν άλλο 
να τους ληστεύει το 1%, και προχωρούν σε καταλή¬ 
ψεις πλατειών, μαχητικές διαδηλώσεις και κινητοποι¬ 
ήσεις έξω από τα σπίτια πάμπλουτων στελεχών, όπως 
ο πρόεδρος της Γκόλντμαν Σακς Λόιντ Μπλάνκφεϊν, 
ακυρώνοντας την ομιλία του σε κολέγιο της Ν. Υόρ¬ 
κης, ο Ρούπερτ Μέρντοκ της Νιούζ Κορπ και ο διευθύ- 
νων σύμβουλος της Τζέι Πι Μόργκαν Τζέιμι Ντάιμον. 
Απαιτούν την απαγόρευση εξώσεων και απολύσεων, 
να παρθούν πίσω τα ληστρικά μέτρα «εξόδου από την 
κρίση», να πληρώσει το κεφάλαιο, ν’ αντιμετωπιστεί 
η ανεργία, να σταματήσουν οι διώξεις συνδικαλιστών 
και μεταναστών. Επιπλέον την κατάργηση της θανατι¬ 
κής ποινής, κοινωνική δικαιοσύνη, δωρεάν ιατροφαρ¬ 
μακευτική περίθαλψη για όλους, αλλαγή της μετανα- 



στευτικής πολιτικής, ανεξάρτητη ενημέρωση και δίκαιο 
τραπεζικό σύστημα. 

Οι διαδηλωτές έχουν εγκατασταθεί σε πάρκο δί¬ 
πλα στη Γουόλ Στρητ, μετονομάζοντας το σε Πλατεία 
Ελευθερίας. Πραγματοποιούν λαϊκές συνελεύσεις 2 
φορές τη μέρα, έχουν συγκροτήσει διάφορες μορφές 
αυτοόργανωσης όπως ομάδα νομικής βοήθειας, ταμείο 
αλληλεγγύης και οικονομικής ενίσχυσης, ομάδα υγιει¬ 
νής του χώρου, διεξάγουν συζητήσεις για εργατικά και 
οικονομικά ζητήματα και εκδίδουν εφημερίδα. 

Από την έναρξη του κινήματος, η αντιμετώπιση του 
κράτους, της κυβέρνησης, των ΜΜΕ και της αστυνομί¬ 
ας ήταν να το φιμώσουν και ν’ αποκρύψουν την ύπαρξη 
του, ποντάροντας στην αρχικά μικρή του μαζικότητα. 
Όσο το κίνημα δυνάμωνε, το αντιμετώπισαν με βίαιη 
καταστολή και κατασυκοφάντηση. Αποκορύφωμα της 
αστυνομικής φρικαλεότητας ήταν η σύλληψη πάνω 
από 700 διαδηλωτών στη γέφυρα του Μπρούκλυν, την 
οποία επιχείρησαν να καταλάβουν. Η κυβέρνηση έφτα¬ 
σε να επιβάλλει στις εταιρείες τηλεπικοινωνιών και δι¬ 
αδικτύου να παρεμβαίνουν στη λειτουργία των συστη¬ 
μάτων τους, προκειμένου να σταματήσει να συζητιέ¬ 
ται στο διαδίκτυο οτιδήποτε αναφέρεται στο κίνημα. 
Ακολούθησε δηλαδή την ίδια τακτική όπως και κατά 
τη διάρκεια της αιγυπτιακής επανάστασης, όπου η θυ¬ 
γατρική της Βόνταφον μπλόκαρε τις επικοινωνίες των 
εξεγερμένων της πλατείας Ταχρίρ, ενώ το δίκτυό της 
χρησιμοποιούνταν για τη μαζική αποστολή μηνυμάτων 
υπέρ του Μουμπάρακ, όπως επίσης και στην περίπτω¬ 
ση της Κίνας εταιρείες όπως η Όοο§1ε και η ΥαΗοο συ¬ 
νεργάζονταν με το καθεστώς για να μπλοκάρουν συ¬ 
γκεκριμένες ιστοσελίδες αλλά και του έδιναν στοιχεία 
των χρηστών τους, παρότι αυτό μπορούσε να οδηγήσει 
στη σύλληψη ή ακόμη και την εκτέλεσή τους. 

Το 0\¥5 είναι σαφέστετα επηρεασμένο και εμπνέ- 
εται από τα κινήματα της λεγάμενης Αραβικής Άνοι¬ 
ξης (Αίγυπτος, Τυνησία) και από τους «αγανακτισμέ- 
νους» της Ισπανίας, της Ελλάδας κλπ. Δεν προέχεται 
από καμία παρθενογένεση αλλά αποτελεί συνέχεια 
των αντιπολεμικών κινημάτων του ’60, του αντιπαγκο- 
σμιοποιητικού κινήματος, με αποκορύφωμα τις διαδη¬ 
λώσεις ενάντια στον Παγκόσμιο Οργανισμό Εμπορί¬ 
ου το Νοέμβρη του 1999 στο Σιάτλ, των νεότερων κι¬ 
νημάτων των αρχών του 2000 ενάντια στον πόλεμο σε 
Ιράκ και Αφγανιστάν. Αν και δεν γίνεται ευρύτερα γνω¬ 
στό, λόγω και της λογοκρισίας των ΜΜΕ, τα τελευ¬ 
ταία δύο χρόνια υπάρχει στις ΗΠΑ ένα κύμα κινητο¬ 
ποιήσεων, που εμπλέκουν σημαντικές μάζες: το κίνημα 
ενάντια στην εγκατάσταση του αγωγού Κεγδίοηε ΧΕ, 
αγώνες για τα δικαιώματα των μεταναστών, απεργίες 
πείνας και κινητοποιήσεις στις φυλακές για τα δικαι¬ 
ώματα των φυλακισμένων - αλλά και πολλοί εργατι¬ 
κοί αγώνες, όπως η απεργία των εργαζομένων στις συ¬ 
γκοινωνίες της Ν. Υόρκης, σε κλάδους όπως η υγεία 
και τα λιμάνια, η απεργία για την υπογραφή σύμβασης 
από 45.000 τεχνικούς της τηλεπικοινωνιακής εταιρίας 
νετίζοη και βέβαια η πρόσφατη εργατική έκρηξη στο 
Γουισκόνσιν, ενάντια στην κατάργηση των συλλογικών 
συμβάσεων, που έφτασε και μέχρι την κατάληψη του 
τοπικού κυβερνείου. 

Όπως και τα περισσότερα κινήματα «αγανακτισμέ- 
νων», στο ΟΥΥ5 δεν κυριαρχεί μια εργατική πολιτική 
- πράγμα που το κάνει ευάλωτο σε ουτοπικές πολιτι¬ 
κές αλλά και στη δημαγωγική προσπάθεια γραφειο¬ 
κρατών και όψιμων «υποστηρικτών» να το στρέψουν 
στα κανάλια της εκλογικής ενίσχυσης των Δημοκρατι¬ 
κών, περιορίζοντας και τη δημοκρατική λειτουργία στο 
εσωτερικό του. Ωστόσο, είναι συνέχεια μια σειράς αγώ¬ 
νων που δείχνουν την προσπάθεια της εργατικής τά¬ 
ξης και των «από κάτω» στις ΗΠΑ να ξαναβγούν στο 
προσκήνιο και να διεκδικήσουν το σταμάτημα της δι¬ 
αρκούς κατρακύλας τους. Σ’ ολόκληρο τον κόσμο, οι 
εργαζόμενοι, τα λαϊκά στρώματα που ολοένα φτωχο- 
ποιούνται, η νεολαία με μαχητικές κινητοποιήσεις, δί¬ 
νουν το δικό τους στίγμα: «Να απαλαχθούμε απ’ αυτό 
το σάπιο σύστημα» - και ήρθε ο καιρός αυτό να πραγ- 
ματοποιήθει. 

Α.Χ. 



στον κόσμο... 


ΙΤΑΛΙΑ 

Ο δήμαρχος της Ρώμης Τζάνι Αλεμάνο, φοβούμε¬ 
νος την επανάληψη των μεγάλων διαδηλώσεων της 
15ης Οκτώβρη, έβγαλε απόφαση απαγόρευσης των 
διαδηλώσεων στο ιστορικό κέντρο της πόλης του¬ 
λάχιστον μέχρι τις 18 Νοέμβρη, συνοδεύοντάς την 
από έναν κατάλογο πλατειών στις οποίες επιτρέπο¬ 
νται μόνο καθιστικές διαμαρτυρίες. Αυτή η πρακτι¬ 
κή, βγαλμένη από την εποχή του Μουσολίνι, έγινε 
αποδεκτή από την συνδικαλιστική γραφειοκρατία 
της κεντροαριστερής συνομοσπονδίας ΕΠΕ αλλά και 
του συνδικάτου αυτοκινητοβιομηχανίας ΓΙΟΜ, ενώ 
η χριστιανοδημοκρατική συνομοσπονδία ΌΙ5Ε και η 
αριστερή συνομοσπονδία ΌΟΙΕ δήλωσαν αντίθετα 
ότι δεν νοείται σε μια κοινοβουλευτική δημοκρατία ο 
περιορισμός του δικαιώματος στη διαδήλωση. 

Οι διαδηλώσεις στα πλαίσια της παγκόσμιας ημέ¬ 
ρας δράσης στις 15/10 συσπείρωσαν εκατοντάδες χι¬ 
λιάδες ιταλούς εργαζόμενους, άνεργους, νέους και 
φούντωσαν σε μια κοινωνική έκρηξη με βίαιες συ¬ 
γκρούσεις, με 70 τραυματίες και 12 συλληφθέντες. Οι 
λαϊκές μάζες της Ιταλίας, μετά από χρόνια αδράνει¬ 
ας, ανακάλυψαν την τεράστια συσσωρευμένη δυνα¬ 
μική τους και έκοψαν τον αέρα της κυβέρνησης να 
προχωρήσει στην εξπρές αφαίρεση κατακτήσεων και 
δικαιωμάτων. Ο φόβος και η αποσταθεροποίηση που 
της προκάλεσαν φάνηκαν από το κυνήγι μαγισσών 
που εξαπέλυσε η αστυνομία του Μπερλουσκόνι τις 
αμέσως επόμενες μέρες, πραγματοποιώντας επιδρο¬ 
μές σε κοινωνικούς χώρους, συλλήψεις και δίκες με 
τρομονόμους, με ποινές που προμηνύονται από 3 ως 
15 χρόνια. Όμως για το ιταλικό φαίνεται ότι αυτές οι 
αντιδράσεις είναι μόνο η αρχή. 


ΤΟΥΡΚΙΑ 

Αιματηρή αεροπορική και χερσαία επίθεση στο 
βόρειο Ιράκ εξαπέλυσε ο τουρκικός στρατός. Η εκ¬ 
στρατεία αυτή είναι και μια προσπάθεια γεωστρα- 
τηγικής αναβάθμισης των τουρκικών συμφερόντων, 
που διασφαλίζεται με τον διχασμό της εργατικής τά¬ 
ξης της Τουρκίας από την συνεχή εθνικιστική προπα¬ 
γάνδα ενάντια στον κουρδικό λαό. Η αυθαίρετη ει¬ 
σβολή στο ιρακινό Κουρδιστάν εμφανίστηκε από τον 
τούρκο πρωθυπουργό Ταγίπ Ερντογάν ως πράξη τι¬ 
μής και εκδίκησης ενάντια στους αντάρτες του ΡΚΚ, 
που σε πρόσφατη επίθεσή τους σκότωσαν 26 Τούρ¬ 
κους συνοριοφύλακες. Οι επιχειρήσεις εναντίον του 
κουρδικού λαού κοστίζουν ετησίως στον τούρκικο 
λαό το απίστευτο ποσό των 18,4 δις δολαρίων(Ι), που 
καλύπτεται με εξωτερικό δανεισμό. Συνολικά η στρα¬ 
τιωτική καταστολή της κουρδικής αντίστασης από 
το 1984 υπολογίζεται ότι έχει στοιχίσει στο τουρκικό 
κράτος 400 δις δολάρια. 


ΠΑΚΙΣΤΑΝ 

Θλίψη και οργή προκάλεσε ο εκβιασμός και η δο¬ 
λοφονία από αστυνομικούς ενός κατοίκου του χωριού 
Μανκί στο βορειοδυτικό Πακιστάν. Στις 26 Οκτωβρί¬ 
ου, η αστυνομία του Σεραμπάντ συνέλαβε τον Ατ- 
λάς Χαν και τον γιο του Χουκάμ Χαν ως ύποπτους 
για ληστεία σε κατάστημα και απαίτησε 25.000 ρου- 
πίες (368 ευρώ) για την απελευθέρωσή τους. Αφού 
αρνήθηκαν να πληρώσουν, ξυλοκοπήθηκαν, βασανί¬ 
στηκαν με ηλεκτροσόκ και αφέθηκαν μετά από πα¬ 
ρέμβαση ενός πρώην δημοτικού συμβούλου, ενώ στη 
συνέχεια ο Ατλάς Χαν υπέκυψε στα τραύματά του. Οι 
οργισμένοι κάτοικοι του χωριού, με στήριξη φοιτη¬ 
τών και νεολαίας, έκλεισαν τον εθνικό δρόμο Σβα- 
μπί-Τζαχανγκίρα και έκαναν γυαλιά καρφιά το αστυ¬ 
νομικό τμήμα παρά τα πυκνά πυρά των αστυνομικών. 

Τα βασανιστήρια, οι δολοφονίες, η απροκάλυ¬ 
πτη συμμετοχή σε παράνομα κυκλώματα και σε ένο¬ 
πλες ληστείες είναι συνήθεις πρακτικές της αστυνο¬ 
μίας, των κρατικών μηχανισμών αλλά ακόμα και των 
οργάνων των αστικών κομμάτων στην περιοχή αυτή 
της Ασίας. 

Οι πρώτες εκλογές στην Τυνησία 

Σ τις 23 Οκτώβρη πραγματο¬ 
ποιήθηκαν οι πρώτες ελεύ¬ 
θερες εκλογές στην Τυνη¬ 
σία εδώ και πολλές δεκαε¬ 
τίες, μετά την επανάσταση 
και την πτώση της δικτατορίας του Μπεν 
Άλι. Εκλέχθηκε Συντακτική Συνέλευση, 
η οποία θα συντάξει νέο Σύνταγμα και 
θα ορίσει ημερομηνία νέων βουλευτικών 
εκλογών. Μπορεί επίσης να ορίσει προσω¬ 
ρινό πρωθυπουργό και κυβέρνηση μέχρι 
τις νέες εκλογές. 

Ψήφισαν 3.859.000, το 90% όσων εί¬ 
ναι καταχωρημένοι στους εκλογικούς κα¬ 
ταλόγους, ενώ αυτοί που έχουν δικαίωμα 
ψήφου ανέρχονται σε 7,5 περίπου εκατομ¬ 
μύρια. Συμμετείχαν 110 περίπου κόμματα 
και 11.000 υποψήφιοι, για τις 218 έδρες της 
Συντακτικής Συνέλευσης. 

Πρώτο κόμμα αναδείχθηκε πανηγυ¬ 
ρικά το ισλαμικό «Ενάχντα» («Κόμμα για 
την Αναγέννηση»), που κέρδισε 1.501.418 
ψήφους (38,9%) και 91 έδρες. Κυριάρχησε 
κυρίως στις νότιες αγροτικές περιοχές, που 
είναι και οι πιο συντηρητικές, και στις φτω- 
χοσυνοικίες των πόλεων. Δεύτερο ήρθε το 
«Κογκρέσο για τη Δημοκρατία» (ΟΡΚ), με 
ηγέτη τον Μαζούρκι (αγωνιστή των δη¬ 
μοκρατικών δικαιωμάτων), που απέσπα¬ 
σε 323.511 ψήφους (8,37%) και 30 έδρες. 
Η εκλογική του δύναμη εδράζεται κυρίως 
στις μεγάλες πόλεις και ιδιαίτερα στην ευ¬ 
ρύτερη περιοχή της Τύνιδας και στην Σφαξ. 

Το κεντροαριστερό «Δημοκρατικό Φό¬ 
ρουμ για την Εργασία και τις Ελευθερί¬ 
ες» («Ετακατόλ») κέρδισε 242.180 ψήφους 
(6,27%) και 21 έδρες. Το νεοσύστατο κόμ¬ 


μα «Λαϊκή Αίτηση» («Αλ Αρίντα») πήρε 
243.214 ψήφους (6,3%) και 19 έδρες. Τα 
μεγαλύτερα ποσοστά του εντοπίζονται κυ¬ 
ρίως στις πλούσιες συνοικίες, στην κεντρι¬ 
κή και βορειοδυτική Τυνησία, αλλά στην 
Τύνιδα πήρε το μικρότερο ποσοστό του. 
Το κόμμα ιδρύθηκε από ένα μεγαλοεπιχει- 
ρηματία των ΜΜΕ και προέβαλε ένα λαϊ- 
κιστικό πρόγραμμα οικονομικής ενίσχυσης 
των φτωχών. Το κεντροδεξιό «Προοδευ¬ 
τικό Δημοκρατικό Κόμμα», που στηρίζε¬ 
ται από επιχειρηματίες, απέσπασε 17 έδρες. 
Από κει και πέρα αρκετά κόμματα μοιρά¬ 
ζονται από μία ή δύο έδρες. Στην αριστερά, 
το ριζοσπαστικό ρεφορμιστικό Κομμουνι¬ 
στικό Κόμμα Εργατών Τυνησίας κέρδισε 3 
έδρες, ενώ το αριστερό Κίνημα των Δημο¬ 
κρατών Πατριωτών 2 έδρες. 

Είναι φανερό πως νικητές είναι το ισλα¬ 
μικό κόμμα και τα άλλα παλαιά αστικά 
κόμματα, ενώ οι ριζοσπαστικές δυνάμεις ή 
η άκρα αριστερά είναι οι «ηττημένοι». Πώς 
εξηγείται αυτό; Έχουμε το τέλος της επα¬ 
νάστασης και την κυριαρχία των έστω και 
αναπαλαιωμένων αστικών δυνάμεων; Η 
αλήθεια είναι ότι πολύ απέχουμε από μια 
ήττα της επανάστασης, η οποία βρίσκε¬ 
ται ακόμη σε εξέλιξη, αν και σε μια κρίσι¬ 
μη φάση. 

Καταρχάς στις εκλογές έπαιξε ρόλο η 
προπαγάνδα των επίσημων ΜΜΕ, που το 
μόνο θέμα με το οποίο ασχολήθηκαν ήταν 
η σχέση αραβικού κόσμου και ισλαμισμού 
— η αραβο-μουσουλμανική ταυτότητα — 
αποκρύπτοντας όλα τα φλέγοντα ζητήμα¬ 
τα. Από αυτό επωφελήθηκαν το «Ενάχντα» 
και τα αστικά-κοσμικά κόμματα. 


Το «Ενάχντα» δεν 
έπαιξε ως κόμμα ρόλο 
στην επανάσταση, ωστό¬ 
σο πολλοί αγωνιστές του 
συμμετείχαν σ’ αυτήν. Χαί¬ 
ρει επίσης μιας εκτίμησης 
μέσα στις μάζες, γιατί υπέ- 
στη την πιο σκληρή κατα¬ 
πίεση από τη δικτατορία 
του Μπεν Άλι, με χιλιάδες 
νεκρούς και βασανισμέ¬ 
νους, ενώ η τεράστια χρη¬ 
ματοδότησή του από τις πετρελαιοπαρα¬ 
γωγές χώρες του Κόλπου του έδωσε τη δυ¬ 
νατότητα να εξαπλώσει το φιλανθρωπικό 
του έργο στις φτωχογειτονιές. Τέλος, και 
ίσως το σημαντικότερο, είναι το μοναδικό 
κόμμα με οργανωτική δομή και δεκάδες χι¬ 
λιάδες δραστήρια μέλη. Αν και εμφανίζεται 
ως ένα μοντέρνο ισλαμικό κόμμα που σέ¬ 
βεται τα δημοκρατικά δικαιώματα (δηλα¬ 
δή αντίστοιχο του τουρκικού ΑΚΡ του Ερ- 
ντογάν), το «Ενάχντα» έχει νεοφιλελεύθε¬ 
ρο πρόγραμμα (ιδιωτικοποιήσεις κ.α.) που, 
αργά ή γρήγορα, θα αποκαλύπτεται στις 
μάζες. 

Τα διάφορα κεντροαριστερά ή κεντρο¬ 
δεξιά κόμματα ψηφίστηκαν όχι για τα προ- 
γράμματά τους, αλλά ως ανταμοιβή για τη 
στάση τους ενάντια στη δικτατορία (αν και 
ήταν αρκετά «ισχνή») και κυρίως για την 
προσωπικότητα των ηγετών τους. 

Από την άλλη, η ριζοσπαστική και άκρα 
αριστερά αντικειμενικά βρίσκεται σε μια 
πορεία ανασυγκρότησης, μια που ο χρόνος 
μετά την πτώση της δικτατορίας δεν ήταν 
επαρκής, ενώ και το γεγονός ότι εμφανί¬ 


στηκε διασπασμένη (κάποιες δυνάμεις δεν 
συμμετείχαν ή υποστήριξαν το μποϊκοτάζ 
των εκλογών) δεν της έδωσε τη δυνατό¬ 
τητα να αναδειχθεί στο εκλογικό επίπεδο 
ως ένας αξιόπιστος εναλλακτικός πόλος. Ο 
κύριος λόγος όμως για αυτό το εκλογικό 
αποτέλεσμα είναι αναμφίβολα ο ίδιος ο χα¬ 
ρακτήρας της επανάστασης, δηλαδή το γε¬ 
γονός ότι από την άποψη της συμμετοχής 
του κόσμου ήταν μια επανάσταση, ωστόσο 
δεν υπήρξε πολιτική κυριαρχία του εργατι¬ 
κού κινήματος. 

Όπως και να’ χει η επανάσταση εξελίσ¬ 
σεται: τα διάφορα αστικά κόμματα, όσο θα 
εφαρμόζουν το πρόγραμμά τους τόσο θα 
αποκαλύπτονται, ενώ η αστική τάξη της 
Τυνησίας, μη έχοντας δυνατότητα μεγά¬ 
λων και διαρκών παραχωρήσεων προς τις 
μάζες, θα πρέπει αργά ή γρήγορα να περά¬ 
σει στην επίθεση. Οι αγώνες είναι μπρο¬ 
στά, οι δυνατότητες για την οικοδόμηση 
ενός επαναστατικού κόμματος είναι μεγά¬ 
λες, αρκεί να γίνει εκμετάλλευση όλης της 
συσσωρευμένης εμπειρίας του επαναστα¬ 
τικού κινήματος. 


Προεδρικές εκλογές οτην Αργεντινή 


Οι εθνικές προεδρικές εκλογές στην 
Αργεντινή (για ανάδειξη προέδρου, αντι¬ 
προέδρου, 24 γερουσιαστών, 130 βουλευ¬ 
τών, κυβερνητών επαρχιών και δημάρ¬ 
χων) στις 24/10 έβγαλαν από τον πρώτο 
γύρο νικήτρια την Χριστίνα Κίρχνερ και 
το Κόμμα Δικαιοσύνης (περονιστές), μ’ 
ένα θριαμβευτικό 54%. Ακολούθησαν το 
Πλατύ Προοδευτικό Μέτωπο του Μπί- 
νερ με 17% και το Ριζοσπαστικό Κόμμα 
Πολιτών του Αλφονσίν με 12,5%. 

Είναι ένα ιστορικό ποσοστό στις προ¬ 
εδρικές εκλογές της Αργεντινής, με τη δι¬ 
αφορά από το δεύτερο κόμμα πάνω από 
35%, επιτρέποντας στην Κίρχνερ και τους 
συμμάχους της, το Μέτωπο για τη Νίκη 
-μέτωπο περονικών τάσεων, συμπερι¬ 
λαμβανομένου του ΚΚ Αργεντινής, που 
δρέπει τους καρπούς των προδοσιών του 
«τσιμπολογώντας» μέσα στον κρατικό 
μηχανισμό (*)- να κατέχουν την απόλυ¬ 
τη πλειοψηφία στη Βουλή και το Κογκρέ¬ 
σο (όπου έως τώρα δυσκολεύονταν να 
περάσει ακόμα και τον προϋπολογισμό) 
και να περάσουν χωρίς καμία δυσκολία 
τους νόμους που θεωρούν αναγκαίους. 
Επίσης, πέρασαν στα χέρια της Κίρχνερ 
οκτώ από τις εννέα τοπικές κυβερνήσεις, 
ο έλεγχος των επαρχιακών νομοθετικών 
σωμάτων και σχεδόν όλες οι δημαρχίες. 

Είναι μια πραγματικότητα πως ο 
όγκος των ψηφοφόρων της Κίρχνερ μέσα 
στην εργατική τάξη, όπως και στις μεσαί¬ 
ες τάξεις των αστικών κέντρων, «βράβευ¬ 
σε» με την ψήφο του μια κυβέρνηση που 
μοιάζει να εγγυάται την πολιτική σταθε¬ 
ρότητα και την οικονομική ανάπτυξη, σε 


οξεία αντίθεση με ό,τι συμβαίνει σχεδόν 
σ’ όλο τον κόσμο. 

Η εξέγερση του 2001 ενάντια στην 
εξάπλωση της φτώχειας, το ξεπούλημα 
της χώρας στο ΔΝΤ και στην πλήρη χρε¬ 
οκοπία, άπλωσε σε όλη την χώρα μορ¬ 
φές αυτοοργάνωσης για την άμεση αντι¬ 
μετώπιση της κρίσης. Η αυτοδιαχείριση 
στα κατειλημμένα εργοστάσια, τα λαϊκά 
συσσίτια και ανταλλακτικά παζάρια, τα 
κινήματα ανέργων κλπ. όχι μόνο αποτέ- 
λεσαν μια στοιχειώδη ασπίδα σωτηρίας 
ενάντια στην καπιταλιστική αποκτήνω¬ 
ση αλλά απαίτησαν να φύγουν όλοι όσοι 
έφεραν την κατάσταση ως εκεί και να δο¬ 
θούν άμεσες λύσεις στα προβλήματα επι¬ 
βίωσης. 

Κάτω από το βάρος αυτού του μαχητι¬ 
κού κινήματος, η κυβέρνηση του Νέστορ 
Κίρχνερ (συζύγου της Χριστίνας) κατά- 
φερε με σειρά μέτρων (κρατικοποιήσεις, 
δημόσια έργα, κλπ.) να μετριάσει την κρί¬ 
ση και να παρουσιάσει τους υπαίτιούς της 
ως «σταθεροποιητές». Το 2006, ο Κίρχνερ 
ξόφλησε σε μόνο μια δόση τα 9,5 δις δο¬ 
λάρια που η Αργεντινή χρωστούσε στο 
ΔΝΤ με τη βοήθεια της Βενεζουέλας του 
Τσάβες. Αρνήθηκε τα αυστηρά προγράμ¬ 
ματα προσαρμογής του ΔΝΤ και επανα¬ 
διαπραγματεύτηκε το 93% του χρέους 
της που ήταν στα χέρια ιδιωτών. 

“Υστερα από 10 χρόνια, σε μια ιδιαίτε¬ 
ρα ευνοϊκή συγκυρία, η οικονομία κατέ¬ 
γραψε έναν από τους μεγαλύτερους ρυθ¬ 
μούς ανάπτυξης. Την περίοδο 2003-2011 
πέτυχε ρυθμούς ανάπτυξης (8% από το 
2010) συγκρινόμενους μόνο με την Κίνα 


και την Ινδία. Ο παραγωγικός της ιστός, 
μετά την καταστροφή του 2001, έχει επα- 
νακάμψει κατά 80%, επιτρέποντας τη μεί¬ 
ωση της ανεργίας, της «μαύρης» εργασίας 
και της φτώχειας, την επιδότηση της κα¬ 
τανάλωσης, τις επενδύσεις και τα δημό¬ 
σια έργα. Σήμερα η Αργεντινή έχει εμπο¬ 
ρικό πλεόνασμα, βασιζόμενη στις υψηλές 
τιμές των εξαγωγών και στις εμπορικές 
σχέσεις με την Κίνα. 

Το εργατικό κινήμα έχει μια σημαντι¬ 
κή ανάπτυξη, παλεύοντας ενάντια και σε 
μια σκληρή εργοδοτική γραφειοκρατία, 
που συνεργαζόμενη με το κράτος κατα¬ 
φεύγει ακόμα και σε δολοφονίες απεργών 
και αγωνιστών, όπως του 24χρονου Μα- 
ριάνο Φερέιρα (αγωνιστής του τροτσκι- 
στικού Εργατικού Κόμματος-ΡΟ). Χρη¬ 
σιμοποιούνται όλες οι δυνατές μορφές 
πάλης (καταλήψεις, κλεισίματα δρόμων, 
συγκρούσεις κ.α.) σε συμπαράταξη με τα 
υπόλοιπα κινήματα (φοιτητές, εκπαιδευ¬ 
τικοί, άνεργοι κλπ.). Η κυβέρνηση ανα¬ 
γκάστηκε να σχεδιάσει πολλά κοινωνι¬ 
κά προγράμματα, χρησιμοποιώντας όμως 
πελατειακά το Κόμμα Δικαιοσύνης. 

Οι συνδικαλιστικές ηγεσίες υπέγρα¬ 
ψαν με τους εργοδότες αυξήσεις 25%, 
που όμως εξανεμίζονται από τον πλη¬ 
θωρισμό (επίσημος στο 11%, πραγματι¬ 
κός στο 25%). Ξοδεύοντας πάρα πολλά 
χρήματα για την επιδότηση των επιχειρή¬ 
σεων, η κυβέρνηση προς το παρόν κρα- 
τάει χαμηλές τιμές σε πολλές υπηρεσί¬ 
ες (μεταφορές, νερό, ρεύμα, φυσικό αέ¬ 
ριο). Όμως τα σύννεφα της οικονομικής 
κρίσης αρχίζουν να συγκεντρώνονται. 


Τα αποθεματικά της Κεντρικής Τράπε¬ 
ζας μειώθηκαν τους τελευταίους δύο μή¬ 
νες απο 52 σε 47 δις δολ. Έτσι, είναι εξαι¬ 
ρετικά δύσκολο να συνεχιστεί η ανάπτυ¬ 
ξη μέσα στο διεθνές οικονομικό περιβάλ¬ 
λον που τρίζει από παντού. 

Οιτροτσκιστικές δυνάμεις 

Τρεις τροτσκιστικές οργανώσεις (ΡΟ, 
ΡΤδ-Σοσιαλιστικό Εργατικό Κόμμα, 15- 
Σοσιαλιστική Αριστερά) κατέβηκαν μαζί 
στις εκλογές, παίρνοντας 600.000 ψή¬ 
φους (2,5%). Τα αποτελέσματα είναι χα¬ 
μηλότερα των προσδοκιών τους (εκλο¬ 
γή βουλευτή στο Κογκρέσο), έχουν όμως 
ιδιαίτερη σημασία τα υψηλά ποσοστά 
τους σε εργατικές συνοικίες (πχ. 10% 
στην πρωτεύουσα Μπουένος Αιρες, όπου 
εξέλεξαν έναν βουλευτή). 

Οι επαναστατικές δυνάμεις της Αρ¬ 
γεντινής, αξιοποιώντας τη μαχητικότη¬ 
τα των εργατικών αγώνων και τις παρα¬ 
δόσεις του τροτσκιστικού ρεύματος στη 
Λατινική Αμερική, πρέπει να συμβάλ¬ 
λουν με όλες τις δυνάμεις τους για την 
ανασυγκρότηση-ανασύνθεση του εργα¬ 
τικού κινήματος και τη δημιουργία ενός 
μαζικού επαναστατικού κόμματος, για τη 
ρήξη με το καπιταλιστικό σύστημα και τη 
νίκη του σοσιαλισμού. 

(*) Το ΚΚΑ είχε χαρακτηρίσει το στρα¬ 
τιωτικό πραξικόπημα τον 1976 τον Βι- 
ντέλα ως «ανανεωμένη δημοκρατία» και 
έτσι νηοστήριξε μια ατιό τις πιο σκλη¬ 
ρές δικτατορίες της Λατινικής Αμερικής 
(1976-1983), όπον εκατοντάδες άνθρωποι 
σκοτώθηκαν, χιλιάδες βασανίστηκαν και 
πάνω απο 30.000 εξαφανίστηκαν. 

Ε.Ζ. 

Νοέμβριος 2011 


44 χρόνια από τα δολοφονία τοο Τσε Γκεβάρα 


Ρ ίξε, δειλέ, έναν άντρα θα 
σκοτώσεις» ήταν τα τελευ¬ 
ταία λόγια του Ερνέστο Τσε 
Γκεβάρα, στις 9 Οκτωβρίου 1967, προς 
τον Μάριο Τεράν, τον υπαξιωματικό του 
βολιβιανού στρατού, ο οποίος δίστασε 
για λίγο στο άκουσμα της διαταγής για 
τη δολοφονία του Τσε. 

Ο αργεντινός επαναστάτης βρισκό¬ 
ταν στη Βολιβία μαζί με 50 αντάρτες 
με σκοπό να ανατρέψει, με την τακτική 
του ανταρτοπολέμου, τη δικτατορία του 
στρατηγού Ρενέ Μπαριέντος. Ακολου¬ 
θώντας την ίδια τακτική, της θεωρίας 
των «εστιών», δηλαδή ότι μια μικρή ομά¬ 
δα ανταρτών μπορεί να δημιουργήσει 
ένα ακτινωτό δίκτυο για να οικοδομηθεί 
η σοσιαλιστική επανάσταση, πρωταγωνί¬ 
στησε μαζί με το Φιντέλ Κάστρο στην πε¬ 
τυχημένη επανάσταση της Κούβας. Εκεί, 
οι 82 αρχικά αντάρτες του πλοίου Γκράν- 
μα, παρ’ όλες τις κακουχίες που υπέστη¬ 
σαν, συνάντησαν την υποστήριξη τόσο 
των Κουβανών αγροτών, όσο και των 
ανταρτών πόλης με το κίνημα της 26ης 
Ιούλη, με αποτέλεσμα την ανατροπή της 
δικτατορίας του Μπατίστα και την εγκα¬ 
θίδρυση της κουβανικής επαναστατικής 
κυβέρνησης. 

Ο Τσε Γκεβάρα ήταν υπεύθυνος για 
πολλές από τις οικονομικές και κοινω¬ 
νικές μεταρρυθμίσεις του νέου καθεστώ¬ 
τος, με σημαντικότερες την εξάλειψη του 
αναλφαβητισμού, την αναδιανομή της 
γης και την εθνικοποίηση της ζάχαρης, 


διατελώντας υπουργός Οικονομικών και 
Βιομηχανίας, καθώς και πρόεδρος της 
Κεντρικής Τράπεζας. Ως υπουργός Οι¬ 
κονομικών δέχθηκε συμβουλές από πολ¬ 
λούς μαρξιστές οικονομολόγους, ανάμε- 
σά τους ο Ερνέστ Μαντέλ. 

Το ίδιο διάστημα πραγματοποιεί τα¬ 
ξίδια σε όλο τον κόσμο και συνάπτει δι¬ 
εθνείς επαφές και εμπορικές συμφωνίες, 
κυρίως με χώρες του ανατολικού μπλοκ, 
ούτως ώστε να αντεπεξέλθει η κουβα- 
νική οικονομία στο εμπορικό εμπάργκο 
που επέβαλαν οι ΗΠΑ. 

Παρατηρώντας και από κοντά τα 
σταλινικά καθεστώτα, ο Τσε Γκεβά¬ 
ρα μέσα από τα γραπτά του ασκεί κρι¬ 
τική στην πολιτική της «ειρηνικής συ¬ 
νύπαρξης» της ΕΣΣΔ με τις ΗΠΑ, αλλά 
και στην οικονομική πολιτική της Σοβι¬ 
ετικής Ένωσης, προβλέποντας την καπι¬ 
ταλιστική παλινόρθωση. Επίσης, κατη¬ 
γορούσε την ΕΣΣΔ ότι δεν υποστήριζε 
τα εθνικοαπελευθερωτικά κινήματα και 
την επέκταση της επανάστασης. Η κρι¬ 
τική του στάση προς την ΕΣΣΔ οδήγη¬ 
σε σε διαφωνίες και διάσταση με τον Κά¬ 
στρο. Τελικά ο Τσε επέλεξε να παραιτη¬ 
θεί από τα καθήκοντά του στην κουβανι- 
κή κυβέρνηση και να επιχειρήσει την επέ¬ 
κταση της επανάστασης σε άλλες χώρες. 

Προσπαθώντας να γενικεύσει σε πα¬ 
γκόσμια κλίμακα τη μεμονωμένη εμπει¬ 
ρία του από την κουβανική επανάσταση, 
η οποία όμως δεν αποτελούσε τυπικό πα¬ 
ράδειγμα επανάστασης, οδηγήθηκε στην 



▲ 1967: Ο Τσε με τους συντρόφους του στην Βολιβία 


αποτυχία, τόσο στο Κονγκό όσο και στη 
Βολιβία. Στη Βολιβία αυτός και οι αντάρ¬ 
τες του ήταν απομονωμένοι στην επαρ¬ 
χία και δεν κατάφεραν να συνδεθούν με 
τους αγρότες, με αποτέλεσμα τη σύλλη¬ 
ψή του από το βολιβιανό στρατό και τη 
ΟΑ. 

Η είδηση του θανάτου του τον Οκτώ¬ 
βριο του 1967 ταξίδεψε σε όλο τον κό¬ 
σμο, συναντώντας τους νέους επανα¬ 
στάτες στους δρόμους, στα πλαίσια του 
αντιπολεμικού κινήματος για το Βιετνάμ. 
Μπορεί η στρατηγική του Τσε να μην 
ήταν αποτελεσματική για τις περισσότε¬ 
ρες χώρες, αφού δεν βασιζόταν στην οι¬ 
κοδόμηση του επαναστατικού κόμματος 
και στην οργάνωση της εργατικής τάξης, 
του υποκειμένου δηλαδή που θα πραγ¬ 
ματοποιήσει την επανάσταση, ωστόσο 


το πρόσωπό του θα γοητεύει και θα συ¬ 
νοδεύει πάντα τους επαναστάτες, για¬ 
τί με τις επιλογές και τη στάση ζωής του 
υπήρξε πρότυπο και παράδειγμα προς μί¬ 
μηση. Η απεριόριστη πίστη του στον άν¬ 
θρωπο και στον κομμουνισμό, η διαρκής 
πάλη για τη διάδοση της επανάστασης, 
με συνεχή αυταπάρνηση και ισχυρό αί¬ 
σθημα δικαιοσύνης, είναι χαρακτηριστι¬ 
κά που κάθε επαναστάτης πρέπει να έχει. 

Ας ακολουθήσουμε κι εμείς τη συμ¬ 
βουλή που έδωσε στα παιδιά του στο 
τελευταίο του γράμμα: «Πάνω απ’ όλα, 
να είστε πάντα ικανοί να νιώθετε βαθιά 
κάθε αδικία που διαπράττεται εναντίον 
οποιοσδήποτε, οπουδήποτε στον κόσμο. 
Αυτή είναι η πιο όμορφη αρετή σε έναν 
επαναστάτη». 

Μ.Χ. 


Η επέτειος του Κόκκινου Οκτώβρη 


Τ ο 1917, οι εργάτες της Ρωσί¬ 
ας, σε συμμαχία με την μεγά¬ 
λη πλειοψηφία των φτωχών 
αγροτικών μαζών, κατόρθω¬ 
σαν να ανατρέψουν πρώτα 
τον Τσάρο και στη συνέχεια, τον Οκτώβρη 
(Νοέμβρη με το νέο ημερολόγιο), την αστι¬ 
κή κυβέρνηση του Κερένσκι, ιδρύοντας το 
πρώτο εργατικό κράτος στον κόσμο. 

Η βιομηχανική ανάπτυξη της καθυστε¬ 
ρημένης, αγροτικής Ρωσίας στα τέλη του 
19ου αιώνα δημιούργησε ένα ολιγάριθμο 
-σε σύγκριση με τον αγροτικό πληθυσμό- 
αλλά εξαιρετικά συγκεντρωμένο προλετα¬ 
ριάτο σε σύγχρονες για την εποχή παραγω¬ 
γικές μονάδες, που δεν γνώρισε κοινοβου¬ 
λευτισμό και ελεύθερο συνδικαλισμό αλλά 
την τσαρική απολυταρχία και τρομοκρατία. 
Το 1898 ιδρύθηκε το Σοσιαλδημοκρατικό 
Εργατικό Κόμμα Ρωσίας, που υπό την επί¬ 
δραση του Λένιν και των «μπολσεβίκων» (η 
πτέρυγα που είχε την πλειοψηφία στο συνέ¬ 
δριο του 1903), υιοθέτησε τις επαναστατι¬ 
κές αρχές για την οργάνωση του κόμματος. 

Η επανάσταση του 1905 ενάντια στην 
τσαρική καταπίεση δημιούργησε τα πρώ¬ 
τα Σοβιέτ στην ιστορία, δηλαδή εργατι¬ 
κά συμβούλια που εξαπλώθηκαν σ’ όλη τη 
Ρωσία. Αν και η επανάσταση κατεστάλη με 
την χρήση του στρατού, στις 30 Οκτώβρη 
του 1905 ο Τσάρος αναγκάστηκε να παρα¬ 
χωρήσει στο λαό Σύνταγμα και την εκλογή 
Δούμας (Βουλής). Ο Λέον Τρότσκι, πρόε¬ 
δρος του Σοβιέτ των εργατών της Πετρού¬ 
πολης, συνελήφθη μαζί με τους κυριότερους 
ηγέτες του. Ακολούθησαν χρόνια υποχώρη¬ 
σης του επαναστατικού κύματος και επανά- 
καμψης της τσαρικής αντίδρασης, που όμως 
-κάτω από το βάρος της επανάστασης του 


1905- ήταν υποχρεωμένη να προωθεί μέ¬ 
τρα «εκσυγχρονισμού» της Ρωσίας σε αστι¬ 
κή κατεύθυνση. Η αντίφαση ανάμεσα σ’ αυ¬ 
τόν και στις καθυστερημένες, αντιδραστι¬ 
κές δομές (κυρίως η μη λύση του προβλή¬ 
ματος της διανομής της γης στους αγρό¬ 
τες) ήταν η βάση της ανίατης ασθένειας του 
τσαρικού καθεστώτος. Από το 1912 κι έπει¬ 
τα ξεκινά μια ανάκαμψη του ρώσικου εργα¬ 
τικού κινήματος, που ανακόπηκε από τον Α’ 
Παγκόσμιο Πόλεμο. Ο Λένιν και ο Τρότσκι 
(που ακόμη δεν ανήκε στο ΣΔΕΚΡ) διακή¬ 
ρυξαν ως βασικό καθήκον των επαναστα¬ 
τών τη μετατροπή του ιμπεριαλιστικού πο¬ 
λέμου σε επανάσταση. 

Στις αρχές του 1917, η συνέχιση του 
πολέμου, η τσαρική καταπίεση και η πείνα 
πολλαπλασίασαν τον αριθμό των απεργι¬ 
ών. Τον Φλεβάρη, οι απεργίες εξελίχθηκαν 
σε ένοπλη εξέγερση. Στις 23 Φλεβάρη, ερ¬ 
γάτριες της υφαντουργίας, γυναίκες στρα¬ 
τιωτών, πραγματοποίησαν πρώτες απεργία 
και μαχητικές διαδηλώσεις. Στις 25 Φλεβά¬ 
ρη, αφού η αστυνομία και ο στρατός δεν κα¬ 
τόρθωσαν να καταστείλουν τους διαδηλω¬ 
τές (ο στρατός άρχισε λίγο-λίγο να περνά με 
το μέρος τους), η απεργία παρέλυσε την Πε¬ 
τρούπολη και δημιουργήθηκαν και πάλι Σο¬ 
βιέτ. Στις 27-28 Φλεβάρη, ο στρατός στά¬ 
σιασε και ενώθηκε με τους εργάτες. Στις 2 
Μάρτη, ο Τσάρος παραιτήθηκε και τα Σο¬ 
βιέτ, που ως τότε ελέγχονταν από τους «με¬ 
τριοπαθείς σοσιαλιστές» (ρεφορμιστές) των 
κομμάτων των μενσεβίκων και εσέρων, ανα¬ 
γνώρισαν την αστική Προσωρινή Κυβέρνη¬ 
ση με αντάλλαγμα υπουργικές καρέκλες. 

Η αστική τάξη σύντομα αποδείχθηκε 
ανίκανη να ικανοποιήσει τα στοιχειώδη ερ¬ 
γατικά αιτήματα και να σταματήσει τον πό¬ 


λεμο. Το δίκτυο των Σοβιέτ εξαπλωνόταν 
συνεχώς και τα συμβούλια αναλάμβαναν σε 
πολλές περιοχές τις βασικές διοικητικές λει¬ 
τουργίες ενάντια και απέναντι στην «θεσμι¬ 
κή» κρατική εξουσία (αυτό που αποκαλείται 
δυαρχία ή δυαδική εξουσία). Ο Λένιν, με τις 
«Θέσεις του Απρίλη» υιοθέτησε πρακτικά 
τις θέσεις του Τρότσκι για τη Διαρκή Επα¬ 
νάσταση - τη λύση των προβλημάτων μέσα 
από τον σχηματισμό κυβέρνησης με την πο¬ 
λιτική ηγεμονία της εργατικής τάξης, βασι¬ 
σμένης στα Σοβιέτ, δηλαδή για την άμεση 
μετεξέλιξη της επανάστασης από δημοκρα¬ 
τική σε σοσιαλιστική). Έτσι διόρθωσε την 
προδοτική πολιτική που διαμόρφωναν οι 
«παλιοί μπολσεβίκοι» Στάλιν και Κάμενεφ, 
που βλέποντας μόνο τον «αστικοδημοκρα- 
τικό» χαρακτήρα της επανάστασης κατέλη¬ 
γαν σε μια πολιτική ουράς της Προσωρινής 
Κυβέρνησης και της αστικής τάξης. 

Το Συνέδριο των Σοβιέτ ζήτησε από την 
κυβέρνηση την προκήρυξη εκλογών για τις 
30 Σεπτέμβρη. Στις 3 Ιούλη, εξαιτίας της ορ¬ 
γής των μαζών για τη μη τήρηση των υπο¬ 
σχέσεων της κυβέρνησης και την προσπά- 
θειά της να συνεχίσει τον πόλεμο (ικανο¬ 
ποιώντας και τους αγγλογάλλους ιμπερια¬ 
λιστές συμμάχους της), πραγματοποιήθηκε 
διαδήλωση 500.000 ανθρώπων, στην οποία 
ηγήθηκαν οι μπολσεβίκοι αν και δεν την εί¬ 
χαν καλέσει οι ίδιοι. Η κυβέρνηση προχώ¬ 
ρησε σε ανασχηματισμό με πρωθυπουρ¬ 
γό τον Κερένσκι (από το κόμμα των εσέ¬ 
ρων), που εξαπέλυσε καταστολή εναντί¬ 
ον των μπολσεβίκων. Όταν όμως ο στρατη¬ 
γός Κορνίλοφ εξαπέλυσε πραξικόπημα ενα¬ 
ντίον των Σοβιέτ και του ίδιου του Κερέν- 
σκι, ο τελευταίος αναγκάστηκε να εξοπλίσει 
τους εργάτες υπό την ηγεσία των μπολσε¬ 
βίκων. Με σωστή τακτική, αυτοί δεν αρνή- 
θηκαν να προσφέρουν αυτή τη βοήθεια στα 
Σοβιέτ (αν και έμοιαζε να «σώζουν» τον ίδιο 


τους το διώκτη Κερένσκι) προκειμένου να 
αντιμετωπίσουν το πραξικόπημα, όπως και 
τελικά έγινε χωρίς να χρειαστεί μάχη. Έτσι 
οι μπολσεβίκοι ενισχύονταν διαρκώς στις 
μάζες. Κέρδιζαν την πλειοψηφία στα Σοβι¬ 
έτ και οι Λένιν-Τρότσκι επέστρεψαν από τη 
φυλακή και την εξορία αντίστοιχα. 

Στις 16 Οκτώβρη, κάτω από την ηγεσία 
των μπολσεβίκων, το Σοβιέτ της Πετρούπο¬ 
λης δημιούργησε την «Στρατιωτική Επανα¬ 
στατική Επιτροπή» με επικεφαλής τον Τρό- 
τσκι. Στις 24-25 Οκτώβρη (6-7 Νοέμβρη) 
πραγματοποιήθηκε η έφοδος στα Χειμερινά 
Ανάκτορα (την έδρα της Προσωρινής Κυ¬ 
βέρνησης), που καταλήφθηκαν σχεδόν χω¬ 
ρίς αντίσταση. Η πρώτη νικηφόρα προλε¬ 
ταριακή επανάσταση ήταν γεγονός. 

Η Ρωσική Επανάσταση έκανε πράξη τη 
μαρξιστική θεωρία για τον ιστορικό προο¬ 
ρισμό της εργατικής τάξης, τη λενινιστική 
θεωρία για την οργάνωση και τη συνείδηση 
των εργατών και τη θεωρία του Τρότσκι για 
τη Διαρκή Επανάσταση. Η επικράτηση της 
επανάστασης, πέρα από τα τεράστια οφέλη 
για τον ρωσικό λαό (δημοκρατικές ελευθε¬ 
ρίες, άνοδος του βιοτικού επιπέδου, αύξη¬ 
ση της παραγωγικότητας κ.α.) έδωσε τε¬ 
ράστια ώθηση στο παγκόσμιο εργατικό κί¬ 
νημα. Παρά τον μετέπειτα γραφειοκρατικό 
εκφυλισμό της, δείχνει το δρόμο που πρέ¬ 
πει σήμερα να ακολουθήσουν οι εργαζόμε¬ 
νοι όλου του πλανήτη για να σωθούν από 
τον καπιταλισμό: οργάνωση, εργατική δη¬ 
μοκρατία, ανυποχώρητοι αγώνες, δημιουρ¬ 
γία επιτροπών (Σοβιέτ), δημιουργία επανα¬ 
στατικών κομμάτων, κατάργηση του αστι¬ 
κού κράτους, δημιουργία εργατικού κρά¬ 
τους, της δικής τους εξουσίας (σε συμμαχία 
με τα φτωχά λαϊκά στρώματα), βασισμένου 
στην εργατική δημοκρατία και τον σοσιαλι¬ 
στικό σχεδίασμά της κοινωνικοποιημένης 
οικονομίας. 

Πολυτεχνείο 1973 

Μύθοι και Αλήθειες για την εξέγερση 



Κ ατά καιρούς έχουν γρα¬ 
φτεί πολλά για την εξέ¬ 
γερση του Πολυτεχνεί¬ 
ου, ωστόσο ελάχιστα 
από αυτά σκιαγραφούν 
τις πραγματικές της δι¬ 
αστάσεις. Ο αγώνας της εξουσίας για τον 
έλεγχο της μνήμης στη Μεταπολίτευση, 
καθώς και η προσπάθεια των ρεφορμιστών 
να δικαιολογήσουν την προδοτική στά¬ 
ση που κράτησαν απέναντι στην εξέγερση, 
οδήγησαν στη δημιουργία μιας μυθολογίας 
γύρω από αυτή. Ο μύθος εντοπίζεται γύρω 
από τα παρακάτω ζητήματα: 1) τον πρωτα¬ 
γωνιστικό ρόλο των φοιτητών στην εξέγερ¬ 
ση, 2) το ρόλο των δύο μεγάλων κομμάτων 
της αριστεράς, του ΚΚΕ και του ΚΚΕ Εσω¬ 
τερικού, 3) την πολιτική και προσωπική εκ¬ 
μετάλλευση που έτυχε η εξέγερση κατά τη 
Μεταπολίτευση. 

Όσον αφορά τους πρωταγωνιστές της 
εξέγερσης, η πραγματικότητα βρίσκεται 
πολύ μακριά από αυτά που έχουν γίνει ευ¬ 
ρέως γνωστά. Ενώ οι φοιτητές ήταν αυτοί 
που ομολογουμένως πυροδότησαν την εξέ¬ 
γερση, τελικά αριθμητικά αποτελούσαν μει¬ 
οψηφία. Το μεγαλύτερο κομμάτι στην πίτα 
της κοινωνικής σύνθεσης της εξέγερσης κα¬ 
τείχαν οι εργαζόμενοι, κυρίως νεαρής ηλικί¬ 
ας, ενώ μεγάλη ήταν και η συμμετοχή μα¬ 
θητών. Όσον αφορά την πολιτική σύνθεση, 
ενώ φαίνεται να συμμετείχαν κατά τη διάρ¬ 
κεια της εξέγερσης κόμματα και οργανώ¬ 
σεις από όλο το φάσμα της αριστεράς, η πο¬ 
λιτική που ακολουθήθηκε και που οδήγησε 
στην εξέγερση ήταν η πολιτική των οργα¬ 
νώσεων της άκρας αριστεράς. Αντίθετα, τα 
δύο μεγαλύτερα αριστερά κόμματα, το ΚΚΕ 
και το ΚΚΕ Εσωτερικού, στην αρχή κατηγό¬ 
ρησαν τους καταλήψιες ως προβοκάτορες, 
ενώ στη συνέχεια προσπάθησαν με άλλα 
μέσα, όπως θα δούμε, να ελέγξουν την κα¬ 
τάσταση. 


Κάτω από αυτό το πρίσμα φαίνεται ότι 
η εξέγερση του Πολυτεχνείου δεν ήταν μια 
φοιτητική κατάληψη στην οποία συμπαρα¬ 
στάθηκε σύσσωμος, ανεξαρτήτως ταξικής 
προέλευσης, ο λαός της Αθήνας. Αντίθε¬ 
τα, μπορεί να χαρακτηριστεί ως μία από τις 
σημαντικότερες ταξικές και επαναστατικές 
πράξεις στη σύγχρονη ελληνική ιστορία. Τα 
παρακάτω στοιχεία συμβάλλουν στην από¬ 
δειξη της παραπάνω θέσης και στην αποκα¬ 
τάσταση της αλήθειας γύρω από την εξέ¬ 
γερση: 

Α) Η συγκρότηση της Εργατικής Συ¬ 
νέλευσης και η εκλογή της Εργατικής Επι¬ 
τροπής Κινητοποίησης, με στόχο την πραγ¬ 
ματοποίηση γενικής απεργίας διάρκειας: Η 
Εργατική Συνέλευση, ψηφίζοντας συνολι¬ 
κά τρεις διακηρύξεις, στέλνοντας επιτρο¬ 
πές στους χώρους δουλειάς και συγκέντρω¬ 
σης εργατών και συνεδριάζοντας ανά τα¬ 
κτά χρονικά διαστήματα, κατάφερε να απο- 
τελέσει σημείο αναφοράς για τους εργαζό¬ 
μενους. Με λίγα λόγια, κατάφερε να γίνει 
το πολιτικό κέντρο της εξέγερσης, καθο¬ 
δηγώντας σε μεγάλο βαθμό την εξέγερση 
έξω από το χώρο της κατάληψης, δηλαδή 
τις πορείες, τις συγκρούσεις με την αστυνο¬ 
μία, τις καταλήψεις δημοσίων κτηρίων κλπ. 
Τέλος, πέτυχε σε μεγάλο βαθμό την πραγ¬ 
ματοποίηση γενικής απεργίας, που φαίνε¬ 
ται ότι θα ήταν μεγάλη και πανελλαδική, αν 
η εξέγερση δεν καταστελλόταν από την ει¬ 
σβολή των τανκς. 

Β) Η στάση του ΚΚΕ και του ΚΚΕ Εσω¬ 
τερικού: Τα δύο επίσημα κόμματα της αρι¬ 
στερός είχαν μπει στη λογική της ομαλής 
μετάβασης από τη δικτατορία στην κοινο¬ 
βουλευτική δημοκρατία, μέσα από τη συμ¬ 
μετοχή τους στις επικείμενες εκλογές που 
είχε αναγγείλει η κυβέρνηση Μαρκεζίνη. 
Έτσι, δεν ήθελαν να έρθουν σε ρήξη με τη 
χούντα και προσπαθούσαν να αποσυμπιέ¬ 
σουν την κλιμάκωση της οργής. 


Όταν έγινε η απόπειρα κατάληψης του 
Πολυτεχνείου, ήταν ενάντια και με διάφο¬ 
ρα επιχειρήματα προσπάθησαν να τη δια- 
λύσουν. Τελικά αποχώρησαν από το χώρο 
καταγγέλλοντας τους καταλήψιες ότι προ- 
καλούν. Όταν όμως είδαν ότι παρά τις προ- 
σπάθειές τους ο κόσμος εξακολουθούσε να 
στηρίζει την κατάληψη, επέστρεψαν και, 
χρησιμοποιώντας το μηχανισμό τους, κα- 
τάφεραν να ελέγξουν διάφορες σημαντι¬ 
κές θέσεις. Από αυτές έλεγχαν τα συνθή¬ 
ματα που γράφονταν και φωνάζονταν, τις 
προκηρύξεις που μοιράζονταν, τον κόσμο 
που έμπαινε. Στόχος τους, όπως ομολογούν 
και οι ίδιοι σε εσωτερικά τους κείμενα, ήταν 
να κρατήσουν την εξέγερση σε φοιτητικά 
πλαίσια, με φοιτητικά αιτήματα. Γι’ αυτό ήρ¬ 
θαν σε ρήξη με την Εργατική Συνέλευση: 
αντέδρασαν στη συνεδρίασή της, λογόκρι- 
ναν τη διακήρυξή της, απαγόρευσαν την εί¬ 
σοδο σε πολλούς εργάτες. Επίσης, στη λο¬ 
γική της ομαλοποίησης και της αποφυγής 
της σύγκρουσης με τη χούντα, αποφάσισαν 
ότι η κατάληψη πρέπει να εγκαταλειφθεί 
και προσπάθησαν να το πραγματοποιήσουν 
πραξικοπηματικά. Επίσης, πήραν την πρω¬ 
τοβουλία να καλέσουν, εκ μέρους της κατά¬ 
ληψης, τους παλιούς πολιτικούς αρχηγούς 
των αστικών κομμάτων, για δημιουργία κυ¬ 
βέρνησης εθνικής ενότητας. 

Παρ’ όλες όμως τις επίμονες προσπά- 
θειές τους, η πλειοψηφία του κόσμου δεν 
τους ακολούθησε, με αποτέλεσμα να μην 
πετύχουν τίποτα από τα παραπάνω, παρά 


μόνο το μεταπολιτευτικό μύθο της φοιτητι¬ 
κής εξέγερσης και της παλλαϊκής συμπαρά¬ 
στασης του κόσμου στους αγωνιζόμενους 
φοιτητές. 

Γ) Μία ακόμα σχετικά άγνωστη πτυ¬ 
χή του Πολυτεχνείου είναι η εξέγερση έξω 
από την κατάληψη. Την Παρασκευή 16 Νο¬ 
εμβρίου είχαν γενικευτεί οι συγκρούσεις με 
την αστυνομία, τα οδοφράγματα, οι κατα¬ 
λήψεις δημοσίων κτηρίων, από μεγάλη μάζα 
κόσμου, που στην πλειοψηφία τους δεν 
ήταν φοιτητές αλλά εργάτες. 

Η εξέγερση του Πολυτεχνείου μπο¬ 
ρεί άμεσα να φάνηκε ότι ηττήθηκε. Ωστό¬ 
σο, συνέβαλε σημαντικά στην αλλαγή των 
συνειδήσεων και των ταξικών συσχετισμών, 
ανοίγοντας μεταπολιτευτικά το δρόμο σε 
μια συνολικότερη μετατόπιση της πολιτικής 
σκηνής προς τα αριστερά αλλά και προετοι¬ 
μάζοντας πολλούς νικηφόρους αγώνες. Η 
πολιτική εκμετάλλευση της εξέγερσης με¬ 
ταπολιτευτικά είναι πρωτοφανής. Οι αστοί 
έσπευσαν στην αρχή να την πνίξουν και στη 
συνέχεια να την αγκαλιάσουν για να την 
υποτιμήσουν. Οι ρεφορμιστές υποστήριζαν, 
και υποστηρίζουν ακόμα, ότι είχαν τον πρω¬ 
ταγωνιστικό ρόλο στην εξέγερση. Οι δεκά¬ 
δες χιλιάδες εργαζόμενοι και νεολαίοι όμως 
που συνεχίζουν, όπως και τότε, να αυτοορ- 
γανώνονται και να κατακλύζουν τους δρό¬ 
μους, διεκδικώντας το αυτονόητο δικαίω¬ 
μα στη ζωή και στην ελευθερία, κόντρα σε 
αστούς και ρεφορμιστές, θα ξαναγράψουν 
την Ιστορία κατακτώντας το μέλλον. 


Ρεσιτάλ σταλινικής υποκρισίας η «αποκατάσταση» Ζαχαριάδη-Βελουχιώτη 


Μ ε πολιτικές εκδηλώσεις που πραγματοποίησε, 
το ΚΚΕ προχώρησε στην «αποκατάσταση» του 
Νίκου Ζαχαρώδη, του Νίκου Βαβούδη και του 
Άρη Βελουχιώτη. Οι δύο πρώτοι αποκαταστάθηκαν και 
κομματικά, ενώ ο Βελουχιώτης μόνο «πολιτικά». 

Βεβαίως, όσον αφορά το Ζαχαρώδη, η αποκατάσταση 
δεν αποτελεί σημαντική είδηση, καθώς εδώ και χρόνια το 
ΚΚΕ έχει πλήρως αποκαταστήσει τους δεσμούς του με το 
σταλινισμό και την προδοτική πολιτική του πρώην γενι¬ 
κού του γραμματέα. Ο Ζαχαρώδης κατέλαβε τη θέση αυτή 
το 1931, κατόπιν ωμής παρέμβασης στις εσωτερικές διαδι¬ 
κασίες του κόμματος από τον \ν\ν\ν\νσταλινικό μηχανισμό 
της Σοβιετικής Ένωσης και της Κομμουνιστικής Διεθνούς. 
Σε όλη την πορεία του στην ηγεσία ακολουθούσε πιστά 
τις επιταγές του Στάλιν και της σοβιετικής γραφειοκρα¬ 
τίας. Το 1934, στην 6 η Ολομέλεια της Κεντρικής Επιτρο¬ 
πής του ΚΚΕ, επέβαλε την σταλινική πολιτική της «επα¬ 
νάστασης κατά στάδια» και την αντικατάσταση του στό¬ 
χου της σοσιαλιστικής επανάστασης στην Ελλάδα με την 
«αστικοδημοκρατική» επανάσταση. Στα πλαίσια της πολι¬ 
τικής του «Λαϊκού Μετώπου» με τη «δημοκρατική» αστική 
τάξη, ο Ζαχαρώδης ήρθε σε συμφωνία το 1936 με το κόμ¬ 
μα των Φιλελευθέρων, προδίδοντας την εξέγερση των ερ¬ 
γατών της Θεσσαλονίκης. Κατά τη διάρκεια της Κατοχής, 
ο Ζαχαρώδης ήταν αιχμάλωτος σε ναζιστικό στρατόπεδο 
συγκέντρωσης, ωστόσο η ηγετική ομάδα του ΚΚΕ που ο 
ίδιος είχε δημιουργήσει (Σιάντος, Ιωαννίδης, Ρούσσος κ.α.) 
συνέχισε την προδοτική πολιτική της «εθνικής ενότητας». 
Οι συμφωνίες του Λιβάνου, της Καζέρτας και της Βάρκι¬ 
ζας, με τις οποίες η ελληνική επανάσταση και οι αγωνι¬ 
στές της παραδίδονταν στην αστική τάξη και τον αγγλι¬ 


κό ιμπεριαλισμό, ήταν δημιούργημά του και ας μην έφεραν 
την υπογραφή του. Μετά την τελική ήττα των ναζί και την 
απελευθέρωσή του, ο Ζαχαρώδης επέστρεψε στην Ελλάδα 
και στη θέση του γενικού γραμματέα. Την ίδια περίοδο, ο 
Άρης Βελουχιώτης, η ηρωική και ηγετική μορφή του αγώ¬ 
να των ελληνικών εργατοαγροτικών μαζών, προσπαθούσε 
να συγκεντρώσει υποστήριξη από καπετάνιους και αγωνι¬ 
στές του ΕΛΑΣ ενάντια στη συμφωνία της Βάρκιζας, ώστε 
να συνεχιστεί ο ένοπλος αγώνας ενάντια στην αστική τάξη 
και τους άγγλους ιμπεριαλιστές. Η στάση του Βελουχιώτη 
ήταν ένα ενοχλητικό «αγκάθι» για το Ζαχαρώδη, καθώς 
η βασική του επιδίωξη ήταν να εντάξει το ΚΚΕ στο αστι¬ 
κό κοινοβουλευτικό παιχνίδι. Με το σύνθημα «ούτε ψωμί, 
ούτε νερό στον Μιζέρια», όπως αποκαλούσαν τον Βελου¬ 
χιώτη οι σταλινικοί, τον εγκατέλειψαν στο έλεος των φα¬ 
σιστικών συμμοριών, οι οποίες τον δολοφόνησαν τον Ιού- 
νη του 1945. 

Η υποκρισία του ΚΚΕ πάνω σ’ αυτό το θέμα δεν έχει 
όρια, καθώς την ίδια στιγμή που εξυμνεί το Ζαχαρώδη και 
την προδοτική πολιτική του, δηλώνει ότι αποκαθιστά το 
Βελουχιώτη, τονίζοντας βέβαια ότι η αποκατάστασή του 
είναι μόνο «πολιτική» και όχι «κομματική». Η γελοία αιτι¬ 
ολογία που προβάλλεται είναι ότι ο Βελουχιώτης ναι μεν 
«είχε δίκιο» σχετικά με τη συμφωνία της Βάρκιζας, ωστό¬ 
σο «παραβίασε το δημοκρατικό συγκεντρωτισμό». Σύμφω¬ 
να λοιπόν με τη λογική της ηγεσίας του ΚΚΕ, μπορεί κά¬ 
ποιος να εξυμνείται παρά την εμμονή του σε μια προδοτι¬ 
κή συμφωνία, διότι μετά από αρκετά χρόνια απλά παραδέ¬ 
χτηκε ότι «ήταν λάθος», ενώ εκείνος που προσπάθησε να 
αποτρέψει την καταστροφή εγκαλείται, διότι δεν τήρησε 
την «γραμμή»! 


Το ίδιο υποκριτική είναι η στάση του ΚΚΕ και στην 
περίπτωση του Νίκου Βαβούδη. Ο Βαβούδης είχε σταλεί 
μαζί με το Νίκο Μπελογιάννη στην Αθήνα μετά την ήττα 
στον εμφύλιο, για την οργάνωση παράνομου μηχανισμού 
του ΚΚΕ. Εγκατέστησε ασύρματο σε υπόγειο σπιτιού στην 
Καλλιθέα, με τον οποίο εξασφαλιζόταν η επικοινωνία των 
παράνομων οργανώσεων του ΚΚΕ με την ηγεσία, που βρι¬ 
σκόταν εξόριστη στη Ρουμανία. Όταν το υπόγειο ανακα¬ 
λύφθηκε από την αστυνομία, ο Βαβούδης αυτοκτόνησε, 
αφού πρώτα έκαψε όλα τα σημαντικά στοιχεία που βρίσκο¬ 
νταν εκεί. Η «ανταμοιβή» του από το Ζαχαρώδη, ο οποί¬ 
ος είχε ανάγκη από εξιλαστήρια θύματα για να- κρύψει τις 
εγκληματικές του ευθύνες, ήταν να χαρακτηριστεί «πρά¬ 
κτορας», να δηλωθεί ότι ο θάνατός του ήταν ψεύτικος, ότι 
διέφυγε με τη βοήθεια των Αμερικάνων και ότι «έτρωγε 
με γυναίκες τα λεφτά της προδοσίας» (!!). Την ίδια «τύχη» 
επεφύλαξε ο Ζαχαρώδης και σ’ έναν άλλο ηρωικό αγωνι¬ 
στή, το Νίκο Πλουμπίδη, ο οποίος μάλιστα μέχρι σήμερα 
δεν έχει «αποκατασταθεί» από το ΚΚΕ. Θύμα όμως των 
ίδιων άθλιων πρακτικών έπεσε τελικά και ο ίδιος, μετά τη 
διαδοχή του Στάλιν από τον Χρουστσόφ και την επικράτη¬ 
ση των οπαδών του τελευταίου μέσα στο κόμμα. 

Η σημερινή ηγεσία του ΚΚΕ συνεχίζει στον ίδιο δρό¬ 
μο, πετώντας τόνους λάσπης σε όλους τους αντιπάλους 
της μέσα στο κίνημα. Στη σημερινή τόσο κρίσιμη περίο¬ 
δο, οι εργαζόμενοι πρέπει να επαγρυπνούν για το θανάσι¬ 
μο κίνδυνο που μπορεί να διατρέξουν οι αγώνες τους από 
την σταλινική πολιτική. 

■ Γιάννης Χαλάς 

Η Αραβική Άνοιξη συνεχίζει 
να δείχνει ιον δρόμο 

■ Κώστας Δίκαιος 


Η εξέγερση των μα¬ 
ζών στις αραβι¬ 
κές χώρες βρίσκε¬ 
ται σε εξέλιξη και 
παρά τις διαφορές 
από χώρα σε χώρα 
σχεδόν παντού υπάρχουν δύο κοινά χα¬ 
ρακτηριστικά. Πρώτο, η προσπάθεια 
των αρχουσών τάξεων και των ιμπερια¬ 
λιστών να εγκαθιδρύσουν νέες ή παλιές 
δομές εξουσίας με συγκαλυμένη μορφή, 
που να έχουν την αποδοχή ή έστω την 
ανοχή των μαζών αλλά να είναι απόλυ¬ 
τα ελεγχόμενες και να εγγυώνται την 
απρόσκοπτη κυριαρχία τους, με αντάλ¬ 
λαγμα ίσως κάποιες παραχωρήσεις στο 
επίπεδο των λαϊκών ελευθεριών. Δεύτε¬ 
ρο, η διαρκής πάλη των μαζών και ιδιαί¬ 
τερα της νεολαίας, που με διαφορετικό 
τρόπο και ένταση από χώρα σε χώρα δι- 
εκδικούν μια ριζική μετατροπή της κοι¬ 
νωνίας σε όλα τα επίπεδα (εργασία, βι¬ 
οτικό επίπεδο, μόρφωση, δικαιώμα¬ 
τα, πολιτικές και ατομικές ελευθερίες). 
Επειδή όμως δεν έχουν ένα συγκροτη¬ 
μένο πρόγραμμα για μια άλλη κοινωνία 
και επειδή δεν υπάρχει ένας πολιτικός 
μηχανισμός που να τις οργανώνει για 
την υλοποίησή του, οι άρχουσες τάξεις 
μπορούν να θολώνουν τα νερά, να απο¬ 
προσανατολίζουν και να καναλιζάρουν 
τη λαϊκή αγωνιστικότητα προς άλλες 
κατευθύνσεις, όπως ο θρησκευτικός ρι¬ 
ζοσπαστικός (πχ. Αδελφοί Μουσουλ¬ 
μάνοι), συγκαλύπτωντας την εκμεταλ¬ 
λευτική φύση των καθεστώτων. Ωστό¬ 
σο, η αδυναμία αυτών των καθεστώτων 
να κάνουν οικονομικές παραχωρήσεις 
λόγω της κρίσης, η επιθετική πολιτική 
των ιμπεριαλιστών (καταλήστευση του 
πλούτου, ακόμα και με τα όπλα και χω¬ 
ρίς καν μια αναδιανομή του προς όφε¬ 
λος των λαών), η συνεχιζόμενη βίαιη 
καταστολή σε μια σειρά από χώρες, δεν 
αφήνουν περιθώρια ενσωμάτωσης των 
μαζών. Έτσι, συνεχίζεται η ηρωική αντί¬ 
σταση των εργαζομένων, της νεολαίας 



και των φτωχών λαϊκών στρωμάτων, δί¬ 
νοντας χρόνο και ανοίγοντας δρόμους 
για τη συγκρότηση των κατάλληλων 
οργανωτικών και πολιτικών δομών, που 
θα οδηγήσουν την Αραβική Άνοιξη στη 
νίκη με άμεση επίδραση στην παγκό¬ 
σμια ταξική πάλη. 

ΛΙΒΥΗ 

Η σύλληψη, η διαπόμπευση, το λι¬ 
ντσάρισμα, η εκτέλεση και η ατιμωτι¬ 
κή έκθεση του πτώματος του Καντά- 
φι σε ψυγείο-αποθήκη στην μαρτυρική 
Μιζουράτα, πόλη-σύμβολο της εξέγερ¬ 
σης, αποτελεί έναν συμβολισμό με πολ¬ 
λαπλά περιεχόμενα και στέλνει μηνύμα¬ 
τα με πολλούς αποδέκτες. 

Συμβολίζει τη νίκη των καταπιεσμέ¬ 
νων απέναντι στα δικτατορικά καθε¬ 
στώτα και τη συντριβή των μηχανισμών 
καταστολής από τις ένοπλες μάζες. Οι 
Λίβυοι βγήκαν στους δρόμους και πα¬ 
νηγύρισαν το τέλος του Καντάφι -που 
κατόρθωσε να μετατρέψει την αρχική 
Λαϊκή Τζαμαχιρία του («κράτος των μα¬ 
ζών») στο πιο μισητό δικτατορικό κα¬ 
θεστώς και σε συνεργάτη των ιμπερια¬ 
λιστών- όπως ακριβώς οι Ρουμάνοι την 
εκτέλεση του ζεύγους Τσαουσέσκου. 

Δείχνει όμως και την κυνικότητα και 
τον τυχοδιωκτισμό των ίδιων των ιμπε¬ 
ριαλιστών, που μ’ έναν ανήθικο πραγ¬ 
ματισμό αξιοποιούν καθεστώτα, λαούς, 
εξεγέρσεις, διαστρέφοντας την πραγ¬ 
ματικότητα, εξαγοράζοντας ανθρώ¬ 
πους, εκμαυλίζοντας συνειδήσεις, εκ¬ 
μεταλλευόμενοι τις ανάγκες ολόκλη¬ 
ρων λαών, ώστε να ικανοποιήσουν τα 
συμφέροντά τους. Ο Καντάφι έκανε 
μπίζνες με το πετρέλαιο και τον «αντι- 
τρομοκρατικό αγώνα» με όλους τους. 
Από τον διψασμένο για λιβυκό φυσικό 
αέριο Μπερλουσκόνι μέχρι τον Γκόρ- 
ντον Μπράουν και τον αλήστου μνήμης 
Τόνι Μπλερ, άτυπους υπαλλήλους της 
ΒΡ, έως τον Τζορτζ Μπους, που έστελ¬ 
νε μέσω της ΩΙΑ ύποπτους τρομοκρά¬ 
τες για «ανάκριση» στα μπουντρούμια 
της Τρίπολης! Όλοι θα προτιμούσαν 
έναν Καντάφι νεκρό, παρά κατηγορού¬ 
μενο στο Διεθνές Ποινικό Δικαστήριο, 
όπου θα μπορούσε να μιλήσει! Πανηγύ¬ 
ρισαν λοιπόν τον ατιμωτικό θάνατό του, 
στέλνοντας μήνυμα σε όσους «αποτολ¬ 
μούν» να τους αψηφίσουν. Υποτίθεται 
έδρασαν στο όνομα της ελευθερίας του 
λαού της Λιβύης - που βοηθούσαν τον 
Καντάφι να τον καταστείλει, που τον 
βομβάρδισαν καταστρέφοντας τις υπο¬ 
δομές για να τις ξαναφτιάξουν τώρα οι 
δυτικές τεχνικές εταιρίες, που ετοιμά¬ 
ζονται να αρπάξουν τους εθνικούς πό¬ 
ρους και να παραχωρήσουν στις πολυ¬ 
εθνικές τους! 

Σε τρίτο επίπεδο, δείχνει πως οι αδυ¬ 
ναμίες ενός λαού (φυλετικές διαιρέσεις, 
θρησκευτικός αποπροσανατολισμός, 
εμπιστοσύνη στους ξένους «σωτήρες») 
μπορούν να μετατρέψουν έναν πραγμα¬ 
τικό θρίαμβο μιας λαϊκής επανάστασης 
σε αντικείμενο εκμετάλλευσης για την 
επιβολή ενός νέου ληστρικού καθεστώς 


στις πλάτες των εξεγερμένων. 

Γιατί πράγματι το Μεταβατικό Εθνι¬ 
κό Συμβούλιο αποτελεί διαχειριστική 
ομάδα-μαριονέτα των ΗΠΑ και των ευ- 
ρωπαίων ιμπεριαλιστών. Σ’ αυτό συμμε¬ 
τέχουν ανανήψαντα κανταφικά στελέ¬ 
χη, εκπρόσωποι φυλών και εντολοδό- 
χοι των δυτικών μυστικών υπηρεσιών. 
Μάλιστα ζήτησε από το ΝΑΤΟ να μην 
αποχωρήσει από τη Λιβύη την ίδια στιγ¬ 
μή που δυτικοί επιχειρηματίες ετοιμάζο¬ 
νται να ανοικοδομήσουν τη χώρα, ενώ 
βρετανός βουλευτής ζήτησε να πληρώ¬ 
σει η νέα λιβυκή κυβέρνηση το κόστος 
της πολεμικής επιχείρησης του ΝΑΤΟ! 

Ο λιβυκός λαός είναι ακόμη οπλι¬ 
σμένος, σε αντίθεση με όλους τους άλ¬ 
λους εξεγερμένους αραβικούς λαούς. 
Αν αντί να παραδώσει τα όπλα ή να τα 
στρέψει η μια φυλή ενάντια στην άλλη, 
αντιληφθεί ότι τίποτα δεν έχει να κερ¬ 
δίσει από τους ιμπεριαλιστές και τα αν¬ 
δρείκελά τους και αν απαιτήσει την πλή¬ 
ρη ανεξαρτησία του και την κοινωνική 
του απελευθέρωση, τότε το φάντασμα 
του Καντάφι δεν θα τρομάξει μόνο τον 
Σάλεχ της Υεμένης και τον Άσαντ της 
Συρίας αλλά και τους Ομπάμα, Μπερ¬ 
λουσκόνι, Σαρκοζί... και τους παρατρε- 
χάμενούς τους! 

ΤΥΝΗΣΙΑ 

Εδώ το πείραμα του «εκδημοκρα¬ 
τισμού», ελεγχόμενο από την άρχου- 
σα τάξη, έχει πάρει την πιο προχωρημέ¬ 
νη μορφή. Η εξέγερση επέβαλε εκλογές 
για ΣΥΝΤΑΚΤΙΚΗ ΣΥΝΕΛΕΥΣΗ, 
που θα αποφασίσει για το πολίτευμα, τη 
θέση της θρησκείας, το ρόλο του κρά¬ 
τους στην οικονομία, τη δομή των εξου¬ 
σιών. Ωστόσο δεν αποκλείεται με το πέ¬ 
ρας της να επανακάμψουν οι άρχουσες 
τάξεις, προσπαθώντας να πείσουν -και 
ήδη εργάζονται γι’ αυτό- ότι πρέπει «να 
σταματήσει η αταξία» και ότι η πτώση 
του τυράνου Μπεν Άλι είναι «αρκετή 
αλλαγή». 

Ο Χάμα Χαμάμι, επικεφαλής του 
Κομμουνιστικού Εργατικού Κόμματος 
Τυνησίας δεν αποκλείει μια τέτοια παλι¬ 
νόρθωση. ΓΓ αυτό ενώ τα κοινωνικά δί¬ 
κτυα βουίζουν από φήμες για «σκιώδη 
κυβέρνηση», τα νήματα της οποίας κι¬ 
νούν επιχειρηματίες σχετιζόμενοι με το 
παλιό καθεστώς, αυτός επαναλαμβάνει 
διαρκώς ότι «η επανάσταση πρέπει να 
συνεχιστεί». 

Στις εκλογές κυριάρχησε το Ενά- 
χντα (Αδελφοί Μουσουλμάνων), συ¬ 
γκεντρώνοντας τουλάχιστον 40% των 
εδρών στη Συντακτική Συνέλευση. Εί¬ 
ναι ένα κόμμα που παρομοιάζεται μ’ 
αυτό του Ερντογάν (που έτυχε ενθου¬ 
σιώδους υποδοχής πριν μερικούς μήνες) 
και που έσπευσε να καθησυχάσει τους 
ντόπιους και ξένους επιχειρηματίες! 

Ωστόσο, η νέα κυβέρνηση θα βρεθεί 
αντιμέτωπη με μια δύσκολη οικονομική 
κατάσταση. Η ανάπτυξη από τον Ιανου¬ 
άριο είναι μηδενική και η καταστροφι¬ 
κή τελευταία τουριστική περίοδος έχει 
εκτοξεύσει την ανεργία στο 19%. Οι μά¬ 


ζες που ξέρουν να εξεγείρονται και να 
νικούν, δύσκολα θα επιτρέψουν κάθε πι- 
σωγύρισμα. 

ΑΙΓΥΠΤΟΣ 

Ο στρατός προσπαθεί να παίξει 
το ρόλο του ρυθμιστή. Οι αιγυπτια¬ 
κές ένοπλες δυνάμεις (ένα πολιτικο¬ 
οικονομικό, βιομηχανικό μπλοκ εξου¬ 
σίας, ο πιο σταθερός θεσμός της χώρας, 
που ελέγχει το 10-15% του ΑΕΠ, όχι 
όμως λιγότερο διεφθαρμένος από τους 
πολιτικούς του παλαιού καθεστώτος) 
μέσω του Ανώτατου Συμβουλίου Ενό¬ 
πλων Δυνάμεων κρατούν τα ηνία μετά 
την πτώση του Μουμπάρακ. Ενώ θεω¬ 
ρητικά υποστηρίζει το «πνεύμα αλλα¬ 
γής», που επιβλήθηκε από την εξέγερ¬ 
ση, θέλει να μην απειληθούν οι άρχου¬ 
σες τάξεις και βέβαια η κυριαρχία του. 
Συλλαμβάνει διαδηλωτές και κακοποιεί 
κρατούμενους (ακόμα και με τεστ παρ¬ 
θενίας σε διαδηλώτριες), στήνει έκτα¬ 
κτα στρατοδικεία με συνοπτικές διαδι¬ 
κασίες και τους κατηγορούμενους να 
στερούνται συνηγόρους ή δικαίωμα 
έφεσης. Ωστόσο οι μάζες αντιστέκονται 
έντονα και αρνούνται την υποταγή. Οι 
εκλογές που θα γίνουν το επόμενο δι¬ 
άστημα δείχνουν και εδώ τους Αδελ¬ 
φούς Μουσουλμάνους να καλούνται να 
παίξουν έναν συγκεκριμένο ρόλο στην 
προσπάθεια των αρχουσών τάξεων να 
ανακάμψουν, όσο το δυνατόν με λιγότε- 
ρες απώλειες. 

ΣΥΡΙΑ-ΥΕΜΕΝΗ 

Τα καθεστώτα, γαντζωμένα στην 
εξουσία, προσπαθούν με τον στρατό 
και τους κατασταλτικούς μηχανισμούς 
να πνίξουν στο αίμα τις εξεγέρσεις, που 
όμως δεν δείχνουν να υποχωρούν. Αντί¬ 
θετοι, φαίνεται κομμάτια του ίδιου του 
στρατού να ενώνονται με τους εξεγερ¬ 
μένους και πλέον οι διαδηλώσεις ξεφεύ¬ 
γουν από το «ειρηνικό» πλαίσιο. Τα κα¬ 
θεστώτα απειλούν με εμφύλιο πόλεμο 
και προσπαθούν να ενισχύσουν τα συ¬ 
ντηρητικά αντανακλαστικά των χωρών 
του Αραβικού Συνδέσμου, των ιμπε¬ 
ριαλιστών και του Ισραήλ, προβάλλο¬ 
ντας τον κίνδυνο γενικευμένης ανατα¬ 
ραχής και χάους στην περιοχή. Παρό¬ 
λα αυτά η ηρωική αντίσταση των μα¬ 
ζών έχει υποχρεώσει τους πάντες να ψά¬ 
ξουν να βρουν άλλους τρόπους ελέγχου 
των χωρών αυτών. Ο Αραβικός Σύνδε¬ 
σμος έχει προτείνει σχέδια εξομάλυν¬ 
σης της κατάστασης, τα οποία υποτί¬ 
θεται ότι δέχονται οι Σάλεχ και Άσαντ, 
αλλά αυτό μένει να φανεί στην πράξη. 
Αναμφισβήτητα όμως αργά ή γρήγορα 
η θυσία των 3.000 νεκρών και των συλ- 
ληφθέντων, που βασανίζονται στις φυ¬ 
λακές της Συρίας και των αντίστοιχων 
της Υεμένης, δεν πρόκειται να πάνε χα¬ 
μένες. Τα καθεστώτα αυτά μάλλον θα 
ακολουθήσουν την τύχη του Καντάφι. 
Τι θα πάρει τη θέση τους είναι το μεγά¬ 
λο στοίχημα που ανοίγεται σ’ αυτές τις 
διαρκείς εξεγέρσεις! 

























